
ΕΙΣΑΓΩΓΗ ΣΤΗΝ ΑΓΓΛΙΚΗ ΕΚΔΟΣΗ 1 


Αυτή η διάλεξη, που το κείμενό της αναδημοσιεύτηκε καί μοι¬ 
ράστηκε πλατιά σέ πολλές γλώσσες σά μπροσούρα, δίνει μιάν απά¬ 
ντηση στό ερώτημα άν ο αναρχισμός έχει μιά φιλοσοφία καί τί είναι 
αυτή η φιλοσοφία. Ο Κροπότκιν απαντάει στήν κριτική ότι ο αναρ¬ 
χισμός είναι απλώς καταστροφικός, βρίσκοντας αναλογίες μέ άς 
φυσικές επιστήμες, όπου δείχνει ότι η πρόοδος συντελείται μέ βίαιες 
αλλαγές στήν ισορροπία που πετυχαίνεται αέ κάθε περίοδο, τις ο¬ 
ποίες ακολουθούν νέες προσαρμογές καί μιά νέα αρμονία που πηγά¬ 
ζει απ' τήν ανάδραση τών επιμέρους μερών. Μιά ολοένα μεταβαλ¬ 
λόμενη ισορροπία μάλλον, παρά μορφές παγιωμένες απ' τό δίκαιο, 
είναι η αρμονία που θεωρεί φυσική, θεωρεί ότι αυτή η φυσική ανά¬ 
πτυξη τής κοινωνίας, εμποδίζεται από ισχυρές μειονότητες, που. τήν 
κραιάνε δέσμια γιά χάρη τών συμφερόντων τους. 

Ενάντια σ’ αυτές αντιπαραβάλλει τή δύναμη τών εξεγερμένων 
εργατών, που βλέπουν τήν ιδιοποίηση τής εργασίας καί τών ελευ¬ 
θεριών τους, αλλά δέν προχωρούν σέ μιάν επαναστατική κατάληψη 
τής γής καί τού πλούτου εξαιάας τών λαθών τής πολιτικής τού σο¬ 
σιαλιστικού κινήματος καί τής εξαπάτησής τους διαμέσου τής εμπλο¬ 
κής τους σέ πολέμους. 

θεωρεί απαραίτητη γιά τήν οσιοκατάσταση τής φυσικής διαδι¬ 
κασίας τής ανάπτυξης, τό νά οδηγηθεί τό εργατικό επαναστατικό 
κίνημα στήν αναρχική αντίληψη τής ελεύθερης ομοσπονδίας, καί ν' 
αφυπνισθεί η πρωτοβουλία τών ανθρώπων ώστε νά καταλάβουν τήν 
ιδιοκτησία. "Η ποικιλία είναι ζωή, η ομοιομορφία είναι θάνατος”, εί¬ 
ναι μιά αρχή που ισχύει τόσο γιά τό επαναστατικό κίνημα όσο καί 
γιά ολόκληρη τή ζωή. Ο στόχος είναι, φυσικά, η απόλυτη ελευθε¬ 
ρία τού ατόμου. Τό πρακτικό καθήκον τού αναρχισμού είναι νά βοη¬ 
θήσει στήν ανάπτυξη αυτών τών φυσικών τάσεων. Αυτά δέν είναι 

όνειρα ενός μακρινού μέλλοντος, ούτε ένα στάδιο στό οποίο θά φθά- 
σουμε αφού περάσουμε από κάποια άλλα, αλλά διαδικασίες τής 
ζωής που μάς αφορούν καί τις οποίες πρέπει είτε νά προωθήσουμε 
είτε ν' αναχαιτίσουμε. 


1. Τώ κείμενο αυτό περιλαμβάνεται στην ανθολογία έργων τού Κροπότκιν 
μέ τίτλο "ΚτοροΐΚϊη'* ΗονοΙυίίοηβιγ ΡαηιρΗΙβίχ" (Οονβτ ΡυΡΙίοβΙίοη» Ιικ., 
Ν. Υόρκπ 1970). Η μετάφραση έγινε οέ αντιπαραβολή μέ τήν αντίστοιχη γαλ¬ 
λική. (Σ.τ.Μ.). 

Πολίτισσες καί Πολίτες, 

Όχι δίχως κάποιο δισταγμό αποφάσισα ν' ασχολη¬ 
θώ μέ τή φιλοσοφία καί τό ιδανικό τής Αναρχίας. Γιατί ε¬ 
κείνοι που πιστεύουν πως η Αναρχία δέν είναι παρά ένας 
σωρός οράματα γιά τό μέλλον καί μιά ασυνείδητη ροπή 
πρός την καταστροφή όλου τού τωρινού πολιτισμού, είναι 
ακόμα πάρα πολλοί. Γιά νά ξεκαθαρίζει τό έδαφος απ' 
τις προλήψεις τής ανατροφής μας θά χρειαζόταν ίσως νά 
υπεισέλθω σ' ένα σωρό λεπτομέρειες που δύσκολα θά χω¬ 
ρούσαν στά πλαίσια μιάς διάλεξης. Μήπως εδώ καί 2 ή 3 
μόνο χρόνια ο μεγάλος παρισινός τύπος δέν υποστήριζε 
πως η μόνη φιλοσοφία τού αναρχικού είναι η καταστρο¬ 
φή, τό μόνο του επιχείρημα η βία; 

Ωστόσο, τώρα τελευταία έγινε τόσος λόγος γιά τούς 
αναρχικούς, που αρκετοί κατάληξαν στό διάβασμα καί τή 
συζήτηση τών δοξασιών μας. Πότε-πότε, μάλιστα, έμπαιναν 
ακόμα καί στόν κόπο νά συλλογιστούν καί τότε τουλάχι¬ 
στον έχουμε κάτι κερδίσει. Αναγνωρίζουν πρόθυμα πως οι 
αναρχικοί έχουν ένα ιδανικό' το θεωρούν μάλιστα πολύ ω¬ 
ραίο, αλλά προσιτό μόνο γιά μιά κοινωνία που αποτελείται 
από ανώτερα πλάσματα. 

Δέν θά ήταν όμως μεγάλη αξίωση από μέρους μου νά 
μιλήσω γιά μιά φιλοσοφία που, σύμφωνα μέ τούς επικρι¬ 
τές μας, δέν είναι παρά θολά οράματα ενός μακρινού μέλ¬ 
λοντος. Μπορεί η Αναρχία νά ισχυρίζεται πως έχει μιά φι¬ 
λοσοφία όταν αρνούνται ότι έχει μιά φιλοσοφία ο σοσιαλι¬ 
σμός; 

Σ' αυτό εδώ τό ερώτημα θά προσπαθήσω ν' απαντήσω, 
μέ όλη τή δυνατή σαφήνεια καί καθαρότητα καί παρακα- 
λώντας σας νά μέ συγχωρέσετε εκ τών προτέρων άν σάς 
επαναλάβω ένα ή δυό παραδείγματα που έχω ήδη ανα¬ 
φέρει σέ μιά διάλεξή μου στό Λονδίνο, που θεωρώ όμως 
χρήσιμα γιά νά γίνει πιό κατανοητή η έννοια τού όρου "φι¬ 
λοσοφία τής Αναρχίας". 

Δέν θά σάς κακοφανεί βέβαια άν δανειστώ ευθύς εξαρ- 

χής κάποια στοιχειώδη παραδείγματα απ' τις φυσικές επι¬ 
στήμες. Όχι γιά νά συνάγω επαγωγικά απ' αυτά τις κοινω¬ 
νικές ιδέες μας - κάθε άλλο! Αλλά απλώς γιά νά κάνω νά 
φανούν καλύτερα ορισμένες σχέσεις, που είναι ευκολότε¬ 
ρο νά τις αντιληφθεί κανείς στά φαινόμενα που έχουν πα¬ 
ρατηρηθεί απ’ τις θετικές επιστήμες, παρά σέ παραδείγ¬ 
ματα δανεισμένα αποκλειστικά απ’ τά τόσο περίπλοκα 
γεγονότα τών ανθρώπινων κοινωνιών. 

Λοιπόν, εκείνο που κυρίως μάς εντυπωσιάζει αυτή τή 
στιγμή στις φυσικές επιστήμες, είναι η βαθιά τροποποίηση 
που έχει υποστεί εδώ καί μερικά χρόνια ο τρόπος που α¬ 
ντιλαμβάνονται κι ερμηνεύουν τά πράγματα τού σύμπα- 
ντος. 

Κάποτε, θά τά ξέρετε, ο άνθρωπος φανταζόταν, ότι η 
Γή ήταν τοποθετημένη στό κέντρο τού Σύμπαντος. Ο ή¬ 
λιος, τά φεγγάρι, οι πλανήτες καί τ’ άστρα φαίνονταν νά 
περιστρέφονται γύρω της, κι η σφαίρα αυτή, κατοικημένη 
απ' τόν άνθρωπο, αντιπροσώπευε γΓ αυτόν τά κέντρο τής 
δημιουργίας. Αυτός ο ίδιος — υπέρτατο όν πάνω στον πλα¬ 
νήτη του - ήταν ο εκλεκτός τού Δημιουργού του. Ο ήλιος, 
το φεγγάρι, τ' άστρα δέν είχαν πλαστεί παρά μόνο γι' αυ¬ 
τόν” πράς αυτόν στρεφόταν όλη η προσοχή ενός θεού που 
πρόσεχε καί τήν παραμικρή του πράξη, σταματούσε γι’ 
αυτόν τήν πορεία τού ήλιου, αρμένιζε στά σύννεφα, εξα- 
πόλυε τις μπάρες ή τούς κεραυνούς του πάνω στούς α¬ 
γρούς καί στις πολιτείες γιά ν’ ανταμείψει τήν αρετή ή νά 
τιμωρήσει τά εγκλήματα τών κατοίκων. Γιά χιλιάδες χρό¬ 
νια έτσι αντιλαμβανόταν ο άνθρωπος τά Σύμπαν. 

Ξέρετε όμως πόσο ριζικά μεταβλήθηκαν στον 16ο αιώ¬ 
να οι αντιλήψεις τού ανθρώπου, όταν τού αποδείχθηκε ότι, 
μακριά απ' τά νά είναι κέντρο τού Σύμπαντος, η γή δέν εί¬ 
ναι παρά ένας κόκκος άμμου μέσα στό ηλιακό σύστημα 
— ένας βόλος πολύ μικρότερος απ' τούς άλλους πλανήτες· 
ότι κι αυτός ο ήλιος, άστρο μολονότι τεράστιο συγκριτικά 
μέ τή μικρή μας γή, δέν είναι παρά ένα άστρο ανάμεσα σέ 
τόσα άλλα αμέτρητα άστρα, που βλέπουμε νά λάμπουν 
στόν ουρανό, τό ένα δίπλα στ’ άλλο στό Γαλαξία. Πόσο μι¬ 
κρός φάνηκε ο άνθρωπος μπροστά σ’ αυτή τή δίχως όρια 
απεραντοσύνη, πόσο γελοίες οι αξιώσεις του! Όλη η φιλο¬ 
σοφία εκείνης τής εποχής, όλες οι κοινωνικές καί θρη- 

σκευτικές αντιλήψεις ένιωσαν τόν αντίκτυπο αυτής τής με¬ 
ταμόρφωσης των κοσμογονικών ιδεών. Οι φυσικές επιστή¬ 
μες, που η τωρινή ανάπτυξή τους μάς κάνει τόσο περήφα¬ 
νους, δέν χρονολογούνται παρά μόνο από κείνη τήν εποχή. 

Αλλά μιά ακόμα βαθύτερη καί πολύ πιό σημαντική με¬ 
ταβολή συντελείται στό σύνολο τών επιστημών, κι η αναρ¬ 
χία, όπως θά δείτε, είναι μιά απ' τις πολλαπλές εκδηλώ¬ 
σεις τής εξέλιξης αυτής. Δέν είναι παρά ένας απ' τούς κλά¬ 
δους τής νέας προαγγελλόμενης φιλοσοφίας. 

Πάρτε οποιοδήποτε αστρονομικό σύγγραμμα τού τέ¬ 
λους τού περασμένου αιώνα ή τών αρχών τού τωρινού. Δέ 
θά βρείτε πιά σ' αυτό, περιττό νά τό πούμε, τό μικρό μας 
πλανήτη τοποθετημένο στό κέντρο τού Σύμπαντος. Θά συ¬ 
ναντήσετε όμως σέ κάθε βήμα τήν ιδέα ενός τεράστιου κεν¬ 
τρικού άστρου — τού ήλιου — που μέ τήν ισχυρή έλξη του 
κυβερνάει τόν πλανητικό κόσμο μας. Από τό κεντρικό αυ¬ 
τό άστρο εκπέμπεται μιά δύναμη που κατευθύνει τήν πο¬ 
ρεία τών δορυφόρων καί διατηρεί τήν αρμονία τού συστή¬ 
ματος. Έχοντας βγει από ένα κεντρικό συνοθύλευμα, οι 
πλανήτες δέν είναι, άς τό πούμε έτσι, παρά οι βλαστοί του. 
Σ' αυτό τό συνοθύλευμα οφείλουν τή γέννησή τους* στό 
ακτινοβόλο άστρο, που ακόμα αντιπροσωπεύει τό συ¬ 
νοθύλευμα αυτό, οφείλουν τό πάντα: τό ρυθμό τών κινή- 
σεών τους, τις σοφά διαγραμμένες τροχιές τους, τή ζωή 
που τούς εμψυχώνει καί στολίζει τήν επιφάνειά τους. Κι 
άν οποιαδήποτε διατάραξη επηρεάσει τήν πορεία τους καί 
τούς βγάλει απ' τήν τροχιά τους, τό κεντρικό άστρο απο- 
καθιστά τήν τάξη στό σύστημα, εξασφαλίζει καί διαιωνίζει 
τήν ύπαρξή του. 

Ωστόσο, κι αυτή η αντίληψη ξεπεράστηκε, όπως είχε 
ξεπεραστεί κι η άλλη. Αφού ο αστρονόμος αφιέρωσε αρ¬ 
χικά όλη του τήν προσοχή στόν ήλιο καί τούς μεγάλους 
πλανήτες, επιδίδεται τώρα στή μελέτη τών απείρως μικρών 
που αποικίζουν τό Σύμπαν. Κι ανακαλύπτει πως τά διαπλα- 
νητικά καί τά διαστρικά διαστήματα είναι κατοικημένα κι 
ότι τα διασχίζουν πρός κάθε κατεύθυνση μικρά σμήνη ύ¬ 
λης, αόρατα, απειροελάχιστα άν τά εξετάσουμε χωριστά, 
παντοδύναμα όμως εξαιτίας τού αριθμού τους. Ανάμεσα 
σ* αυτούς τούς όγκους μερικοί είναι ακόμα αρκετά μεγά¬ 
λοι, όπως ο κομήτης που λίγο καιρό πριν τρομοκρατούσε 

τήν Ισπανία” άλλοι μόλις ζυγίζουνε λίγα γραμμάρια ή εκα¬ 
τοστά τού γραμμαρίου, ενώ γύρω τους αιωρούνται νέφη 
σωματιδίων, αόρατων συνήθως μέ γυμνό μάτι, που γεμί¬ 
ζουν τό διάστημα. 

Καί σ' αυτά ακριβώς τά νέφη σωματιδίων, σ’ αυτά τά 
απειροελάχιστα, που μέ ιλιγγιώδη ταχύτητα διασχίζουν 
τό χώρο πρός κάθε κατεύθυνση, που αλληλοσυγκρούο- 
νται, συσπειρώνονται καί ξανασκορπίζονται συνεχώς 
- προσβλέπει σήμερα ο αστρονόμος ζητώντας νά εξηγή¬ 
σει τήν καταγωγή τού συστήματος μας, τού ήλιου, τών 
πλανητών καί τών δορυφόρων, τις κινήσεις που ζωογο¬ 
νούν τά διάφορα μέρη του, καί τήν αρμονία τού συνόλου 
τους. Ένα ακόμα βήμα καί σέ λίγο η ίδια η παγκόσμια 
έλξη δέν θά είναι παρά μιά συνισταμένη όλων τών άτα¬ 
κτων κι ασυνάρτητων κινήσεων αυτών τών απειροελάχι¬ 
στων σωματιδίων - ταλαντεύσεις ατόμων πρός κάθε κα¬ 
τεύθυνση. 

Έτσι τό κέντρο, η αρχή τής δύναμης, οφού προηγού¬ 
μενα είχε μεταφερθεί απ' τή γή στόν ήλιο, τώρα βρίσκε¬ 
ται διασκορπισμένο καί διασπαρμένο. Είναι παντού καί 
πουθενά. Μαζί μέ τόν αστρονόμο, αντιλαμβανόμαστε πως 
τά ηλιακά συστήματα δέν είναι παρά τό έργο απειροελά¬ 
χιστων σωματιδίων, πως η δύναμη που υποθέταμε ότι 
κυβερνάει τό σύστημα δέν είναι ίσως κι αυτή παρά η συνι- 
σταμένη τών συγκρούσεων αυτών τών απειροελάχιστων, 
πως η αρμονία τών αστρικών συστημάτων δέν είναι αρμο¬ 
νία παρά μόνο γιατί είναι μιά προσαρμογή, μιά συνισταμέ- 
νη όλων αυτών τών αμέτρητων κινήσεων που προσθέτο¬ 
ντας συμπληρώνονται κι εξισορροπούνε μεταξύ τους. 

Όλη η όψη τού Σύμπαντος αλλάζει μέ τή νέα τούτη 
αντίληψη. Η ιδέα τής δύναμης που διευθύνει τόν κόσμο, 
η ιδέα τού προΰπάρχοντος νόμου, τής προσχεδιασμένης 
αρμονίας, καταρρέει - παραχωρώντας τή θέση της σ' εκεί¬ 
νη τήν αρμονία που είχε διακρίνει κάποτε ο Φουριέ καί 
που δέν είναι παρά η συνισταμένη τών αμέτρητων σμηνών 
σωματιδίων ύλης, που τό καθένα ακολουθεί τή δική του 
πορεία κι όλα διατηρούνται σέ αμοιβαία ισορροπία. 

Καί μήπως μόνο η αστρονομία υφίσταται αυτή τήν αλ¬ 
λαγή; Όχι, βέβαια, η ίδια μεταβολή συντελείται στή φιλο¬ 
σοφία όλων τών επιστημών' εκείνων που πραγματεύονται 

τή φύση καθώς κι εκείνων που πραγματεύονται τις ανθρώ¬ 
πινες σχέσεις. 

Στή φυσική οι οντότητες τής θερμότητας, τού μαγνη¬ 
τισμού καί τού ηλεκτρισμού, εξαφανίζονται. Όταν ο φυσι¬ 
κός μιλάει σήμερα γιά ένα σώμα θερμαινόμενο ή ηλεκτρι¬ 
σμένο, δέν τό βλέπει πιά σάν άψυχη μάζα στήν οποία κά¬ 
ποια δύναμη άγνωστη ήρθε νά προστεθεί. Πασχίζει νά δια¬ 
κρίνει σ' αυτό τό σώμα, καί στό χώρο που τό περιβάλλει, 
τήν πορεία, τις δονήσεις τών απειροελάχιστων ατόμων 
που πηγαίνουν πρός κάθε κατεύθυνση, δονούνται, κινού¬ 
νται, ζούν, καί που μέ τις δονήσεις τους, τις συγκρούσεις 
τους, τή ζωή τους, παράγουν τά φαινόμενα τής θερμότη¬ 
τας, τού φωτός, τού μαγνητισμού ή τού ηλεκτρισμού. 

Στις επιστήμες που πραγματεύονται τήν οργανική ζωή, 
η έννοια τού είδους καί τών παραλλαγών του εξαφανίζε¬ 
ται κι αντικαθίσταται απ' την έννοια τού ατόμου. Ο βοτα¬ 
νολόγος κι ο ζωολόγος μελετούνε τό άτομο — τή ζωή του, 
τήν προσαρμογή του στό περιβάλλον. Απ' τις μεταβολές 
που παράγονται σ' αυτό μέ τήν επίδραση τής ξηρασίας ή 
τής υγρασίας, τής ζέστης ή τού κρύου, τής αφθονίας ή τής 
φτώχειας στήν τροφή, τής μεγαλύτερης ή μικρότερης 
ευαισθησίας του στό ερεθίσματα τού εξωτερικού περιβάλ¬ 
λοντος θά γεννηθούν τά είδη - κι οι παραλλαγές τού εί¬ 
δους δέν είναι πιά γιά τόν βιολόγο παρά συνισταμένες, α¬ 
θροίσματα μεταβολών που έγιναν σέ κάθε άτομο χωριστά. 
Τό είδος θά είναι ό,τι είναι καί τά άτομα, υποκείμενα τό 
καθένα τους στις αμέτρητες επιδράσεις τού περιβάλλοντος 
όπου ζούνε καί που τό καθένα αποκρίνεται σ' αυτές μέ τό 
δικά του τρόπο. 

Κι όταν ο φυσιολόγος μιλάει τώρα γιά τή ζωή ενός φυ¬ 
τού ή ενός ζώου, βλέπει σ' αυτό μάλλον ένα συνοθύλευμα, 
μιά αποικία εκατομμυρίων χωριστών ατόμων, παρά μιά 
προσωπικότητα ενιαία κι αδιάσπαστη. Μιλάει γιά μιά ομο¬ 
σπονδία οργάνων πεπτικών, αισθητηρίων, νευρικών κλπ., 
που όλα τους είναι συνδεμένα στενά μεταξύ τους, που τό 
καθένα αισθάνεται τόν αντίκτυπο τής ευεξίας ή τής κακο¬ 
διαθεσίας τών άλλων, ζούνε όμως τό καθένα τή δική του 
ζωή. Κάθε όργανο, κάθε τμήμα οργάνου, σύγκειται κι αυ¬ 
τό μέ τή σειρά του από ανεξάρτητα κύτταρα που συνενώ¬ 
νονται γιά ν' αγωνιστούν ενάντια στις αντίξοες γιά τήν ύ- 

παρξή τους συνθήκες. Τό άτομο είναι ένας ολόκληρος κό¬ 
σμος από ομοσπονδίες, είναι ένα ολόκληρο Σόμπαν! 

Καί σ’ αυτό τόν κόσμο τών ενωμένων όντων, ο φυσιο¬ 
λόγος βλέπει τά αυτόνομα κύτταρα τού αίματος, τών ι¬ 
στών, τών νευρικών κέντρων* διακρίνει δισεκατομμύρια 
λευκό σωματίδια - τά φαγοκύτταρα - που συγκεντρώνο¬ 
νται σ' εκείνα τά μέρη τού σώματος που είναι μολυσμένα 
από μικρόβια γιά νά παλέψουν εναντίον τών εισβολέων. 

Καί κάτι ακόμα περισσότερο: σέ κάθε μικροσκοπικό 
κύτταρο, ο φυσιολόγος ανακαλύπτει σήμερα ένα κόσμο 
αυτόνομων οργανισμών, που καθένας τους ζεί τή δική του 
ζωή, αναζητάει τή δική του ευεξία, καί τήν πετυχαίνει συν¬ 
δεόμενος καί συνεργαζόμενος μέ τούς όμοιούς του. Κοντο- 
λογής, κάθε άτομο είναι ένας κόσμος από όργανα, κάθε 
όργανο είναι ένας κόσμος από κύτταρα, κάθε κύτταρο εί¬ 
ναι ένας κόσμος από απειροελάχιστα σωματίδια* καί σ* αυ¬ 
τό τόν περίπλοκο κόσμο, η ευεξία τού συνόλου εξαρτάται 
εξολοκλήρου απ' τήν ευεξία τών μικροσκοπικών σωματι¬ 
δίων τής οργανωμένης ύλης. Έτσι μιά ολόκληρη επανά¬ 
σταση συντελείται στή φιλοσοφία τής ζωής. 

Αλλά είναι κυρίως στήν ψυχολογία, που αυτή η επανά¬ 
σταση οδηγεί σέ συμπεράσματα ύψιστης σημασίας. 

Πολύ πρόσφατα, ο ψυχολόγος έβλεπε τόν άνθρωπο 
σάν ένα όν ακέραιο κι αδιαίρετο. Παραμένοντας πιστός στή 
θρησκευτική παράδοση, αρέσκονταν νά ταξινομεί τούς αν¬ 
θρώπους σέ καλούς καί σέ κακούς, σέ έξυπνους καί σέ 
κουτούς, σέ εγωιστές καί σέ αλτρουιστές. Ακόμα κι οι 
υλιστές τού 18ου αιώνα εξακολουθούσαν νά υποστηρίζουν 
τήν ιδέα μιάς ψυχής, μιάς οντότητας αδιαίρετης. 

Αλλά τί θά σκεφτόμασταν σήμερα γιά έναν ψυχολόγο 
που θά μιλούσε ακόμα τέτοια γλώσσα; Ο σημερινός ψυχο¬ 
λόγος βλέπει στόν άνθρωπο ένα πλήθος χωριστές ιδιότη¬ 
τες, ροπές αυτόνομες, ίσες μεταξύ τους, που λειτουργούν 
η καθεμιά, ανεξάρτητα, που ισορροπούν κι αντιμάχονται 
συνεχώς. Ο άνθρωπος, σά σύνολο, δέν είναι πιά γιά τόν 
ψυχολόγο παρά μιά διαρκώς μεταβαλλόμενη συνισταμένη, 
όλων αυτών τών διάφορων ιδιοτήτων, όλων τών αυτόνο¬ 
μων ροπών, τών εγκεφαλικών κυττάρων καί τών νευρικών 
κέντρων. Είναι όλες τόσο στενά συνδεμένες μεταξύ τους, 
ώστε νά επιδρά καθεμιά πάνω σ* όλες τις άλλες, ζούνε ό- 

μ ως η καθεμιά τή δική της ζωή, δίχως νά είναι υποταγμέ¬ 
νες σ' ένα κεντρικό όργανο — τήν ψυχή. 

Δίχως νά υπεισέλθω σέ περισσότερες λεπτομέρειες, 
βλέπετε έτσι, πως μιά βαθιά μεταβολή συντελείται αυτή 
τή στιγμή ατό σύνολο τών φυσικών επιστημών. Όχι πως 
οι επιστήμες αυτές προχωράνε τώρα τήν ανάλυσή τους σέ 
λεπτομέρειες που προηγούμενα παραβλέπανε. ΌχιΙ Τά γε¬ 
γονότα δέν είναι διόλου νέα, ο τρόπος όμως που τά αντι¬ 
λαμβανόμαστε εξελίσσεται συνέχεια κι άν χρειαζότανε νά 
χαρακτηρίσουμε μέ λίγες λέξεις αυτή τήν τάση, θά μπο¬ 
ρούσαμε νά πούμε ότι, ενώ η επιστήμη καταγινόταν προη¬ 
γούμενα μέ τή μελέτη τών μεγάλων αποτελεσμάτων καί 
τών μεγάλων συνόλων (τών ολοκληρωμάτων, όπως θάλε- 
γε ο μαθηματικός), σήμερα επιδιώκει νά μελετήσει τά απει¬ 
ροελάχιστα — τά άτομα που αποτελούν αυτά τά σύνολα, 
καί στά οποία αναγνωρίζει τήν ανεξαρτησία καί τήν ατομι- 
κότητά τους, καί συνάμα τή στενή τούς συνύφανση. 

Όσο γιά τήν αρμονία που ο ανθρώπινος νούς ανακαλύ¬ 
πτει στή φύση, καί που, κατά βάθος, δέν είναι παρά η πι¬ 
στοποίηση μιάς κάποιας σταθερότητας τών φαινομένων, ο 
σύγχρονος επιστήμονας τήν αναγνωρίζει αναμφίβολα σή¬ 
μερα όσο ποτέ άλλοτε. Όμως δέν επιδιώκει πιά νά τήν ε¬ 
ξηγήσει στή βάση τής επενέργειας νόμων που έχει προσχε¬ 
διάσει, προκαθορίσει, κάποια νοητική θέληση. 

Εκείνο που ονόμαζαν συνήθως "φυσικό νόμο" δέν εί¬ 
ναι πιά παρά μιά ορισμένη σχέση μεταξύ κάποιων φαινομέ¬ 
νων, που εμείς διαπιστώνουμε, κι έτσι κάθε "νόμος" φυσι¬ 
κός παίρνει τό χαρακτήρα μιάς υπό όρους αιτιότητας: δη¬ 
λαδή, άν τό τάδε φαινόμενο παραχθεί κάτω από τάδε συν¬ 
θήκες, θ’ ακολουθήσει εκείνο τό φαινόμενο. Έτσι, κανέ¬ 
νας νόμος δέν τοποθετείται έξω απ' τά φαινόμενα: κάθε 
φαινόμενο κυβερνάει εκείνο που τό διαδέχεται, κι όχι ο νό¬ 
μος. 

Τίποτα τό προσχεδιασμένο δέν υπάρχει σ’ αυτό που ο¬ 
νομάζουμε αρμονία τής φύσης. Τό τυχαίο τών συγκρού¬ 
σεων καί τών συναντήσεων, αρκεί γιά νά τήν δημιουργή¬ 
σει. Τό τάδε φαινόμενο θά κρατήσει αιώνες, επειδή η προ¬ 
σαρμογή, η ισορρόπηση που αντιπροσωπεύει, χρειάστηκε 
αιώνες γιά νά υλοποιηθεί ενώ αντίθετα, τό άλλο δέν θά 
κρατήσει παρά μόνο μιά στιγμή, άν αυτή η μορφή πρόσκαι- 


13 




ρης ισορροπίας γεννήθηκε σέ μιά στιγμή. Άν οι πλανήτες 
τού ηλιακού μας συστήματος δέν συγκρούονται μεταξύ 
τους καί δέν αλληλοκαταστρέφονται κάθε μέρα, άν διατη¬ 
ρούνται εκατομμύρια αιώνες, αυτό συμβαίνει γιατί αντι¬ 
προσωπεύουν μιά ισορροπία που χρειάστηκε εκατομμύ¬ 
ρια αιώνες γιά νά δημιουργηθεί, σά συνισταμένη εκατομ¬ 
μυρίων τυφλών δυνάμεων. Άν οι ήπειροι δέν καταστρέ- 
φονται συνεχώς από ηφαιστειακούς σεισμούς, αυτά συμ¬ 
βαίνει γιατί χρειάστηκαν χιλιάδες καί χιλιάδες αιώνες γιά 
νά δημιουργηθούν, μόριο πρός μόριο, καί νά πάρουν τήν 
τωρινή τους μορφή. Η αστραπή όμως δέν κρατάει παρά 
μιά στιγμή, γιατί αντιπροσωπεύει μιά πρόσκαιρη ανατρο¬ 
πή τής ισορροπίας, μιά φευγαλέα ανακατάταξη τών δυ¬ 
νάμεων. 

Η αρμονία εμφανίζεται έτσι σάν πρόσκαιρη ισορροπία, 
που δημιουργήθηκε ανάμεσα σ’ άλες τις δυνάμεις, σάν 
προσωρινή προσαρμογή' κι η ισορροπία αυτή δέ θά δια¬ 
τηρηθεί παρά μ' έναν όρο: νά τροποποιείται συνεχώς, ν' 
αντιπροσωπεύει κάθε στιγμή τή συνισταμένη όλων τών α¬ 
ντίρροπων δυνάμεων. Κι άν η επενέργεια έστω καί μιάς 
απ' αυτές τις δυνάμεις εμποδιστεί γιά λίγο, η αρμονία θά 
εξαφανιστεί. Η δύναμη αυτή θά συσσωρεύσει τά αποτέλε¬ 
σμά της, θά εκδηλωθεί αναγκαστικά, θ’ ασκήσει 
τήν επίδρασή της, κι άν άλλες δυνάμεις τήν εμποδίζουν 
νά εκδηλωθεί, αυτό δέ σημαίνει πως θά εκμηδενιστεί, αλ¬ 
λά τελικά θ' ανατρέψει τήν τωρινή ισορροπία, καταστρέ- 
φοντας τήν αρμονία, γιά νά βρει μιά νέα θέση ισορροπίας 
καί νά εργαστεί γιά μιά νέα προσαρμογή. Αυτό συμβαίνει 
μέ τήν έκρηξη ενός ηφαιστείου, που η εγκλωβισμένη του 
δύναμη συντρίβει τελικά τις πετρωμένες λάβες που τά ε¬ 
μπόδιζαν νά ξερνάει αέρια, λιωμένες λάβες καί πυρακτω¬ 
μένες στάχτες. Τά ίδιο συμβαίνει καί μέ τις επαναστάσεις. 

Μιά ανάλογη μεταβολή συντελείται συγχρόνως καί 
στις επιστήμες που πραγματεύονται τόν άνθρωπο. Έτσι 
βλέπουμε πως η ιστορία, ενώ προηγούμενα ήταν ιστορία 
τών βασιλείων καί τών βασιλιάδων, τείνει τώρα νά γίνει 
ιστορία τών εθνών, κι έπειτα μελέτη τών ατόμων. Ο ιστο¬ 
ρικός θέλει νά ξέρει πώς ζούσανε τά μέλη τού κάθε έθνους 
τήν κάθε εποχή, ποιές ήταν οι πεποιθήσεις τους καί ποιά 
τά μέσα συντήρησής τους, ποιο κοινωνικά ιδανικό οραματί- 

ζονταν καί ποια μέσα διαθέτανε γιά τήν υλοποίησή του. 
Καί παίρνοντας υπόψη τήν επενέργεια όλων αυτών τών δυ¬ 
νάμεων, που άλλοτε έμεναν αγνοημένες, θά ερμηνεύσει τά 
μεγάλα ιστορικά φαινόμενα. 

Όμοια, ο επιστήμονας που μελετάει τή νομολογία, 
δέν αρκείται πιά νά μελετάει τάν ένα ή τόν άλλο κώδικα. 
Σάν τόν εθνολόγο, θέλει νά γνωρίσει τή γένεση τών θε¬ 
σμών που διαδέχθηκαν ο ένας τόν άλλον" παρακολουθεί 
τήν εξέλιξη κάθε θεσμού διαμέσου τών εποχών, καί στή 
μελέτη του αυτή καταγίνεται λιγότερο μέ τό γραπτό νό¬ 
μο παρά μέ τις τοπικές συνήθειες, τό "εθιμικό δίκαιο", ό¬ 
που σέ κάθε εποχή βρήκε τήν έκφρασή της η δημιουργική 
ευφυΐα τών άγνωστων μαζών. Μιά ολότελα νέα επιστήμη 
αναπτύσσεται μ' αυτό τό πνεύμα, κι υπόσχεται ν' ανατρέ¬ 
ψει τις καθιερωμένες αντιλήψεις που μάθαμε στό σχολείο, 
πετυχαίνοντας νά ερμηνεύει τήν Ιστορία .μέ τόν ίδιο τρόπο 
που ερμΓ^εύουν οι φυσικές επιστήμες τά φαινόμενα τής 
Φύσης. 

Καί, τέλος, η πολιτική οικονομία, που ήταν εξαρχής 
μιά μελέτη τού πλούτου τών εθνών, γίνεται τώρα με¬ 
λέτη τού πλούτου τών ατόμων. Λιγότερο ενδιαφέρε- 
ται νά ξέρει άν τό τάδε έθνος έχει ή όχι μεγάλο εξωτερικό 
εμπόριο" θέλει νά σιγουρεύεται άν τό ψωμί δέν λείπει απ' 
τήν καλύβα τού χωρικού ή τού εργάτη. Χτυπάει όλες τις 
πόρτες — στά κάθε παλάτι καί στήν κάθε τρώγλη — καί 
ρωτάει τόσο τόν πλούσιο όσο καί τόν φτωχό: "ώς ποιό 
σημείο ικανοποιούνται οι ανάγκες σας γιά τά αναγκαία 
καί γιά πολυτέλεια,·" Καί καθώς ανακαλύπτει ότι στά εννέα 
δέκατα τών ανθρώπων οι πιά επιτακτικές βιοτικές ανάγκες 
δέν ικανοποιούνται, θέτει στόν εαυτό της τό ερώτημα που 
θά έθετε κι ένας φυσιολόγος σχετικά μ" ένα φυτό ή ένα 
ζώο: "Ποιά είναι τά μέσα γιά τήν ικανοποίηση τών ανα¬ 
γκών όλων μέ όσο γίνεται λιγότερη σπατάλη δυνάμεων; 
Πώς μιά κοινωνία μπορεί νά εγγυηθεί στόν καθένα, καί συ¬ 
νακόλουθα, σέ όλους, τή μέγιστη ικανοποίηση κι ευτυχία,·" 
Πρός αυτή τήν κατεύθυνση εξελίσσεται η οικονομική επι¬ 
στήμη" κι αφού γιά πολύ καιρό δέν ήταν παρά μιά απλή 
διαπίστωση φαινομένων, που ερμηνεύονταν σύμφωνα μέ 
τά συμφέροντα τών πλούσιων μειοψηφιών, τείνει τώρα νά 
γίνει (ή μάλλον επεξεργάζεται τά στοιχεία που χρειάζονται 

γιά νά γίνει) επιστήμη μέ τήν αληθινή σημασία τής λέξης 
— μιά φυσιολογία τών ανθρώπινων κοινωνιών. 

Ενώ λοιπόν διαμορφώνεται στις επιστήμες μιά νέα γε¬ 
νική αντίληψη, μιά νέα φιλοσοφία, βλέπουμε νά διαμορ¬ 
φώνεται ταυτόχρονα καί μιά αντίληψη γιά τήν κοινωνία, 
ολότελα διαφορετική απ' όσες επικράτησαν ώς τώρα. Μέ 
τ' όνομα αναρχία, προβάλλει μιά νέα ερμηνεία τής περα¬ 
σμένης καί τής τωρινής ζωής τών κοινωνιών, καί συνάμα 
μιά πρόβλεψη γιά τό μέλλον που καί οι δυό γίνονται νοη¬ 
τές μέ τό ίδιο πνεύμα που γέννησε τήν αντίληψη γιά τή 
φύση πού αναφέραμε παραπάνω. Η αναρχία παρουσιάζε¬ 
ται έτσι, σάν συστατικό μέρος τής νέας φιλοσοφίας’ νά 
γιατί ο αναρχικός έχει τόσο πολλά σημεία επαφής μέ τούς 
σπουδαιότερους στοχαστές καί ποιητές τής εποχής μας. 

Πράγματι, είναι βέβαιο πως, στό μέτρο που τό ανθρώ¬ 
πινο μυαλό απελευθερώνεται απ' τις ιδέες που τό πότισαν 
οι προνομιούχες μειονότητες — παπάδες, στρατιωτικοί αρ¬ 
χηγοί, δικαστές — μέ σκοπό νά εγκαθιδρύσουν τήν κυριαρ¬ 
χία τους, καθώς καί σοφοί πληρωμένοι γιά νά τή διαιωνί- 
σουν — προβάλλει μιά αντίληψη γιά τήν κοινωνία, που δέν 
αφήνει πιά περιθώριο γιά τέτοιες κυρίαρχες μειονότητες. 
Σύμφωνα μέ τήν αντίληψη αυτή η κοινωνία, παίρνοντας 
στήν κατοχή της όλο τό κοινωνικό κεφάλαιο που έχει συσ- 
σωρευθεί χάρη στήν εργασία τών προγενέστερων γενεών, 
οργανώνεται γιά νά τό χρησιμοποιήσει πρός τό συμφέρον 
όλων καί συγκροτείται δίχως νά επανασυγκροτήσει τήν 
εξουσία κυρίαρχων μειονοτήτων. Περιλαμβάνει στούς 
κόλπους της μιά ατέλειωτη ποικιλία από ικανότητες, ιδιο¬ 
συγκρασίες, ατομικές κλίσεις' δέν αποκλείει κανένα. Επι¬ 
διώκει μάλιστα τήν πάλη, τή σύγκρουση, γιατί γνωρίζει 
πως οι εποχές σύγκρουσης, στό βαθμό που αυτή ρυθμιζό¬ 
ταν ελεύθερα δίχως νά πέφτει στό ένα μέρος τής ζυγαριάς 
τό βάρος μιάς κατεστημένης εξουσίας, είναι οι εποχές που 
γνώρισε τή μεγαλύτερή της ανάπτυξη η ανθρώπινη ευ¬ 
φυΐα. Αναγνωρίζοντας πραγματικά πως όλα τά μέλη της 
έχουν τά ίδια δικαιώματα πάνω σ' όλα τά πλούτη που συσ¬ 
σωρεύτηκαν στό παρελθόν, δέν αναγνωρίζει πιά καμιά 
διαίρεση μεταξύ εκμεταλλευόμενων κι εκμεταλλευτών, 
κυβερνώμενων καί κυβερνητών, εξουσιαζόμενων κι εξου- 
σιαστών κι επιδιώκει νά εγκαθιδρύσει μέσα στούς κόλπους 

της μιά κάποια αρμονική συνύπαρξη, όχι υποτάσσοντας ό¬ 
λα τά μέλη της σέ μιά εξουσία που πλασματικά αντιπροσω¬ 
πεύει τήν κοινωνία, όχι προσπαθώντας νά εδραιώσει τήν 
ομοιομορφία, αλλά παροτρύνοντας όλους τούς ανθρώπους 
ν’ αναπτύξουν τήν ελεύθερη πρωτοβουλία, τήν ελεύθερη 
δραστηριότητα, τήν ελεύθερη ένωση. 

Επιδιώκει τήν πιό τέλεια ανάπτυξη τής ατομικότητας, 
συνδυασμένη μέ τήν μέγιστη ανάπτυξη τής εθελοντικής 
ένωσης σέ κάθε της μορφή, σέ κάθε δυνατό βαθμό, γιά κά¬ 
θε σκοπό που μπορεί νά φανταστεί κανείς: μιά ένωση διαρ¬ 
κώς μεταβαλλόμενη, διαρκώς τροποποιούμενη, που φέρει 
μέσα της τά στοιχεία τής διάρκειάς της, καί παίρνει συνε¬ 
χώς νέες μορφές, που ανταποκρίνονται καλύτερα στις πολ¬ 
λαπλές επιθυμίες όλων. 

Μιά κοινωνία, τέλος, όπου οι προκαθορισμένες μορ¬ 
φές, που έχουν αποκρυσταλλωθεί απ' τά νόμο, προκαλούν 
αποστροφή” μιά κοινωνία που αναζητάει τήν αρμονία σέ 
μιά διαρκώς μεταβαλλόμενη καί πρόσκαιρη ισορροπία, α¬ 
νάμεσα σ’ ένα πλήθος ποικίλων δυνάμεων κι επιδράσεων, 
που ακολουθούν τή δική τους πορεία καί που, ακριβώς 
χάρη στήν ελευθερία τους νά εκδηλώνονται καί ν’ αντι¬ 
σταθμίζονται, μπορούν νά προκαλούν τις ευνοϊκές γιά 
τόν εαυτό τους ενέργειες στήν πορεία τους πρός τήν πρόο¬ 
δο. 

Αυτή η αντίληψη κι αυτό τό ιδανικό τής κοινωνίας δέν 
είναι βέβαια νέα. Αντίθετα, όταν αναλύουμε τήν ιστορία 
τών λαϊκών θεσμών - τού γένους, τής κοινότητας, τού 
χωριού, τής συντεχνίας, ακόμα καί τής αστικής κοινότητας 
τού Μεσαίωνα στά πρώτα της στάδια — ανακαλύπτουμε 
τήν ίδια λαϊκή τάση συγκρότησης τής κοινωνίας σύμφωνα 
μ’ αυτή τήν ιδέα, μιά τάση ωστόσο που εμποδίστηκε πά¬ 
ντα απ’ τις κυρίαρχες μειονότητες. Όλα τά λαϊκά κινή¬ 
ματα έφεραν λίγο πολύ αυτή τή σφραγίδα, καί στούς Α- 
ναβαπτιστές 1 καί τούς προδρόμους τους στόν 9ο αιώνα, 
ανακαλύπτουμε τις ίδιες ιδέες ξεκάθαρα εκφρασμένες 
στή θρησκευτική γλώσσα που χρησιμοποιούσαν εκείνη 
τήν εποχή. Δυστυχώς, ώς τά τέλη τού περασμένου αιώ¬ 
να (18ου), τό ιδανικό αυτό ήταν μολυσμένο από ένα θεο¬ 
κρατικό πνεύμα. Μόνο σήμερα μάς εμφανίζεται απαλλαγ¬ 
μένο απ’ τά θρησκευτικά σπάργανα, σάν μιά αντίληψη τής 

κοινωνίας που απορρέει απ’ τήν παρατήρηση τών κοινωνι¬ 
κών φαινομένων. 

Μόνο σήμερα τό ιδανικό μιας κοινωνίας, όπου ο καθέ¬ 
νας αυτο-κυβερνιέται, σύμφωνα μέ τή δική του θέληση 
(που είναι κατάφωρα ένα αποτέλεσμα τών κοινωνικών επι¬ 
δράσεων που υφίσταται ο καθένας), επιβεβαιώνεται ταυ¬ 
τόχρονα απ' τήν οικονομική, πολιτική κι ηθική του άποψη, 
καί παρουσιάζεται βασισμένο στήν αναγκαιότητα τού κομ¬ 
μουνισμού, που έχει επιβάλλει στις σύγχρονες κοινωνίες 
μας ο κατεξοχήν κοινωνικός χαρακτήρας τής τωρινής μας 
παραγωγής. 

Πράγματι, ξέρουμε πολύ καλά σήμερα πως είναι ανώ¬ 
φελο νά μιλάμε γιά ελευθερία όσο υπάρχει οικονομική 
σκλαβιά. 

"Μή μιλάτε γιά ελευθερία - η φτώχεια είναι σκλαβιά!" 
Αυτή δέν είναι πιά μιά μάταιη φόρμουλα* έχει διεισδύσει 
στις ιδέες τών μεγάλων εργατικών μαζών, διαποτίζει τή 
φιλολογία τής εποχής, παρασύρει ακόμα κι εκείνους που 
ζούνε απ’ τή φτώχεια τών άλλων καί τούς αφαιρεί τήν 
αυθάδεια μέ τήν οποία επιβεβαίωναν προηγούμενα τά δι¬ 
καιώματα τους στήν εκμετάλλευση. 

Εκατομμύρια σοσιαλιστές καί τών δυό ημισφαίριων, 
συμφωνούνε ήδη ότι η τωρινή μορφή ιδιοποίησης τού κοι¬ 
νωνικού κεφάλαιου δέν μπορεί πιά νά διαρκέσει. Κι οι ί¬ 
διοι οι καπιταλιστές αισθάνονται ότι πάει πιά, καί δέν τολ¬ 
μούν νά τήν υπερασπίζονται μέ τήν προηγούμενη αυτοπε¬ 
ποίθησή τους. Η μόνη τους άμυνα περιορίζεται κατά βάθος 
στό νά μάς λένε: "Δέν έχετε επινοήσει τίποτα καλύτερο!". 
Τό ν’ αρνηθούνε όμως τις ολέθριες συνέπειες τών τωρινών 
μορφών ιδιοκτησίας, τό νά δικαιολογήσουν τό δικαίωμά 
τους στήν ιδιοκτησία, αυτό δέν μπορούν νά τό κάνουν. Α¬ 
σκούν αυτό τό δικαίωμα, όσο τούς αφήνουν νά τό κάνουν, 
δίχως όμως νά προσπαθούν νά τό στηρίξουν σέ μιά ιδέα. 
Εύκολα μπορεί νά τό καταλάβει κανείς αυτά. 

Πάρτε, λογουχάρη, τήν πόλη τούτη, τό Παρίσι - ένα 
δημιούργημα τόσων αιώνων, ένα προϊόν τής ευφυΐας ενός 
ολόκληρου έθνους, ένα αποτέλεσμα τού μόχθου 20 ή 30 
γενεών. Πώς μπορεί νά υποστηρίξει κάποιος στόν κάτοικο 
αυτής τής πόλης, που εργάζεται κάθε μέρα γιά νά τήν ο- 
μορφήνει, νά τήν εξυγιάνει, νά τήν εφοδιάσει μέ αγαθά. 

νά τή στολίσει μέ αριστουργήματα τής ανθρώπινης ευ¬ 
φυΐας, νά τήν κάνει κέντρα τής σκέψης καί τής τέχνης, 
πώς μπορεί κάποιος νά ισχυριστεί σ' αυτόν που παράγει 
αυτό τόν πλούτο, πως τά παλάτια που στολίζουν τούς δρό¬ 
μους τού Παρισιού ανήκουν απόλυτα δίκαια σ' εκείνους 
που είναι σήμερα οι νόμιμοι ιδιοκτήτες τους, ενώ όλοι ε¬ 
μείς δημιουργούμε τήν αξία τους, μιά που ούτε κάν θά υ¬ 
πήρχαν δίχως εμάς; 

Ένα τέτοιο αποκύημα τής φαντασίας μπορεί νά διατη¬ 
ρηθεί κάμποσο καιρό χάρη στήν επιδεξιότητα τών δασκά¬ 
λων τού λαού. Οι μεγάλες εργατικές μάζες μπορεί νά μήν 
τό σκέπτονται κάν' απ' τή στιγμή όμως που μιά μειονότη¬ 
τα σκεπτόμενων ανθρώπων ανακινεί τό ζήτημα καί τό υπο¬ 
βάλλει σέ όλους, δέ χωρεί αμφιβολία γιά τό αποτέλεσμα. 
Ο λαϊκός νούς αποκρίνεται: "Αυτοί κατέχουν τούτα τά 
πλούτη, γιατί τά σφετερίστηκαν!". 

Παρόμοια, πώς είναι δυνατόν νά πεισθεί ο αγρότης ότι 
η γή τού αστού, τού φεουδάρχη ανήκει στό νόμιμο ιδιο¬ 
κτήτη της, όταν μπορεί νά μάς πει τήν ιστορία κάθε σπιθα¬ 
μής τής γής σέ ακτίνα 10 μιλιών; Πάνω απ' όλα, πώς είναι 
δυνατόν νά πεισθεί ότι είναι ωφέλιμο γιά τό έθνος νά κρα- 
τάει ένας Κύριος Τάδε τή γή αυτή γιά πάρκο του, όταν τό¬ 
σοι αγρότες στά περίχωρα δέ ζητούν άλλο απ' τό νά τήν 
καλλιεργήσουν; 

Καί τέλος, πώς μπορεί νά πιστέψει ο εργάτης κάποιου 
εργοστάσιου ή ο ανθρακωρύχος κάποιου ορυχείου ότι το 
εργοστάσιο καί τό ορυχείο ανήκουν δίκαια στούς τωρινούς 
ιδιοκτήτες τους, όταν ο εργάτης κι ο ανθρακωρύχος αρχί¬ 
ζουν νά βλέπουν ξεκάθαρα στά Παναμαϊκά ζητήματα, στις 
μεγάλες βιομηχανίες καί στούς σιδηροδρόμους, τούς γαλ¬ 
λικούς ή τούς τούρκικους, τή λεηλασία τού Κράτους καί 
τή νόμιμη κλοπή, απ' όπου προέρχεται η μεγάλη εμπορική 
καί βιομηχανική ιδιοκτησία; 

Στήν πραγματικότητα οι μάζες ποτέ δέν πίστεψαν στά 
σοφίσματα τά οποία δίδασκαν οι οικονομολόγοι, που τό 
έκαναν περισσότερο γιά νά επιβεβαιώσουν τά δικαιώματα 
τών εκμεταλλευτών παρά γιά νά προσηλυτίσουν τούς εκ¬ 
μεταλλευόμενους! Ο εργάτης κι ο αγρότης, τσακισμένοι 
απ' τή μιζέρια καί μή βρίσκοντας κανένα στήριγμα στις εύ¬ 
πορες τάξεις, άφηναν απλώς τά πράγματα νά τραβούν τό 

δρόμο τους, αρκούμενοι νά επιβεβαιώνουν πότε-πότε τά δι- 
καιώματά τους μ’ εξεγέρσεις. Κι άν ο τάδε εργάτης τής πό¬ 
λης πίστεψε γιά μιά στιγμή ότι θό ερχόταν η μέρα που η 
προσωπική ιδιοποίηση τού κεφάλαιου θά ωφελούσε όλους 
τούς ανθρώπους, μετατρεπόμενη σ’ ένα απόθεμα πλούτου 
που θά τό μοιράζονταν όλοι, αυτή η αυταπάτη έσβησε σάν 
τόσες άλλες. Ο εργάτης αντιλαμβάνεται πως απόκληρος 
ήταν κι απόκληρος παραμένει' ότι γιά ν' αποσπάσει απ’ τά 
αφεντικά του καί τό ελάχιστο μέρας τού πλούτου που δη- 
μιουργήθηκε μέ τό δικό του μόχθο, πρέπει νά προσφύγει 
στήν απεργία ή στήν εξέγερση, δηλαδή, νά επιβάλλει στόν 
εαυτό του τά δεινά τής πείνας καί ν’ αντιμετωπίσει τή φυ¬ 
λάκιση, άν, στό μεταξύ, δέν εκτεθεί στις αυτοκρατορικές, 
βασιλικές ή δημοκρατικές τουφεκιές. 

Αλλά ένα μεγαλύτερο κακό τού τωρινού συστήματος 
γίνεται όλο καί πιό φανερό, δηλαδή, τό ότι στό σύστημα 
που στηρίζεται στήν ιδιωτική ιδιοποίηση όλα τά αναγκαία 
γιά τή ζωή καί τήν παραγωγή — η γή, η κατοικία, η τροφή 
καί τά εργαλεία — απ’ τή στιγμή που περνούν στά χέρια 
τών λίγων, εμποδίζεται συνεχώς η παραγωγή τών ανα¬ 
γκαίων που θά πρόσφεραν τήν ευημερία σέ όλους. Ο ερ¬ 
γάτης νιώθει αόριστα πως η τωρινή τεχνική μας δύναμη θά 
μπορούσε νά προσφέρει σέ όλους τήν αφθονία, αλλά συνά¬ 
μα, βλέπει πως τό καπιταλιστικό σύστημα καί τό Κράτος 
εμποδίζουν μέ κάθε τρόπο τήν κατάκτηση τής ευημερίας 
τούτης. 

Μακριά απ' τό νά παράγουμε περισσότερα απ' όσα 
χρειάζονται γιά νά εξασφαλιστεί η υλική ευμάρεια, δέν πα¬ 
ράγουμε ούτε κάν αρκετά. Όταν ο αγρότης, κοιτάζει μέ 
πόθο τά πάρκα καί τούς κήπους τών λήσταρχων τής βιομη¬ 
χανίας καί τών "παναμιστών", που φραυρούνται ολόγυρα 
απ’ τό δικαστή καί τόν χωροφύλακα, όταν ονειρεύεται νά 
τά σκεπάσει μέ σοδειές που θά έφερναν, τό ξέρει, τήν α¬ 
φθονία στά χωριά, που οι κάτοικοί τους τρέφονται σήμερα 
μέ ψωμί μόλις βρεγμένο σέ νερόκρασο - τό καταλαβαίνει 
αυτό. 

Ο ανθρακωρύχος όταν, τρεις φορές τήν εβδομάδα, εί¬ 
ναι αναγκασμένος νά τριγυρίζει άπραγος, σκέφτεται τούς 
τόννους κάρβουνο που θά μπορούσε νά βγάλει καί που λεί¬ 
πει απ’ όλα τά φτωχά σπίτια. 

Ο εργάτης, όταν τό εργοστάσιο που δουλεύει κλείσει, 
καί τρέχει στούς δρόμους ψάχνοντας γιά δουλειά, βλέπει 
τούς οικοδόμους άνεργους σάν κι αυτόν, όταν τό ένα πέμ¬ 
πτο τού παρισινού πληθυσμού ζεί σέ ανθυγιεινές τρώγλες' 
ακούει τούς παπουτσήδες νά παραπονιούνται γιά αναδου¬ 
λειά όταν τόσοι άνθρωποι είναι ξυπόλητοι - καί πάει 
λέγοντας. 

Κοντολογής, άν μερικοί οικονομολόγοι αρέσκονται 
νά συγγράφουν πραγματείες γιά τήν υπερπαραγωγή καί νά 
εξηγούν κάθε βιομηχανική κρίση στή βάση αυτής τής αι¬ 
τίας, θά βρίσκονταν ωστόσο σέ αμηχανία άν τούς προκα- 
λούσαμε νά κατονομάσουν έστω κι ένα είδος που η Γαλλία 
παράγει σέ ποσότητες μεγαλύτερες απ’ ότι χρειάζονται γιά 
τήν ικανοποίηση τών αναγκών όλου τού πληθυσμού. Σί¬ 
γουρα δέν είναι τό σιτάρι: η χώρα είναι αναγκασμένη νά 
τό εισάγει. Ούτε βέβαια τό κρασί: οι αγρότες πίνουν πολύ 
λίγο καί τό αντικαθιστούν μέ νερόκρασο, ενώ ο πληθυσμός 
τών πόλεων υποχρεώνεται ν’ αρκεστεί σέ νοθευμένα πιο¬ 
τά. Ούτε κάν τά σπίτια: εκατομμύρια εξακολουθούν νά 
ζούνε σέ άθλιες καλύβες μέ ένα ή δύο ανοίγματα. Ούτε καί 
τά βιβλία, καλά ή κακά, γιατί είναι ακόμα είδος πολυτε¬ 
λείας γιά τά χωριά. Μόνο ένα είδος παράγεται σέ ποσότη¬ 
τες πολύ μεγαλύτερες απ’ ότι χρειάζεται: τό άτομο που 
λυμαίνεται τόν κρατικό προϋπολογισμό" αλλά ένα τέτοιο 
εμπόρευμα δέν αναφέρεται στά μαθήματα τής πολιτικής 
οικονομίας παρόλο που έχει όλες τις ιδιότητες τού εμπο¬ 
ρεύματος, μιά που είναι πάντα διαθέσιμο νά πουληθεί στόν 
πλειοδότη. 

Αυτό που οι οικονομολόγοι ονομάζουν υπερπαραγωγή 
δέν είναι παρά μιά παραγωγή που υπερβαίνει τήν αγορα¬ 
στική δύναμη τών εργατών, που έχουν βυθιστεί στή φτώ¬ 
χεια απ’ τό Κεφάλαιο καί τό Κράτος. Λοιπόν, αυτό τό εί¬ 
δος υπερπαραγωγής παραμένει ένα μοιραίο χαρακτηριστι¬ 
κό τής τωρινής καπιταλιστικής παραγωγής, γιατί — ο 
Προυντόν τό είχε πει ξεκάθαρα - οι εργάτες δέν μπο¬ 
ρούν ν’ αγοράζουν μέ τά μεροκάματά τους αυτά που πα¬ 
ράγουν καί ταυτόχρονα νά καλοτρέφουν τό πλήθος τών 
παράσιτων που ζεί σέ βάρος τους. 

Η ίδια ακριβώς η ουσία τού τωρινού οικονομικού συ¬ 
στήματος είναι πως ο εργάτης δέν θά μπορέσει ποτέ ν’ α- 

πολαύσει τήν ευημερία που παράγει καί πως ο αριθμός ε¬ 
κείνων που ζούν σέ βάρος του θ’ αυξάνεται διαρκώς. Όσο 
πιό αναπτυγμένη βιομηχανικά είναι μιά χώρα, τόσο μεγα¬ 
λύτερος είναι αυτός ο αριθμός. Αναπόφευκτα, η βιομηχα¬ 
νία κατευθύνεται, κι οφείλει νά κατευθύνεται, όχι πρός 
ό,τι χρειάζεται γιά νά ικανοποιηθούν οι ανάγκες όλων, αλ¬ 
λά πρός ό,τι κάθε δοσμένη στιγμή, φέρνει μεγαλύτερα 
πρόσκαιρα κέρδη ατούς λίγους. Η αφθονία τών μέν θά 
στηρίζεται αναγκαστικά πάνω στή φτώχεια τών δέ, κι η μι- 
ζέρια τών πολλών θά πρέπει έτσι νά διατηρηθεί μέ κάθε 
θυσία, γιά νά υπάρχουν χέρια που νά πουλιούνται γιά ένα 
μόνο μέρος απ’ ότι μπορούν νά παράγουν" δίχως αυτό εί¬ 
ναι αδύνατη η ιδιωτική συσσώρευση τού κεφάλαιου! 

Αυτά τά χαρακτηριστικά γνωρίσματα τού οικονομικού 
μας συστήματος αποτελούν τήν ίδια ακριβώς τήν ουσία 
του. Δίχως αυτά δέν μπορεί νά υπάρξει" γιατί ποιος θά 
πουλούσε τήν εργασιακή του δύναμη γιά λιγότερο απ’ ό,τι 
θά μπορούσε ν' αποφέρει, άν δέν εξαναγκαζόταν απ' τήν 
απειλή τής πείνας; 

Καί τά θεμελιακά αυτά γνωρίσματα τού συστήματος 
αποτελούν συνάμα τήν πιό συντριπτική καταδίκη του. 

Στό βαθμό που η Αγγλία καί η Γαλλία ήταν πρωτοπό¬ 
ροι τής βιομηχανίας, ανάμεσα σέ χώρες υποανάπτυκτες σ' 
ότι αφορά τήν τεχνική τους ανάπτυξη καί μπορούσαν νά 
πουλάνε στούς γείτονες τους τό μαλλί, τά βαμβάκι καί τά 
μετάξι, τό σίδερο καί τις μηχανές τους, καθώς επίσης καί 
μιά ολόκληρη σειρά ειδών πολυτελείας, σέ τιμές που τούς 
επιτρέπανε νά πλουτίζουν σέ βάρος τών πελατών τους — ο 
εργάτης μπορούσε νά παρηγοριέται μέ τήν ελπίδα ότι θά 
τόν καλούσαν κι αυτόν νά πάρει ένα ολοένα μεγαλύτερο 
μερίδιο απ’ τή λεία. Αυτές οι συνθήκες όμως εξαφανίζο¬ 
νται. Μέ τή σειρά τους, τά υποανάπτυκτα, 30 χρόνια νωρί¬ 
τερα, έθνη αρχίζουν νά γίνονται μεγάλοι παραγωγοί βαμ¬ 
βακιού, μαλλιού, μεταξιού, μηχανών κι ειδών πολυτελείας. 
Σέ ορισμένους κλάδους τής βιομηχανίας προηγούνται κι 
όχι μόνο παλεύουν μέ τούς πρωτοπόρους τής βιομηχανίας 
καί τού εμπορίου σέ μακρινές χώρες, αλλά έχουν κιόλας 
αρχίσει νά τούς ανταγωνίζονται στις ίδιες τους τις χώρες. 
Μέσα σέ λίγα χρόνια η Γερμανία, η Ελβετία, η Ιταλία, οι 
Ενωμένες Πολιτείες, η Ρωσία κι η Ιαπωνία έγιναν μεγάλες 

βιομηχανικές χώρες. Τό Μεξικό, οι Ινδίες, ακόμα κι η Σερ¬ 
βία, ακολουθούν κι αυτές αγκομαχώντας — καί τί θά γίνει 
όταν η Κίνα αρχίσει νά μιμείται τήν Ιαπωνία, παράγοντας 
κι αυτή γιά τήν παγκόσμια αγορά; 

Τό αποτέλεσμα είναι ότι οι βιομηχανικές κρίσεις, που η 
συχνότητα κι η διάρκειά τους αυξάνονται, συνέχεια, κατά¬ 
ντησαν σέ πολλές βιομηχανίες χρόνια κατάσταση. Επίσης, 
ο πόλεμος γιά τις αγορές τής Ανατολής καί τής Αφρικής 
βρίσκεται εδώ καί πολλά χρόνια στήν ημερήσια διάταξη 
καί 25 χρόνια τώρα η δαμόκλεια σπάθη τού πανευρωπαϊ¬ 
κού πολέμου κρέμεται πάνω απ' τά ευρωπαϊκά κράτη. Κι 
άν αυτός ο πόλεμος δέν έχει ξεσπάσει ακόμα, αυτό συμβαί¬ 
νει κυρίως γιατί οι ανώτεροι χρηματιστικοί κύκλοι θεω¬ 
ρούν πιό επικερδές τό νά χρεώνονται τά Κράτη όλο καί 
περισσότερο. Τή μέρα όμως που οι μεγάλοι τραπεζίτες θά 
θεωρήσουν πιό επικερδές τό ξέσπασμα τού πολέμου, τ' 
ανθρώπινα κοπάδια θά εξαπολυθούν εναντίον άλλων κο- 
παδιών καί θ' αλληλοσφαγούν γιά νά κανονίσουν τούς λο¬ 
γαριασμούς τών οικονομικών αφεντών τού κόσμου όλου. 

Όλα είναι αλληλένδετα, όλα είναι συνυφασμένα μέ τό 
τωρινό οικονομικό σύστημα, κι όλα συντελούν στό νά γίνει 
αναπόφευκτη η πτώση τού βιομηχανικού κι εμπορικού συ¬ 
στήματος που μάς κυβερνάει. Η διάρκειά του δέν είναι πα¬ 
ρά θέμα χρόνου, που μπορεί κανείς νά τόν μετρήσει μέ 
χρόνια κι όχι πιό μέ αιώνες. Θέμα χρόνου — κι επιθετικής 
ενεργητικότητας από μέρους μας! Οι τεμπέληδες δέν κά¬ 
νουν τήν ιστορία - τήν υφίστανται! 

Νά γιατί λοιπόν σχηματίζονται σ' όλα τά πολιτισμένα 
έθνη τόσο ισχυρές μειονότητες, καί ζητάνε μεγαλόφωνα 
νά επιστραφούν στήν κοινότητα όλα τά πλούτη που συσ- 
σωρεύθηκαν μέ τήν εργασία τών προγενέστερων γενεών. 
Η κοινή κατοχή τής γής, τών ορυχείων, τών εργοστασίων, 
τών κατοικιών καί τών μεταφορικών μέσων, είναι ήδη τό 
σύνθημα τών επιβλητικών αυτών ομάδων, κι η καταστο¬ 
λή — τό αγαπημένο όπλο τών πλουσίων καί τών ισχυρών — 
δέν μπορεί πιό νά κάνει τίποτα γιά ν' ανακόψει τή θριαμ¬ 
βευτική πορεία τού εξεγερσιακού πνεύματος. Κι άν εκα¬ 
τομμύρια εργάτες δέν ξεσηκώνονται γιά ν' αποσπάσουν 
βίαια τή γή καί τό εργοστάσιο απ' τούς σφετεριστές, νά εί¬ 
στε βέβαιοι πως αυτό δέν οφείλεται στήν έλλειψη μιάς τέ- 

τοιας επιθυμίας. Δέν περιμένουν παρά τήν κατάλληλη ευ¬ 
καιρία: μιά στιγμή σάν εκείνη που παρουσιάστηκε στά 
1848, ώστε νά μπορέσουν ν' αρχίσουν τήν καταστροφή 
τού τωρινού οικονομικού συστήματος, ελπίζοντας στήν υ¬ 
ποστήριξη ενός διεθνούς κινήματος. 

Η στιγμή αυτή δέν μπορεί ν' αργήσει, γιατί απ' όταν 
η Διεθνής ’Ενωση Εργαζόμενων συντρίφτηκε απ' τις κυ¬ 
βερνήσεις στά 1872 - κυρίως από τότε - γνώρισε τερά¬ 
στια πρόοδο, τέτοια που ακόμα κι οι πιό ένθερμοι οπαδοί 
της συχνά δέν αντιλαμβάνονται τή σημασία της. Είναι 
πραγματικά εδραιωμένη στις ιδέες, τά αισθήματα καί στή 
σύναψη αδιάκοπων σχέσεων ανάμεσα στούς επαναστατη- 
μένους. Τήν πολεμάνε, είναι αλήθεια, οι πλουτοκρατίες, 
γαλλική, αγγλική, ιταλική καί γερμανική. Μπορούν, μάλι¬ 
στα, ανά πάσα στιγμή, νά παρασύρουν τούς λαούς στήν αλ- 
ληλοσφαγή. Νά είστε όμως βέβαιοι πως τή μέρα που θά 
γίνει στή Γαλλία η κομμουνιστική καί κοινωνική επανά¬ 
σταση, η Γαλλία θά ξαναβρεί τις παλιές συμπάθειες απ' 
τούς λαούς όλου τού κόσμου, ακόμα κι απ' τόν γερμανι¬ 
κό, τόν ιταλικό καί τόν αγγλικό. Κι όταν η Γερμανία, που 
(τό λέμε παρενθετικά), βρίσκεται πολύ πιό κοντά στήν ε¬ 
πανάσταση απ’ ότι φαντάζεται κανείς, υψώσει τή σημαία 
— γιακωβίνικη δυστυχώς — τής επανάστασης, όταν ριχτεί 
σ' αυτή τήν επανάσταση μ' όλη τή θέρμη τής νιότης καί 
τής ανοδικής περιόδου που τώρα διανύει, θά βρει απ' αυτή 
εδώ τήν πλευρά τού Ρήνου όλη τή συμπάθεια κι όλη τήν 
υποστήριξη ενός λαού που αγαπάει τούς τολμηρούς επανα¬ 
στάτες καί μισεί τήν αλαζονεία τής πλουτοκρατίας. 

Διάφορες αιτίες καθυστέρησαν ώς τώρα τήν έκρηξη 
αυτής τής αναπόφευκτης επανάστασης. Η αβεβαιότητα 
τών διεθνών σχέσεων είναι βέβαια μιά απ' αυτές. Αλλά υ¬ 
πάρχει, μού φαίνεται, καί κάποια άλλη, βαθύτερη αιτία 
στήν οποία θά ήθελα νά στρέψω τήν προσοχή σας. Ακόμα 
κι ανάμεσα στούς σοσιαλιστές — πολλές ενδείξεις μάς κά¬ 
νουν νά τό πιστεύουμε — συντελείται μιά βαθιά μεταμόρ¬ 
φωση τών ιδεών, παρόμοια μ' εκείνη που σκιαγράφησα 
στήν αρχή αυτής τής διάλεξης, μιλώντας γενικά γιά τις επι¬ 
στήμες. Κι η αβεβαιότητα τών σοσιαλιστών σχετικά μέ τήν 
οργάνωση τής κοινωνίας που επιθυμούν, παραλύει ώς ένα 
σημείο τήν ενεργητικότητά τους. Στις απαρχές του, στή 

δεκαετία τού 1840, ο σοσιαλισμός εμφανίστηκε σαν κομ¬ 
μουνισμός, σά δημοκρατία ενιαία κι αδιαίρετη, σά δικτατο¬ 
ρία καί γιακωβινισμός κυβερνητικός, όλα αυτά εφαρμο¬ 
σμένα ατό οικονομικό πεδίο. Τέτοιο ήταν τό ιδανικό τής 
εποχής. Θρήσκος ή άθρησκος, ο σοσιαλιστής εκείνης τής 
εποχής ήταν έτοιμος νά υποταχθεί σέ οποιαδήποτε ισχυρή 
κυβέρνηση, ακόμα καί στήν αυτοκρατορία, αρκεί μόνο αυ¬ 
τή η κυβέρνηση ν’ αναδιοργάνωνε τις οικονομικές σχέσεις 
πρός όφελος τού εργαζόμενου. 

Μιά βαθιά επανάσταση συντελέστηκε, στή συνέχεια, 
ατούς λατινικούς κυρίως λαούς καί στήν Αγγλία. Ο κυ¬ 
βερνητικός κομμουνισμός, όπως κι ο θεοκρατικός κομμου¬ 
νισμός, προκαλεί αποστροφή στόν εργάτη. Κι η αποστρο¬ 
φή αυτή έκανε νά ξεπροβάλει στή Διεθνή μιά νέα αντίλη¬ 
ψη, ή θεωρία, ο κολλεκτιβισμός. Η θεωρία αυτή σήμαινε 
αρχικά τή συλλογική κατοχή τών οργάνων τής εργασίας 
(που δέν περιλάμβανε τά αναγκαία γιά τή συντήρηση) καί 
τό δικαίωμα κάθε ομάδας νά δέχεται γιά τά μέλη της όποιο 
τρόπο ανταμοιβής θά τής άρεσε, κομμουνιστικό ή ατομικό. 
Ωστόσο, τό σύστημα αυτό μεταμορφώνεται σιγά-σιγά σ’ έ¬ 
να είδος μεσοβέζικο μεταξύ τού κομμουνισμού καί τής α¬ 
τομικής ανταμοιβής τού συστήματος τής μισθωτής εργα¬ 
σίας. Σήμερα ο κρλλεκτιβιστής ζητάει νά περιέλθει στήν 
κοινή ιδιοκτησία ότι χρησιμεύει στήν παραγωγή, αλλά συ¬ 
νάμα ν’ ανταμείβεται ο καθένας ατομικά, μέ κουπόνια ερ¬ 
γασίας, σύμφωνα μέ τις ώρες που έχει αφιερώσει στήν πα¬ 
ραγωγή. Μέ τά κουπόνια αυτό θά μπορεί ν’ αγοράζει απ’ 
τά κοινωνικά καταστήματα οποιοδήποτε εμπόρευμα σέ τι¬ 
μή κόστους, που θά υπολογίζεται επίσης σέ ώρες εργα¬ 
σίας. 

Άν όμως αναλύσετε προσεκτικά τήν ιδέα αυτή, θά 
συμφωνήσετε πως η ουσία της, όπως τή συνοψίζει ένας 
σύντροφός μας, καταλήγει στά εξής: 

Μερικός κομμουνισμός ως πρός τήν κατοχή τών μέσων 
εργασίας κι εκπαίδευσης - ανταγωνισμός μεταξύ τών ατό¬ 
μων καί τών ομάδων γιά τό ψωμί, τήν κατοικία, τά ρούχα. 

Ατομικισμός ως πρός τά έργα τής σκέψης καί τής τέ¬ 
χνης. 

Καί κοινωνική πρόνοια γιά τά παιδιά, τούς άρρωστους 
καί τούς ηλικιωμένους. 

Κοντολογής, ο αγώνας γιά τά μέσα συντήρησης απο¬ 
λυμένος απ' τή φιλανθρωπία. Στά πλαίσια πάντα τού χρι¬ 
στιανικού ρητού: "Πρώτα πληγώστε καί μετά γιατρέψτε!". 
Καί πάντα η πόρτα ανοιχτή στήν ανάκριση, γιά ν’ αποφαί- 
νεται άν είσαι ο άνθρωπος που πρέπει νά τόν αφήσουμε νά 
πασχίζει ή ο άνθρωπος που η Αυτού Υψηλότης τό Κράτος 
πρέπει νά συνδράμει. 

Η ιδέα όπως ξέρετε είναι παλιά. Χρονολογείται απ' τόν 
καιρό τού Ρόμπερτ Όουεν. Ο Προυντόν τήν υποστήριξε 
στά 1848. Σήμερα τήν έχουν βαφτίσει "επιστημονικό σο¬ 
σιαλισμό". 

Ωστόσο, θά πρέπει νά πούμε πως αυτό τό σύστημα δέ 
φαίνεται νά ασκεί μεγάλη επίδραση στή σκέψη τών μαζών: 
θάλεγε κανείς πως διαισθάνονται τά ελαττώματά του, γιά 
νά μήν πούμε τό ανεφάρμοστο του. 

Πρώτα απ' όλα, η διάρκεια τού χρόνου που απαιτεί 
μιά οποιαδήποτε εργασία δέν δίνει τό μέτρο τής κοινωνι¬ 
κής χρησιμότητας τού έργου που έχει επιτελεσθεί’ κι οι 
θεωρίες περί αξίας, που απ' τόν Άνταμ Σμίθ ώς τόν Μάρξ 
θέλησαν νά τις στηρίξουν μόνο στό κόστος τής παραγω¬ 
γής, υπολογισμένο σέ εργασία, δέν μπόρεσαν νά λύσουν τό 
πρόβλημα τής αξίας. Αφού υπάρχει η ανταλλαγή, η αξία 
ενός αντικειμένου γίνεται ένα μέγεθος περίπλοκο, που ε- 
ξαρτάται βασικά απ' τό βαθμό ικανοποίησης που προσφέ¬ 
ρει στις ανάγκες - όχι τού ατόμου, όπως έλεγαν άλλοτε 
μερικοί οικονομολόγοι, αλλά όλης τής κοινωνίας, συνολι¬ 
κά. Η αξία είναι κάτι κοινωνικό. Όντας τό αποτέλε¬ 
σμα μιάς ανταλλαγής, έχει δυό πλευρές: τήν πλευ¬ 
ρά κόπος καί τήν πλευρά ικανοποίηση, αντιληπτές καί τις 
δύο στήν κοινωνική κι όχι στήν ατομική τους προοπτική. 

Εξάλλου, όταν αναλύουμε τά δεινά τής τωρινής οικο¬ 
νομικής οργάνωσης, αντιλαμβανόμαστε - κι ο εργάτης τό 
γνωρίζει αυτό πολύ καλά - πως η ουσία τους έγκειται 
στόν απροκάλυπτο εξαναγκασμό τού εργάτη νά 
πουλήσει τήν εργατική του δύναμη. Μήν έχοντας τά μέσα 
νά ζήσει ούτε γιά 15 μέρες, οδηγημένος απ' τό Κράτος σέ 
πλήρη αδυναμία νά χρησιμοποιήσει τις δικές του δυνάμεις 
δίχως νά τις πουλήσει σέ κάποιον, ο εργάτης πουλιέται σ' 
εκείνον που υπόσχεται νά τού δώσει δουλειά - παραιτείται 
απ' τά οφέλη που θά μπορούσε νά τού αποφέρει η δου- 

λειά του, αφήνει στόν εργοδότη τή μερίδα τού λέοντος απ' 
τά προϊόντα που θά παράγει, απαρνιέται ώς καί τήν ίδια 
του τήν ελευθερία, παραιτείται απ’ τό δικαίωμα νά εισα- 
κούγεται η γνώμη του γιά τή χρησιμότητα εκείνου που αυ¬ 
τός θά παράγει καί γιά τόν τρόπο που θά τό παράγει. 

Έτσι, η συσσώρευση τού κεφάλαιου δέν απορρέει απ’ 
τήν ικανότητά του ν' αποσπάει υπεραξία, αλλά απ’ τήν α¬ 
νάγκη που ωθεί τόν εργάτη νά πουλήσει τήν εργατική του 
δύναμη — έχοντας εκ τών προτέρων τή βεβαιότητα πως 
δέν θά πάρει όλα όσα θά παράγει η δύναμη αυτή, πως θά 
ζημιωθούν τά συμφέροντά του, πως θά γίνει κατώτερος 
τού αγοραστή. Δίχως αυτή τήν προϋπόθεση, ο καπιταλι¬ 
στής ποτέ δέν θά ζητούσε νά τήν αγοράσει. Συνακόλουθα, 
γιά ν' αλλάξει τό σύστημα αυτό, πρέπει νά τό χτυπήσουμε 
στήν ουσία του, στήν πηγή του — στήν αγορά καί τήν πώ¬ 
ληση. Όχι στ' αποτελέσματά του. 

Οι εργάτες έχουν κάποια αόριστη διαίσθηση γι’ αυτό, 
καί τούς ακούμε νά λένε όλο καί πιό συχνά πως τίποτα δέν 
θά γίνει άν η κοινωνική επανάσταση δέν αρχίσει απ' τό μοί- 
ρασμα τών προϊόντων, άν δέν εξασφαλίσει σέ όλους τά α¬ 
ναγκαία γιά τή συντήρηση - δηλαδή τήν κατοικία, τήν 
τροφή καί τό ντύσιμο. Καί ξέρουμε πως αυτό είναι απόλυ¬ 
τα εφικτό μέ τά ισχυρά μέσα παραγωγής που διαθέτουμε 
τώρα. Άν ο εργάτης παράμενε μισθωτός, θά παράμενε 
σκλάβος εκείνου στόν οποίο θά υποχρεωνόταν νά πουλάει 
τή δύναμή του — ανεξάρτητα απ' τό άν αυτός θά ήταν ιδιώ¬ 
της ή τό Κράτος. 

Ο λαϊκός νούς — αυτό τό άθροισμα από. χιλιάδες γνώ¬ 
μες που στριφογυρίζουν ατά ανθρώπινα μυαλά — αισθά¬ 
νεται κι αυτός πως, άν τό Κράτος αντικαθιστούσε τό τωρι¬ 
νό αφεντικό, σάν αγοραστής κι επόπτης τής εργατικής δύ¬ 
ναμης, αυτό δέ θάταν παρά μιά ακόμα αισχρή τυραννία. Ο 
απλός άνθρωπος δέν καταγίνεται μέ αφηρημένους συλλο¬ 
γισμούς, σκέφτεται συγκεκριμένα, καί γι’ αυτό αισθάνεται 
πως η αφηρημένη έννοια "Κράτος" θά εμφανιζόταν σ’ αυ¬ 
τόν μέ τή μορφή πλήθους υπαλλήλων, επιλεγμένων ανά¬ 
μεσα ατούς συντρόφους του τού εργοστάσιου ή τού εργα¬ 
στηρίου, καί μπορεί από τώρα νά τούς αξιολογήσει: οι ση¬ 
μερινοί εξαιρετικοί σύντροφοι θά γίνουν οι αυριανοί ανυ¬ 
πόφοροι διευθυντές. Κι έτσι αναζητάει εκείνη τήν κοινωνι- 

κή οργάνωση που θά εξαλείψει τά σημερινά δεινά δίχως 
νά δημιουργήσει νέα. 

Νά γιατί ο κολλεκτιβισμός ποτέ δέν ενθουσίασε τις μά¬ 
ζες, που ξαναγυρίζουν πάντα στόν κομμουνισμό — αλλά σ' 
έναν κομμουνισμό όλο καί πιό απαλλαγμένο απ’ τή θεο¬ 
κρατία καί τόν γιακωβίνικο εξουσιαστισμό τής δεκαετίας 
τού ’40, στόν ελεύθερο, δηλαδή, κομμουνισμό, τόν αναρ¬ 
χικό. 

Θά προσθέσω μάλιστα κάτι ακόμα. Στρέφοντας αδιά¬ 
κοπα τή σκέψη μου σέ ότι έχουμε δει τά τελευταία 25 χρό¬ 
νια στό ευρωπαϊκό σοσιαλιστικό κίνημα, δέν μπορώ νά μή 
συμπεράνω πως ο ευρωπαϊκός σοσιαλισμός ωθείται ανα¬ 
γκαστικά νά κάνει ένα βήμα πρός τήν κατεύθυνση τού ε- 
λευθεριακού κομμουνισμού" καί πως, όσο δέν γίνεται αυ¬ 
τό τό βήμα, η αβεβαιότητα που όπως ανάφερα προηγού¬ 
μενα κυριεύει τή λαϊκή σκέψη, θά παραλύει τις προσπά¬ 
θειες τής σοσιαλιστικής προπαγάνδας. 

Μού φαίνεται, πάντως πως ο σοσιαλισμός ωθείται, απ’ 
τήν ίδια τή δύναμη τών πραγμάτων, νά παραδεχθεί πως τό 
πρώτο καθήκον τής κοινωνικής επανάστασης θά πρέπει νά 
είναι η υλική εξασφάλιση τής ύπαρξης όλων τών μελών 
τής κοινότητας. 

Κι είναι, μάλιστα, υποχρεωμένος νά κάνει ένα ακόμη 
βήμα. Είναι υποχρεωμένος ν’ αναγνωρίσει πως η εξασφά¬ 
λιση αυτή δέν μπορεί νά δοθεί απ' τό Κράτος, αλλά έξω 
απ' τό Κράτος καί δίχως τήν παρέμβασή του. 

Έχουμε ήδη τήν ομόθυμη συμφωνία όσων μελέτησαν 
τό θέμα, πως μιά κοινωνία, αφού ανακτούσε τά πλούτη 
που έχουν συσσωρευτεί στούς κόλπους της, θά μπορούσε 
νά εξασφαλίσει πλουσιοπάροχα τήν αφθονία γιά όλους, έ¬ 
ναντι 4 ή 5 ωρών εργασίας, πραγματικής καί χειρωνακτι¬ 
κής, στήν παραγωγή. Άν ο καθένας μάθαινε από παιδί νά 
γνωρίζει από πού προέρχεται τό ψωμί που τρώει, τό σπίτι 
που κάθεται, τό βιβλίο που διαβάζει καί πάει λέγοντας, κι 
άν ο καθένας συνήθιζε νά συμπληρώνει τή διανοητική ερ¬ 
γασία μέ τή χειρωνακτική εργασία, σέ κάποιο κλάδο τής 
υλικής παραγωγής, τότε η κοινωνία θά μπορούσε εύκολα 
νά εκπληρώσει τό καθήκον αυτό, γιά νά μήν αναφέρουμε 
τήν παραπέρα απλοποίηση τής παραγωγής που μάς επιφυ¬ 
λάσσει ένα λίγο πολύ κοντινό μέλλον. 

Πράγματι, αρκεί νά σκεφτούμε γιά μιά στιγμή τή φοβε¬ 
ρή, τήν αφάνταστη σπατάλη ανθρώπινων δυνάμεων που γί¬ 
νεται σήμερα, γιά ν’ αντιληφθούμε τί μπορεί νά παράγει 
μιά πολιτισμένη κοινωνία, μέ τί μικρό ποσό εργασίας τού 
καθένα, καί τί μεγαλειώδη έργα, θά μπορούσε νά κάνει καί 
που σήμερα ούτε νά διανοηθεί δέ θά μπορούσε κανείς. Δυ¬ 
στυχώς, η μεταφυσική, που ονομάζουμε πολιτική οικονο¬ 
μία ποτέ δέν ασχολήθηκε μ’ ότι θά έπρεπε ν’ αποτελεί τήν 
ουσία της — τήν οικονομία, δηλαδή, τών δυνάμεων. 

Δέ χωρεί πιά καμιά αμφιβολία γιά τή δυνατότητα τού 
πλούτου σέ μιά κομμουνιστική κοινωνία, μέ τά μέσα πα¬ 
ραγωγής που ήδη διαθέτουμε. Οι αμφιβολίες προκύπτουν 
μόνο όταν τίθεται τό ερώτημα κατά πόσο μιά τέτοια κοι¬ 
νωνία μπορεί νά υπάρξει δίχως νά υπόκεινται στον Κρατι¬ 
κό έλεγχο όλες οι πράξεις τού ανθρώπου* μήπως γιά νά 
φτάσουμε στήν ευημερία, οι ευρωπαϊκές κοινωνίες είναι α¬ 
ναγκασμένες νά θυσιάσουν τις λιγοστές προσωπικές ελευ¬ 
θερίες που ξανακατακτήσανε μέ τόσες θυσίες στή διάρκεια 
αυτού τού αιώνα; 

Μιά μερίδα τών σοσιαλιστών βεβαιώνει πως είναι αδύ¬ 
νατο νά φτάσουμε σ’ ένα τέτοιο αποτέλεσμα δίχως νά θυ¬ 
σιάσουμε τήν ελευθερία μας στό βωμό τού Κράτους. Μιά 
άλλη, στήν οποία ανήκουμε εμείς, ισχυρίζεται αντίθετα 
πως μόνο μέ τήν κατάργηση τού Κράτους, μέ τήν κατάκτη- 
ση τής ολόπλευρης ελευθερίας τού ατόμου, μέ τήν ελεύθε¬ 
ρη συμφωνία, τήν ένωση καί τήν απόλυτα ελεύθερη ομο¬ 
σπονδία, μπορούμε νά φτάσουμε στόν κομμουνισμό — τήν 
κοινή κατοχή τής κοινωνικής μας κληρονομιάς καί τήν 
από κοινού παραγωγή κάθε πλούτου. 

Νά ποιό είναι τό ζήτημα που αυτή τή στιγμή έχει μεγα¬ 
λύτερη βαρύτητα απ’ όλα τά άλλα, καί που ο σοσιαλισμός 
πρέπει νά επιλύσει, άν δέν θέλει νά δει όλες του 
τις προσπάθειες νά διακυβεύονται κι όλη του τή μελλοντι¬ 
κή ανάπτυξη νά παραλύει. 

Άς αναλύσουμε λοιπόν αυτό τό ζήτημα μέ όλη τήν 
προσοχή που τού αξίζει. 

Άν κάθε επαναστάτης θελήσει ν’ αναπλάσει νοερά τό 
παρελθόν, θά θυμηθεί αναμφίβολα, τό πλήθος τών προλή¬ 
ψεων που ξύπνησαν μέσα του, όταν γιά πρώτη φορά έφτα¬ 
σε νά σκεφτεί πως η κατάργηση τού καπιταλιστικού συ- 

στήματος καί τής ιδιωτικής ιδιοποίησης τής γής καί τού 
κεφάλαιου έχει γίνει μιά ιστορική αναγκαιότητα. 

Τό ίδιο πράγμα νιώθει καί σήμερα μέσα του εκείνος 
που ακούει γιά πρώτη φορά πως η κατάργηση τού Κρά¬ 
τους, τών νόμων του, ολόκληρου τού συστήματος του 
διοίκησης, διακυβέρνησης καί συγκεντροποίησης, γίνεται 
επίσης μιά ιστορική αναγκαιότητα - πως η κατάργηση τού 
ενός δίχως τήν κατάργηση τού άλλου είναι υλικά ανέφι¬ 
κτη. Όλη η παιδεία μας, που ήταν δημιούργημα, σημειώ¬ 
στε το καλά, τής Εκκλησίας καί τού Κράτους γιά τό συμ¬ 
φέρον τους — επαναστατεί εναντίον μιάς τέτοιας αντίλη¬ 
ψης. 

Είναι λοιπόν, τάχα, λιγότερο σωστή γι’ αυτό τό λόγο; 
Καί θ - αφήσουμε τήν πίστη μας στό Κράτος νά επιζήσει 
τής σωρείας τών προλήψεων, που έχουμε ήδη θυσιάσει 
γιά τή χειραφέτησή μας; 

Δέν σκοπεύω νά κάνω εδώ τήν κριτική τού Κράτους, 
που τόσες φορές έχει γίνει καί ξαναγίνει, κι είμαι υπο¬ 
χρεωμένος ν - αναβάλω γιά μιά άλλη διάλεξη τήν ανάλυση 
τού ιστορικού ρόλου τού Κράτους 2 . Γιά τήν ώρα μερικές 
γενικές παρατηρήσεις θά είναι αρκετές. 

Καί πρώτα απ - όλα, ενώ ο άνθρωπος ζούσε εξαρχής 
κοινωνικά, τό Κράτος δέν είναι παρά μιά απ' τις μορφές 
τής κοινωνικής ζωής, καί μάλιστα αρκετά πρόσφατη σ - 
ότι αφορά τις ευρωπαϊκές μας κοινωνίες. Ο άνθρωπος έ- 
ζησε χιλιάδες χρόνια πριν δημιουργηθούν τά πρώτα Κρά¬ 
τη - η Ελλάδα κι η Ρώμη υπήρχαν αιώνες ολόκληρους πριν 
φτάσουν στή Μακεδονική καί τή Ρωμαϊκή Αυτοκρατορία 
καί, γιά μάς τούς σημερινούς ευρωπαίους, τά Κράτη χρο¬ 
νολογούνται μόλις απ' τόν 16ο αιώνα. Τότε μόνο μετά τήν 
ολοκλήρωση τής ήττας τών ελεύθερων μεσαιωνικών κοι¬ 
νοτήτων εδραιώθηκε ακλόνητα η αμοιβαία εγγύηση μετα¬ 
ξύ τής στρατιωτικής, δικαστικής, γαιοκτητικής καί καπι¬ 
ταλιστικής εξουσίας, που ονομάζουμε "Κράτος". 

Μόνο τόν 16ο αιώνα δόθηκε τό θανάσιμο πλήγμα στις 
ιδέες τής τοπικής ανεξαρτησίας, στήν ελεύθερη ένωση καί 
οργάνωση, στήν ομοσπονδία κάθε βαθμού μεταξύ κυρίαρ¬ 
χων ομάδων, που είχαν στά χέρια τους όλες εκείνες τις 
λειτουργίες που σήμερα έχει αρπάξει τό Κράτος. Τότε καί 
μόνον τότε η συμμαχία εκείνη μεταξύ τής Εκκλησίας καί 

τής εκκολαπτόμενης βασιλικής εξουσίας έδωσε τέλος σ' 
αυτή τήν οργάνωση, που βασιζόταν στήν αρχή τής ομο¬ 
σπονδίας, που υπήρχε απ' τόν 9ο ώς τόν 15ο αιώνα καί δη¬ 
μιούργησε στήν Ευρώπη τή μεγάλη περίοδο τών ελεύθε¬ 
ρων πόλεων τού Μεσαίωνα (που τόν χαρακτήρα αυτών 
τών πόλεων πολύ σωστά είχαν διαισθανθεί ο Σισμόντι 3 κι 
ο Αύγουστος Τιερρύ 4 , που δυστυχώς ελάχιστα διαβάζο- 
νται_στίς μέρες μας). 

ξέρουμε καλά τά μέσα που μεταχειρίστηκε αυτή η 
συμμαχία τού γαιοκτήμονα, τού παπά, τού έμπορου, τού 
δικαστή, τού στρατιωτικού καί τού βασιλιά, γιά νά ε¬ 
δραιώσει τήν κυριαρχία της. Εκμηδένισε όλες τις ελεύθε¬ 
ρες ενώσεις: κοινότητες χωριών, συντεχνίες, επαγγελμα¬ 
τικές ενώσεις, αδελφότητες, πόλεις τού Μεσαίωνα. Δήμευ¬ 
σε τήν κοινοτική γή καί τήν περιουσία τών συντεχνιών. 
Απαγόρευσε ριζικό κι άγρια κάθε είδους ελεύθερη συμ¬ 
φωνία μεταξύ τών ανθρώπων. Η σφαγή, ο τροχός τών βα¬ 
σανιστηρίων, η αγχόνη, τό ξίφος κι η φωτιά, είναι τά μέσα 
που επιτρέψανε στήν Εκκλησία καί στό Κράτος νά εγκαθι- 
δρύσουν τήν κυριαρχία τους καί νά κατορθώσουν στό ε¬ 
ξής νά κυβερνούν ένα συνοθύλευμα "υπηκόων" που δέν εί¬ 
χαν πιά καμιά άμεση σύνδεση μεταξύ τους. 

Σήμερα μόνο εδώ καί 20 μόλις χρόνια, αρχίζουμε νά 
ξανακατακτούμε μέ τόν αγώνα, μέ τήν εξέγερση, μερικά 
ψιχία τού δικαιώματος τής ένωσης, που ελεύθερα ασκού¬ 
σαν οι τεχνίτες κι οι καλλιεργητές τής γής σ' όλη τή διάρ¬ 
κεια τού Μεσαίωνα. 

Καί ποιά είναι η τάση που κυριαρχεί τώρα στή ζωή 
τών πολιτισμένων εθνών; Δέν είναι άραγε η τάση τής σύ¬ 
μπραξης, τής συνεργασίας, τής δημιουργίας χιλιάδων ε¬ 
λεύθερων ενώσεων που αποβλέπουν στήν ικανοποίηση ό¬ 
λων τών ποικίλων αναγκών τού πολιτισμένου ανθρώπου; 

Πράγματι, η Ευρώπη έχει γεμίσει ήδη από εθελοντικές 
ενώσεις γιά τή μελέτη, τή μόρφωση, τή βιομηχανία, τό ε¬ 
μπόριο, τήν επιστήμη, τήν τέχνη, τή λογοτεχνία, τήν εκμε¬ 
τάλλευση, τήν αντίσταση ενάντια στήν εκμετάλλευση, τή 
διασκέδαση, τή σοβαρή εργασία, τήν απόλαυση καί τήν αυ¬ 
ταπάρνηση, γιά κάθε τι που αποτελεί τή ζωή τής ενεργητι¬ 
κής καί σκεπτόμενης ύπαρξης. Βλέπουμε αυτές τις ενώσεις 
νά ξεφυτρώνουν σ’ όλες τις γωνιές κι άκρες κάθε τομέα: 

πολιτικού, οικονομικού, καλλιτεχνικού, πνευματικού. Με¬ 
ρικές είναι τόσο βραχύβιες όσο τό ρόδα, άλλες διατηρού¬ 
νται εδώ καί δεκαετίες κι όλες επιδιώκουν, διατηρώντας 
τήν ανεξαρτησία κάθε ομάδας, κύκλου, κλάδου ή τμήμα¬ 
τος, νά ομοσπονδοποιηθούν, νά συνενωθούν, πέρα απ' τά 
σύνορα καθώς επίσης καί μέσα σέ κάθε έθνος, νά καλύ- 
ψουν όλη τή ζωή τού πολιτισμένου κόσμου μ’ ένα δίχτυ 
που τά νήματά του διασταυρώνονται καί περιπλέκονται. Ο 
αριθμός τους ανέρχεται πιά σέ δεκάδες χιλιάδες, μ' εκα¬ 
τομμύρια μέλη, μολονότι έχουν περάσει μόνο 50 χρόνια 
αφότου τό Κράτος καί η Εκκλησία άρχισαν ν' ανέχονται 
μερικές - στήν πραγματικότητα, ελάχιστες. 

Αυτές οι ενώσεις παρεμβαίνουν τώρα παντού στις λει¬ 
τουργίες τού Κράτους κι επιδιώκουν ν' αντικαταστήσουν 
τή δράση τού συγκεντρωτικού Κράτους μέ τήν ελεύθερη 
κι εθελοντική δράση. Στήν Αγγλία βλέπουμε νά ξεφυτρώ¬ 
νουν εταιρείες ασφάλισης εναντίον τής κλοπής' ενώσεις 
εθελοντών γιά τήν άμυνα τής χώρας, ενώσεις γιά τήν υπε¬ 
ράσπιση τών ακτών, τις οποίες, φυσικά, τό Κράτος προ¬ 
σπαθεί νά υποτάξει, κάνοντάς τες έτσι όργανα τής κυριαρ¬ 
χίας του, αλλά που ο αρχικός τους στόχος ήταν νά παρα- 
κάμψουν τό Κράτος. 'Αν δέν ήταν η Εκκλησία καί τό 
Κράτος, οι ελεύθερες ενώσεις θά είχαν ήδη κατακτήσει, 
υπέρ τής εθελοντικής δραστηριότητας, τόν απέραντο το¬ 
μέα τής εκπαίδευσης. Καί παρόλες τις δυσκολίες, έχουν 
ήδη αρχίσει νά διεισδύουν σ’ αυτό τόν τομέα καί νά κά¬ 
νουν αισθητή τήν επιρροή τους. 

Κι όταν διαπιστώνουμε τις προόδους που έχουν ήδη 
γίνει πρός αυτή τήν κατεύθυνση, παρά τή θέληση κι ενα¬ 
ντίον τού Κράτους, που προσπαθεί μέ κάθε μέσο νά δια¬ 
τηρήσει τήν υπεροχή του, που απόκτησε τούς 3 τελευ¬ 
ταίους αιώνες" όταν βλέπουμε πως η εθελοντική ένωση 
διείσδυσε παντού κι η ανάπτυξή της ανακόπτεται μόνο 
απ' τή δύναμη τού Κράτους, είμαστε υποχρεωμένοι ν' α¬ 
ναγνωρίσουμε μιά ισχυρή τάση, μιά λανθάνουσα δύνα¬ 
μη μέσα στή σύγχρονη κοινωνία. Κι έχουμε κάθε δικαίωμα 
ν' αναρωτηθούμε: "'Αν σέ 5, 10 ή 20 χρόνια — δέν έχει 
μεγάλη σημασία — οι εξεγερμένοι εργάτες κατορθώσουν 
νά συντρίψουν αυτή τή συμμαχία τής αμοιβαίας εγγύησης 
μεταξύ γαιοκτητών, τραπεζιτών, παπάδων, δικαστών καί 

στρατιωτικών, που αναφέραμε προηγούμενα, άν ο λαός γί¬ 
νει κύριος τής τύχης του γιά λίγους μήνες καί πάρει στά 
χέρια του τά πλούτη που ο ίδιος δημιούργησε καί που δι¬ 
καιωματικά τού ανήκουν - θά επιδιώξει, στ’ αλήθεια, νά 
ξανασυγκροτήσει αυτό τό καρκίνωμα, τό Κράτος; Ή αντί¬ 
θετα θά επιδιώξει ν' αυτοοργανωθεί απ' τό απλό στά σύν¬ 
θετο, στή βάση τής αμοιβαίας συμφωνίας καί τών άπειρα 
ποικιλόμορφων καί διαρκώς μεταβαλλόμενων αναγκών 
κάθε τόπου, γιά νά εξασφαλίσει γιά τόν εαυτό του τήν κα¬ 
τοχή σ' αυτά τά πλούτη, γιά νά εγγυηθεί αμοιβαία τή ζωή 
τού καθένα καί γιά νά παράγει ό,τι θά θεωρηθεί απαραίτη¬ 
το γιά τή ζωή;" 

Θ' ακολουθήσει τήν κυρίαρχη τάση τού αιώνα, πρός 
τήν αποκέντρωση ή θά βαδίσει εναντίον της καί θά επιδιώ¬ 
ξει νά συγκροτήσει ξανά τήν κατεδαφισμένη εξουσία; 

Ο μορφωμένος άνθρωπος — ο "πολιτισμένος" όπως 
τόν ρνόμαζε περιφρονητικά ο Φουριέ — γίνεται έξαλλος 
στήν ιδέα πως η κοινωνία μας θά μπορούσε μιά μέρα νά 
βρεθεί δίχως δικαστές, δίχως χωροφύλακες, δίχως δε¬ 
σμοφύλακες... 

Αλλά, στ’ αλήθεια, τούς χρειάζεστε όλους αυτούς τό¬ 
σο πολύ όσο σάς λένε στά βιβλία — σέ βιβλία γραμμένα, 
σημειώστε το καλά, από επιστήμονες, που συνήθως ξέρουν 
καλά τί έχουν γράψει οι προγενέστεροί τους, αλλά α¬ 
γνοούν ολότελα τό λαό καί τήν καθημερινή του ζωή; 

Άν μπορούμε άφοβα νά τριγυρνάμε, όχι μόνο στούς 
δρόμους τού Παρισιού, που είναι πηγμένοι από αστυνομι¬ 
κούς, αλλά καί στούς δρόμους τής υπαίθρου όπου σπάνια 
συναντάς διαβάτες -- μήπως οφείλουμε στήν αστυνομία 
αυτή τήν ασφάλεια; Ή μάλλον στήν έλλειψη ανθρώπων 
που νά σκοπεύουν νά μάς σκοτώσουν ή νά μάς ληστέ¬ 
ψουν; Δέν μιλάω βέβαια γιά εκείνον που έχει πάνω του 
εκατομμύρια. Αυτός - μιά δίκη τώρα τελευταία μάς τό 
αποδείχνει - ληστεύεται γρήγορα, καί κυρίως σέ μέρη 
όπου υπάρχουν τόσοι αστυνομικοί όσα καί φανάρια. 'Ο- 
χι' μιλάω γιά τόν άνθρωπο που τρέμει γιά τή ζωή του κι 
όχι γιά ένα πορτοφόλι γεμάτο αδικοκερδισμένο χρήμα. 
Είναι βάσιμοι οι φόβοι του; 

Εξάλλου, η εμπειρία δέν μάς έδειξε πολύ πρόσφατα 
ότι ο Τζάκ ο Αντεροβγάλτης έκανε τά κατορθώματά του 

μπροστά στά μάτια τής αστυνομίας τού Λονδίνου — που εί¬ 
ναι μιά απ' τις πιό δραστήριες - κι ότι δέν σταμάτησε τά 
εγκλήματά του, παρά μόνο όταν οι ίδιοι οι κάτοικοι τού 
Ουάιττσάπελ 5 άρχισαν νά τόν κυνηγάνε; 

Καί στις καθημερινές μας σχέσεις μέ τούς συμπολίτες 
μας, πιστεύετε πως οι δικαστές, οι δεσμοφύλακες κι οι 
χωροφύλακες είναι όντως εκείνοι που εμποδίζουν τόν πολ¬ 
λαπλασιασμό των αντικοινωνικών πράξεων; Ο δικαστής, 
πάντα θηριώδης, όντας μανιακός μέ τό νόμο, ο κατήγορος, 
ο καταδότης, ο χαφιές, ο αστυνομικός, όλος αυτός ο σκο¬ 
τεινός κόσμος που περιφέρεται γύρω απ’ τά κτίρια που α¬ 
πατηλά ονομάζονται "Μέγαρα τής Δικαιοσύνης" — όλοι 
αυτοί δέν σκορπίζουν στήν κοινωνία χείμαρρους ανηθικό- 
τητας; Παρακολουθείστε τις δίκες, κοιτάξτε πίσω απ’ τά 
παρασκήνια, προχωρείστε τήν ανάλυσή σας πέρα απ’ τήν ε¬ 
ξωτερική πρόσοψη τών δικαστηρίων καί θά νιώσετε αηδία. 

Η φυλακή, που σκοτώνει στόν άνθρωπο κάθε θέληση 
καί δύναμη τού χαρακτήρα, που περικλείει στούς τοίχους 
της περισσότερα ελαττώματα από οποιοδήποτε άλλο μέ¬ 
ρος τού κόσμου, δέν υπήρξε πάντα τό πανεπιστήμιο τού 
εγκλήματος; Η αίθουσα τού δικαστηρίου δέν είναι πάντα 
ένα σχολείο θηριωδίας; Καί πάει λέγοντας... 

Μάς λένε συχνά πως όταν ζητάμε τήν κατάργηση τού 
Κράτους κι όλων τών οργάνων του, ονειρευόμαστε μιά 
κοινωνία αποτελούμενη από ανθρώπους καλύτερους απ' 
ότι είναι στήν πραγματικότητα. Όχι, χίλιες φορές όχι! Αυ¬ 
τό που ζητάμε είναι νά μήν κάνουν τούς ανθρώπους χειρό¬ 
τερους απ’ ότι είναι μέ τέτοιους θεσμούς! 

Κάποτε ένας διάσημος γερμανός νομικός, ο Γιέρινγκ, 
θέλησε νά συνοψίσει τό επιστημονικό έργο τής ζωής του, 
γράφοντας μιά πραγματεία όπου σκόπευε ν’ αναλύσει τούς 
παράγοντες που διατηρούν τήν κοινωνική ζωή μέσα στήν 
κοινωνία. "Ο σκοπός εις τό Δίκαιον" ("ϋβΓ ΖνιεοΚ ΐτη 
ΚεοΗΐβ"), αυτός είναι ο τίτλος τού συγγράμματος του, που 
δικαιολογημένα περιβλήθηκε μέ μεγάλη εκτίμηση. 

Έτσι, έκανε ένα αναλυτικό προσχέδιο αυτής τής πραγ¬ 
ματείας, όπου ανέλυε μέ πολλή εμβρίθεια τούς δυό εξανα¬ 
γκαστικούς παράγοντες: τή μισθωτή εργασία καί τις άλλες 
μορφές καταναγκασμού που είναι καταχωρημένες στό νό¬ 
μο. Στό τέλος τού έργου του κράτησε μόνο δυό παραγρά- 

φους γιά ν' αναφέρει τούς δυό μή εξαναγκαστικούς παρά¬ 
γοντες, ατούς οποίους απόδιδε, όπως καί κάθε νομικός ε¬ 
ξάλλου, μέτρια σημασία: τό αίσθημα τού καθήκοντος καί 
τό αίσθημα τής συμπάθειας. 

Τι συνέβηκε όμως; Όσο προχωρούσε στήν ανάλυση 
των εξαναγκαστικών παραγόντων, αντιλήφτηκε τήν ανε- 
πάρκειά τους. Είχε αφιερώσει σ' αυτούς έναν ολόκληρο 
τόμο εμπεριστατωμένης ανάλυσης καί τό αποτέλεσμα ή¬ 
ταν... νά μειώσει τή σημασία τους. Όταν άρχισε τις δυό τε¬ 
λευταίες παραγράφους, όταν άρχισε νά συλλογίζεται πά¬ 
νω στούς μή-εξαναγκαστικούς παράγοντες τής διατήρησης 
τής κοινωνικής ζωής γενικά, αντιλήφθηκε τήν τεράστια, 
πρωταρχική σημασία τους' κι είδε πως ήταν αναγκασμένος 
νά γράψει έναν δεύτερο τόμο, διπλάσιο απ’ τόν πρώτο, πά¬ 
νω στούς δυό αυτούς παράγοντες, τή θεληματική αυτοσυ¬ 
γκράτηση καί τήν αλληλοβοήθεια — καί πάλι, ωστόσο, δέν 
ανάλυσε παρά ένα ελάχιστο μέρος τους, σέ όσα απορρέουν 
από τις προσωπικές συμπάθειες, καί μόλις που έθιξε τό θέ¬ 
μα τής ελεύθερης συνεννόησης, που προκύπτει απ’ τούς 
κοινωνικούς θεσμούς. 

Σταματήστε λοιπόν νά επαναλαμβάνετε τις φόρμουλες 
που μάθατε στό σχολείο, συλλογιστείτε αυτές τις ιδέες καί 
θά σάς συμβεί τό ίδιο που συνέβηκε στόν Γιέρινγκ: θ' ανα¬ 
γνωρίσετε τή μηδαμινή σημασία τού καταναγκασμού συ¬ 
γκριτικά μέ τούς παράγοντες τής θεληματικής συναίνεσης 
στήν κοινωνία. 

Εξάλλου, ακολουθώντας τήν παλιά συμβουλή τού 
Μπένθαμ 6 , αρχίστε νά συλλογίζεστε τις ολέθριες συνέ¬ 
πειες — άμεσες καί κυρίως έμμεσες — τού νόμιμου κατανα¬ 
γκασμού, καί τότε θά μισήσετε, όπως ο Τολστόϊ, όπως ε¬ 
μείς, αυτή τή χρήση τού εξαναγκασμού καί θά καταλήξετε 
νά πείτε ότι η κοινωνία έχει χίλιους άλλους τρόπους, πολύ 
πιό αποτελεσματικούς, γιά νά εμποδίσει τις αντικοινωνικές 
πράξεις. Κι άν σήμερα αγνοεί αυτούς τούς τρόπους, είναι 
γιατί η διαπαιδαγώγησή της, δημιούργημα τής Εκκλησίας 
καί τού Κράτους, η δειλία της, η πνευματική της νωθρότη- 
τα, τήν εμποδίζουν νά δει ξεκάθαρα αυτά τά ζητήματα. Ό¬ 
ταν ένα παιδί κάνει ένα σφάλμα, είναι τόσο εύκολο νά τό 
τιμωρήσουμε: έτσι παύει κάθε συζήτηση! Επίσης δέν είναι 
εξίσου πολύ εύκολο ν' αποκεφαλίσουμε έναν άνθρωπο; 

Καί μάλιστα όταν έχουμε δήμιο που πληρώνεται μέ τό χρό¬ 
νο; Αυτό μάς απαλλάσσει απ’ τόν κόπο νά σκεφτούμε τις 
αιτίες τών εγκλημάτων. 

Συχνά λέγεται πως οι αναρχικοί ζούνε σ’ ένα μελλοντι¬ 
κό ονειρικό κόσμο καί δέν βλέπουν αυτά που συμβαίνουν 
τώρα. Κι όμως τά βλέπουμε, καί ίσως πάρα πολύ, μέ τ' α¬ 
ληθινά τους χρώματα, καί γι’ αυτό ακριβώς μπαίνουμε μέ 
τό τσεκούρι μέσα στό δάσος τών εξουσιαστικών προλή¬ 
ψεων που μάς ζώνει. 

Μακριά απ’ τό νά ζούμε σ’ ένα κόσμο οραμάτων καί νά 
φανταζόμαστε τούς ανθρώπους καλύτερους απ’ ότι είναι, 
τούς βλέπουμε, αντίθετα, όπως ακριβώς είναι καί γι’ αυτό 
βεβαιώνουμε πως ακόμα κι ο καλύτερος άνθρωπος γίνεται 
αναγκαστικά κακός μέ τήν άσκηση τής εξουσίας, καί πως 
η θεωρία τής "ισορροπίας τών εξουσιών" καί τού "ελέγχου 
τών αρχών" είναι μιά υποκριτική φόρμουλα, που επινόη¬ 
σαν εκείνοι που έχουν αρπάξει τήν εξουσία, γιά νά κάνουν 
τόν "κυρίαρχο λαό", τόν οποίο περίφρονούν, νά πιστέψει 
πως δήθεν αυτός κυβερνάει. Επειδή ακριβώς γνωρίζουμε 
τούς ανθρώπους, λέμε σ’ εκείνους που φαντάζονται πως 
δίχως αυτούς οι άνθρωποι θά καταβρόχθιζαν ο ένας τόν 
άλλο: "Σκέφτεστε σάν εκείνο τόν βασιλιά που όταν υπο¬ 
χρεώθηκε νά εγκαταλείψει τή χώρα του, φώναξε διασχί¬ 
ζοντας τά σύνορα: ’Τί θ’ απογίνουν οι φτωχοί μου υπή¬ 
κοοι δίχως εμένα;”". 

Ώ!, άν οι άνθρωποι ήταν εκείνα τά ανώτερα όντα γιά 
τά οποία αρέσκονται νά μάς μιλάνε οι ουτοπιστές τής εξου¬ 
σίας, άν μπορούσαμε νά κλείσουμε τά μάτια μας μπροστά 
στήν πραγματικότητα καί νά ζήσουμε, όπως αυτοί, σ’ ένα 
κόσμο από όνειρα κι αυταπάτες γιά τή δήθεν ανωτερότητα 
εκείνων που πιστεύουν ότι είναι προορισμένοι γιά τήν ε¬ 
ξουσία, θά μπορούσαμε ίσως τότε νά τούς μιμηθούμε. Θά 
πιστεύαμε ίσως κι εμείς στις αρετές τών κυβερνώντων. 

’Αν είχαμε ενάρετους αφέντες, τί κίνδυνο θά μπορούσε 
ν’ αντιπροσωπεύει η σκλαβιά; Θυμόσαστε τόν δουλοκτήτη 
που τόσα μάς λέγανε γι' αυτόν 30 μόλις χρόνια νωρίτερα; 
Δέν υποστηρίζανε πως φροντίζει πατρικά τούς σκλάβους 
του; Αυτός μονάχα μπορούσε νά εμποδίσει τούς τεμπέλη¬ 
δες, εκείνους τούς ακαμάτηδες, τ’ άφρονα παιδιά νά ψο¬ 
φήσουν τής πείνας. Αυτός, νά συνθλίψει τούς σκλάβους 

του κάτω απ' τό βάρος τής δουλειάς ή νά τούς τσακίσει 
ατό ξύλο! Πώς ήταν δυνατόν νά τό κάνει, αφού τό άμεσο 
συμφέρον του ήταν νά τούς καλοτάϊζει, νά τούς φροντί¬ 
ζει, νά τούς μεταχειρίζεται σάν παιδιά του! Εξάλλου ο "νό¬ 
μος" δέν επαγρυπνούσε γιά νά τιμωρήσει καί τό παραμικρό 
ολίσθημα κάθε αφέντη που θά ξεχνούσε τά καθήκοντά 
του; ’Ω! πόσες φορές δέν μάς τά επαναλάβανε αυτά! Η 
πραγματικότητα όμως ήταν τέτοια που, γυρνώντας απ’ τό 
ταξίδι του στή Βραζιλία, ο Κάρολος Δαρβίνος ένιωθε νά 
τόν καταδιώκουν σ’ όλη του τή ζωή οι κραυγές αγωνίας 
τών σακατεμένων απ’ τό ξύλο σκλάβων, τ’ αναφυλλητά 
τών γυναικών που θρηνούσαν, έχοντας τά δάχτυλά τους 
σφιγμένα στις χειροπέδες. 

Άν οι κύριοι που βρίσκονται στήν εξουσία ήτανπραγ-* 
ματικά τόσο ευφυείς κι αφοσιωμένοι στό κοινό καλό, ό¬ 
πως αρέσκονται νά τούς εμφανίζουν οι τροβαδούροι τής 
εξουσίας — τί όμορφη κυβερνητική καί πατερναλιστική 
ουτοπία θά μπορούσαμε τότε νά κατασκευάσουμε! Ο ερ¬ 
γοδότης δέν θάταν ποτέ τύραννος τού εργάτη, αλλά πατέ¬ 
ρας του! Τό εργοστάσιο θά ήταν τόπος απόλαυσης, κι οι 
εργατικές μάζες δέν θάταν ποτέ καταδικασμένες στή σω¬ 
ματική κατάρρευση. Τό Κράτος δέν θά δηλητήριαζε τούς 
εργάτες του φτιάχνοντας τά σπίρτα μέ άσπρο φώσφορο, 
που τόσο εύκολα αντικαθίσταται μέ κόκκινο φώσφορο. Ο 
δικαστής δέν θά είχε τή θηριωδία νά καταδικάσει τή γυναί¬ 
κα καί τά παιδιά, εκείνου που στέλνει στή φυλακή, νά υ¬ 
ποφέρουν χρόνια πείνας καί μιζέριας καί νά πεθάνουν μιά 
μέρα από αναιμία* ποτέ ένας εισαγγελέας δέν θά ζητούσε 
τό κεφάλι ενός κατηγορούμενου απλά καί μόνο γιά νά κά¬ 
νει επίδειξη τού ρητορικού του ταλέντου, καί πουθενά 
δέν θά βρισκόταν δεσμοφύλακας ή δήμιος γιά νά εκτελέ- 
σει τις αποφάσεις που οι δικαστές δέν έχουν τό θάρρος νά 
εκτελέσουν οι ίδιοι. Τι λέω! Δέν θά βρίσκονταν ποτέ αρκε¬ 
τοί Πλούταρχοι γιά νά εξιστορήσουν τις αρετές τών βου¬ 
λευτών που θά ένιωθαν φρίκη γιά τά τσέκ! Τά κάτεργα 
τού Μπιριμπί θά γίνονταν αποκλειστικό φυτώριο αρετών 
κι οι μόνιμοι στρατοί θά ήταν η χαρά κάθε πολίτη, μιά που 
οι στρατιώτες δέ θά έπαιρναν τό τουφέκι παρά γιά νά 
παρελάσουν μπροστά στά καλά παιδάκια καί γιά νά καρ¬ 
φώνουν μπουκέτα από λουλούδια στήν άκρη τής ξιφολόγ- 

χης! 

Ώ! τι όμορφη ουτοπία, τί όμορφο χριστουγεννιάτικο 
όνειρο μπορούμε νά σκαρφιστούμε, άν δεχτούμε πως οι 
κυβερνήτες αντιπροσωπεύουν μιάν ανώτερη κόστα που δέ 
γνωρίζει παρά ελάχιστα ή καθόλου τις αδυναμίες των κοι¬ 
νών θνητών! Θά αρκούσε τότε νό τούς βάλουμε νά ελέγ¬ 
χουν ιεραρχικά ο ένας τόν άλλο, νά τούς επιτρέψουμε ν' 
ανταλλάξουν καμιά πενηνταριά, τό πολύ, έγγραφα όταν ο 
άνεμος θά ξεριζώσει κάποιο δέντρο στό δημόσιο δρόμο. 
Ή, τό πολύ, θά βάζαμε νό τούς εκτιμήσει, στή διάρκεια 
τών εκλογών, αυτή η μάζα τών θνητών που όντας, υποτί¬ 
θεται, προικισμένοι μέ όλα τό ελαττώματα στις αμοιβαίες 
τους σχέσεις, γίνονται η ίδια ακριβώς η σοφία όταν πρό¬ 
κειται νά εκλέξουν τούς αφέντες τους. 

Όλη η επιστήμη τής διακυβέρνησης, επινοημένη από 
κείνους που κυβερνούν, είναι γεμάτη απ’ αυτές τις ουτο¬ 
πίες. Εμείς όμως γνωρίζουμε τόσο καλά τούς ανθρώπους 
ώστε νά μήν ονειρευόμαστε τέτοια πράγματα. Δέν έχουμε 
δύο μέτρα καί δύο σταθμά γιά τις αρετές τών κυβερνώ- 
ντων καί τών κυβερνώμενων’ γνωρίζουμε πως κι εμείς οι 
ίδιοι δέν είμαστε δίχως ελαττώματα καί πως ακόμα κι οι 
καλύτεροι από μάς θά διαφθείρονταν σύντομα άν είχαν 
στά χέρια τους τήν εξουσία. Βλέπουμε τούς ανθρώπους 
όπως ακριβώς είναι — νά γιατί μισούμε τή διακυβέρνηση 
ανθρώπου από άνθρωπο κι εργαζόμαστε μέ όλες μας τις 
δυνάμεις - ίσως όχι αρκετά - γιά νά τήν εξαλείψουμε. 

Δέν αρκεί όμως νά καταστρέφεις. Πρέπει νά ξέρεις 
καί νά χτίζεις, κι επειδή ακριβώς δέν είχε σκεφτεί αρκετά 
πάνω σ' αυτό, ο λαός ξεγελάστηκε σ' όλες τις επαναστά¬ 
σεις του. Αφού γκρέμιζε, εγκατέλειπε τή φροντίδα τής 
ανοικοδόμησης στούς αστούς, που είχαν, λίγο-πολύ, μιά 
πιό ξεκάθαρη αντίληψη γιά τό τί επιθυμούσαν νά πραγμα¬ 
τοποιήσουν, καί που, συνακόλουθα, συγκροτούσαν ξανά 
τήν εξουσία πρός όφελος τους. 

Νά γιατί η Αναρχία, όταν απεργάζεται τήν καταστρο¬ 
φή τής εξουσίας σ' όλες τις πλευρές της, όταν ζητάει τήν 
κατάργηση τών νόμων καί τού μηχανισμού που χρησι¬ 
μεύει στήν επιβολή τους, όταν αρνείται κάθε ιεραρχική 
οργάνωση καί κηρύσσει τήν ελεύθερη συμφωνία απεργά¬ 
ζεται ταυτόχρονα καί τή διατήρηση καί τή διεύρυνση τού 

πολύτιμου πυρήνα κοινωνικών εθίμων, δίχως τά οποία δέ 
θά μπορούσε ποτέ νά υπάρχει καμιά κοινωνία, είτε ανθρώ¬ 
πινη είτε ζωική. Μόνο που, αντί νά ζητάει χή διατήρηση 
τών κοινωνικών αυτών εθίμων διαμέσου τής εξουσίας μερι¬ 
κών, τή ζητάει από τή συνεχή δράση όλων. 

Οι κομμουνιστικοί θεσμοί καί τά κομμουνιστικά έθιμα 
επιβάλλονται στήν κοινωνία, όχι μόνο γιά νά επιλύσουν 
οικονομικές δυσκολίες, αλλά καί γιά νά διατηρήσουν καί 
ν’ αναπτύξουν κοινωνικά έθιμα, που φέρνουν τούς ανθρώ¬ 
πους σ' επαφή μεταξύ τους καί δημιουργούν ανάμεσά τους 
σχέσεις που κάνουν τά συμφέρον τού καθένα συμφέρον 
όλων κι αυτό από μόνο του ενώνει τούς ανθρώπους αντί 
νά τούς χωρίζει. 

Πράγματι, όταν αναρωτιόμαστε μέ ποιά μέσα μπορεί νά 
διατηρηθεί ένα ορισμένο ηθικό επίπεδο σέ μιά ανθρώπινη 
ή ζωική κοινωνία, δέν βρίσκουμε παρά μόνο τρία μέσα: τήν 
καταστολή τών αντικοινωνικών πράξεων, τήν ηθική αγω¬ 
γή καί τήν ίδια τήν πρακτική τής αμοιβαίας υποστήριξης. 
Κι επειδή έχουν ήδη δοκιμαστεί καί τά τρία, μπορούμε νά 
τά κρίνουμε από τ’ αποτελέσματά τους. 

Η αδυναμία τής καταστολής έχει αποδειχθεί επαρκώς 
απ' τό χάος τής τωρινής κοινωνίας κι απ' τήν ίδια τήν ανα¬ 
γκαιότητα τής επανάστασης, που όλοι επιθυμούμε ή θεω¬ 
ρούμε αναπόφευκτη. Στόν οικονομικό τομέα, ο εξανα¬ 
γκασμός μάς οδήγησε στά βιομηχανικά κάτεργα - στόν πο¬ 
λιτικό τομέα, μάς οδήγησε στό Κράτος, δηλαδή, στήν κα¬ 
ταστροφή όλων τών δεσμών που υπήρχαν προηγούμενα 
μεταξύ τών πολιτών (οι γιακωβίνοι τού 1793 διαλύσανε 
κι εκείνους ακόμα τούς δεσμούς ενάντια στό μοναρχικό 
Κράτος που είχαν κατορθώσει νά επιβιώσουν), μέ σκοπό 
νά γίνει τό έθνος μιά μάζα υπηκόων, υποταγμένων από κά¬ 
θε άποψη σέ μιά κεντρική εξουσία. 

Τό σύστημα τού καταναγκασμού όχι μόνο συνέβαλε 
στή δημιουργία τών σημερινών οικονομικών, πολιτικών 
καί κοινωνικών δεινών, αλλά καί πρόσφερε αποδείξεις 
τής απόλυτης αδυναμίας του ν' ανεβάσει τό ηθικό επίπε¬ 
δο τών κοινωνιών* δέν μπόρεσε ούτε κάν νά τό διατηρήσει 
στό επίπεδο που είχε φτάσει. Άν μιά καλόκαρδη νεράιδα 
αποκάλυπτε στά μάτια όλων τά εγκλήματα που διαπράτ- 
τονται καθημερινά, κάθε στιγμή, σέ μιά πολιτισμένη κοι- 

νωνία, κάτω απ’ τό κάλυμμα τού άγνωστου, τών υψηλών 
προστασιών ή τής προστασίας τού ίδιου τού νόμου — η 
κοινωνία θ' ανατρίχιαζε μπροστά σ' αυτή τή φοβερή κατά¬ 
σταση πραγμάτων. Οι εμπνευστές τών μεγαλύτερων πολι¬ 
τικών εγκλημάτων, όπως τό πραξικόπημα τής 2 
Δεκέμβρη 7 κι η αιματηρή βδομάδα τού Μάη 8 δέν έγιναν 
ποτέ αντικείμενο κριτικής κι όπως λέει ο ποιητής: "Χτυπά¬ 
νε τούς μικρούς εγκληματίες, πρός ικανοποίηση τών μεγά¬ 
λων". Κι ακόμα περισσότερο. Ακόμα κι όταν η εξουσία α¬ 
ναλαμβάνει νά ηθικοποιήσει τήν κοινωνία, μέ τήν "τιμωρία 
τών εγκληματιών", δέν κάνει άλλο απ' τό νά συσσωρεύει 
νέα εγκλήματαI 

Έχοντας εφαρμοστεί αιώνες, η καταστολή απότυχε 
τόσο οικτρά ώστε βρισκόμαστε σ' ένα αδιέξοδο, απ' τό ο¬ 
ποίο δέν μπορούμε νά βγούμε παρά χρησιμοποιώντας τή 
φωτιά καί τό τσεκούρι γιά τούς θεσμούς τού εξουσιαστι¬ 
κού παρελθόντος μας. 

Δέν έχουμε καμιά πρόθεση νά παραγνωρίσουμε τή ση¬ 
μασία τού δεύτερου παράγοντα, τής ηθικής διδασκαλίας 
ιδιαίτερα εκείνης που μεταδίδεται ασυνείδητα στήν κοινω¬ 
νία καί προκύπτει απ’ τό σύνολο τών ιδεών κι εκτιμήσεων 
τού καθένα μας γιά τά γεγονότα καί τά συμβάντα τής κα¬ 
θημερινής ζωής. Όμως αυτή η δύναμη δέν μπορεί νά επι- 
δράσει πάνω στήν κοινωνία παρά μ’ έναν όρο: νά μήν αντι- 
κρούεται από ένα άλλο σύνολο ανήθικων διδαχών που πη¬ 
γάζουν απ’ τήν πρακτική εφαρμογή τών θεσμών. 

Σ' αυτή τήν περίπτωση η επίδρασή της είναι ανύπαρ¬ 
κτη ή ολέθρια. Πάρτε τή χριστιανική ηθική: ποιά άλλη δι¬ 
δασκαλία θά μπορούσε νά έχει μεγαλύτερη επιρροή ατά 
πνεύματα από εκείνη που μιλούσε στ' όνομα ενός σταυρω¬ 
μένου θεού, καί νά επιδράσει μέ όλη της τή μυστηριακή 
δύναμη, μέ όλη τήν ποίηση τού μαρτυρίου, μέ όλο τό με¬ 
γαλείο τής συγχώρεσης τών δημίων; Κι όμωζ ο θεσμός α¬ 
ποδείχτηκε ισχυρότερος τής θρησκείας αυτής. Σύντομα 
ο χριστιανισμός - μιά εξέγερση ενάντια στήν αυτοκρατο- 
ρική Ρώμη - κατακτήθηκε απ' αυτή τήν ίδια τή Ρώμη’ υιο¬ 
θέτησε τούς κανόνες, τά έθιμα καί τή γλώσσα της. Η Χρι¬ 
στιανική Εκκλησία υιοθέτησε τό ρωμάκό δίκαιο καί σάν 
τέτοια υπήρξε στήν ιστορία - σέ στενή συμμαχία μέ τό 
Κράτος — ο πιό λυσσαλέος εχθρός όλων τών μισο-κομ- 

μουνιστικών θεσμών τούς οποίους είχε επικαλεστεί ο 
χριστιανισμός στις απαρχές του. 

Θά μπορούσαμε, έστω καί μιά στιγμή, νά πιστέψουμε 
ότι η ηθική διδασκαλία, που πατρονάρεται απ' τις εγκυ¬ 
κλίους τών υπουργών Παιδείας, θά είχε τή δημιουργική 
δύναμη που έλειπε απ' τό χριστιανισμό; Καί τί μπορεί νά 
κάνει η διδασκαλία πραγματικά κοινωνικών ανθρώπων ό¬ 
ταν αντικρούεται από ένα σύνολο διδασκαλιών που πηγά¬ 
ζουν από θεσμούς στηριγμένους, όπως οι τωρινοί μας θε¬ 
σμοί τής ιδιοκτησίας καί τού Κράτους, σέ αντικοινωνικές 
αρχές; 

Υπολείπεται τό τρίτο στοιχείο - ο ίδιος ο θε¬ 
σμός ενεργεί μέ τέτοιο τρόπο ώστε νά κάνει τις κοινω¬ 
νικές πράξεις νά περάσουν στήν κατάσταση τής συνήθειας, 
τού ενστίκτου. Αυτό τό στοιχείο τό αποδεικνύει η ιστορία 
- ποτέ δέν απέτυχε στό σκοπό του, ποτέ δέν ενέργησε σά 
δίκοπο μαχαίρι' κι η επιρροή του εξασθένισε μονάχα όταν 
τό έθιμο, επιδιώκοντας νά γίνει αμετακίνητο, αποκρυσταλ¬ 
λωμένο, νά γίνει μέ τή σειρά του μιά θρησκεία αδιαμφισβή¬ 
τητη, απορροφούσε τό άτομο, τού αφαιρούσε κάθε ελευ¬ 
θερία δράσης, κι έτσι τό ανάγκαζε νά εξεγερθεί ενάντια 
σ' ότι είχε γίνει, διαμέσου τής αποκρυστάλλωσής του, εχ¬ 
θρός τής προόδου. 

Πράγματι, ότι υπήρξε στό παρελθόν στοιχείο προόδου 
ή όργανο ηθικής καί διανοητικής τελειοποίησης τού αν¬ 
θρώπινου γένους, οφείλεται στήν πρακτική τής 
αλληλοβοήθειας, στά έθιμα που αναγνώριζαν τήν 
ισότητα τών ανθρώπων καί τούς οδηγούσαν νά συμμα¬ 
χούν, νά συνενώνονται, νά συμπράττουν γιά νά παράγουν 
καί νά καταναλώνουν, νά ενώνονται γιά νά υπερασπίζουν 
τόν εαυτό τους, νά ομοσπονδοποιούνται καί νά μήν ανα¬ 
γνωρίζουν άλλους δικαστές γιά τή ρύθμιση τών διαφορών 
τους παρά μόνο τούς δικαστές που διάλεγαν απ' τις τά¬ 
ξεις τους. 

Κάθε φορά που αυτοί οι θεσμοί, προϊόν τής λαϊκής ευ¬ 
φυΐας, όταν γιά μιά στιγμή ξανακατακτούσε τήν ελευθερία 
της — κάθε φορά που αυτοί οι θεσμοί αναπτύσσονταν πρός 
μιά νέα κατεύθυνση, τό ηθικό επίπεδο τής κοινωνίας, η υ¬ 
λική της ευημερία, η ελευθερία της, η πνευματική της 
πρόοδος κι η επιβεβαίωση τής ατομικής ιδιαιτερότητας, 


41 



άρχιςαν νά προοδεύουν. Καί, αντίθετα, κάθε φορά που, 
στην πορεία τής ιστορίας, οι άνθρωποι, εξαιτίας είτε μιας 
ξενικής κατάκτησης είτε τής ανάπτυξης τών εξουσιαστικών 
προλήψεων, χωρίζονταν όλο καί περισσότερο σέ κυβερνώ- 
ντες καί κυβερνώμενους, σ' εκμεταλλευτές κι εκμεταλ¬ 
λευόμενους, τό ηθικό επίπεδο έπεφτε, η ευημερία τών 
πολλών εξαφανιζόταν γιά νά εξασφαλιστούν τά πλούτη 
τών λίγων, καί τό πνεύμα τού αιώνα σύντομα εξασθένιζε. 

Αυτό μάς διδάσκει η ιστορία, καί απ’ αυτό τό δίδαγμα 
αντλούμε τήν εμπιστοσύνη μας στούς θεσμούς τού ελεύ¬ 
θερου κομμουνισμού γιά τήν ανύψωση τού ηθικού επιπέ¬ 
δου τών κοινωνιών, που τόσο υποβίβασε η πρακτική τής 
εξουσίας. * 

Σήμερα ζούμε ο ένας δίπλα στόν άλλο δίχως νά γνωρι¬ 
ζόμαστε. Συναντιόμαστε σέ συγκεντρώσεις τή μέρα εκλο¬ 
γών: ακούμε τις ψεύτικες ή φαντασμένες διακηρύξεις κά¬ 
ποιου υποψήφιου καί μετά γυρνάμε σπίτι μας. Τό Κράτος 
φροντίζει γιά όλα τά ζητήματα δημοσίου ενδιαφέροντος' 
αυτό μόνο έχει σάν καθήκον νά επαγρυπνεί γιά νά μή βλά¬ 
ψουμε τά συμφέροντα τού γείτονά μας καί, άν τύχει καί 
συμβεί κάτι τέτοιο, νά επανορθώσει τό κακό τιμωρώντας 
μας. 

Ο γείτονάς μας μπορεί νά πεθαίνει τής πείνας, ή νά 
σκοτώνει τά παιδιά του — αυτό δέ μάς αφορά, είναι δου¬ 
λειά. τής αστυνομίας. Μόλις που γνωρίζεστε, τίποτα δέν 
σάς ενώνει, όλα τείνουν νά σάς αποξενώσουν τόν έναν απ' 
τόν άλλο καί, μή βρίσκοντας καλύτερο τρόπο, ζητάτε απ' 
τόν Παντοδύναμο (πρώτα ήταν ο θεός, τώρα είναι τό Κρά¬ 
τος) νά κάνει ό,τι μπορεί γιά νά εμποδίσει τά αντικοινωνι¬ 
κά πάθη νά φτάσουν στό απόγειό τους. 

Σέ μιά κομμουνιστική κοινωνία μιά τέτοια αποξένωση, 
μιά τέτοια πίστη σέ μιά εξωτερική δύναμη, δέ θά μπορού¬ 
σε νά υπάρχει. Η οργάνωση τού κομμουνισμού δέν μπορεί 
ν’ αφεθεί σέ νομοθετικά σώματα, που ονομάζονται κοινο¬ 
βούλια, δημοτικά ή κοινοτικά συμβούλια. Πρέπει νάναι έρ¬ 
γο όλων, μιά φυσική ανάπτυξη, ένα προϊόν τής δημιουργι¬ 
κής ευφυΐας τής μεγάλης μάζας' ο κομμουνισμός δέν μπο¬ 
ρεί νά επιβληθεί από πάνω’ δέ θά ζούσε ούτε λίγους μήνες 
άν δέν τόν συντηρούσε η αδιάκοπη καί καθημερινή συν¬ 
δρομή όλων. Θά πνιγόταν μέσα σέ μιά εξουσιαστική ατμό- 

σφαίρα. 

Δέν μπορεί νά υπάρξει δίχως νά δημιουργήσει μιά συ¬ 
νεχή επαφή μεταξύ όλων γιά τις χίλιες δυό κοινές υποθέ¬ 
σεις" δέν μπορεί νά υπάρξει δίχως νά δημιουργήσει μιά το¬ 
πική ζωή ανεξάρτητη καί στις πιό μικρές μονάδες της: τό 
δρόμο, τό τετράγωνο, τή συνοικία, τήν κοινότητα. Δέν θ' 
ανταποκρινόταν στό σκοπό του άν δέν κάλυπτε τήν κοινω¬ 
νία μ' ένα δίκτυο χιλιάδων ενώσεων γιά νά ικανοποιήσει 
τις χιλιάδες ανάγκες της: είδη πρώτης ανάγκης, πολυτέ¬ 
λειας, μελέτης, απόλαυσης, διασκέδασης. Καί τέτοιες ενώ¬ 
σεις δέν μπορούν νά παραμείνουν τοπικές αλλά τείνουν 
αναγκαστικά (όπως συμβαίνει ήδη μέ ενώσεις επιστημο¬ 
νικές, αθλητικές, ανθρωπιστικές κλπ.) νά γίνουν διεθνείς. 

Καί τά κοινωνικά έθιμα που ο κομμουνισμός — έστω 
κι άν είναι μερικός αρχικά - θά πρέπει αναπόφευκτα νά 
εμφυτέψει στή ζωή, θά γίνονταν πιά μιά δύναμη ασύγκριτα 
ισχυρότερη από οποιονδήποτε κατασταλτικό μηχανισμό, 
γιά τή διατήρηση κι ανάπτυξη τού πυρήνα τών κοινωνικών 
εθίμων. 

Αυτή είναι λοιπόν η μορφή — ο κοινωνικός θεσμός — 
απ' τήν οποία ζητάμε ν’ αναπτύξει τό πνεύμα τής αρμονίας 
στις σχέσεις μεταξύ τών ανθρώπων, που η Εκκλησία καί 
τό Κράτος αναλάβανε νά μάς επιβάλλουν, μέ τά θλιβερά 
αποτελέσματα που είναι σέ όλους μας γνωστά. Κι οι παρο- 
τηρήσεις αυτές, τό υπογραμμίζουμε, περιέχουν τήν απά¬ 
ντησή μας σ' εκείνους που ισχυρίζονται πως δέ συμβιβά¬ 
ζονται ο κομμουνισμός κι η αναρχία. Είναι, όπως βλέπετε, 
ένα αναγκαίο συμπλήρωμα τό ένα τού άλλου. Η πιό μεγά¬ 
λη ανάπτυξη τής ατομικότητας, τής ατομικής ιδιαιτερότη¬ 
τας -όπως τόσο καλά τό ανάπτυξε ένας σύντροφός μας 9 - 
τότε μόνο μπορεί νά επιτευχθεί όταν θά έχουν ικανοποιη¬ 
θεί οι πρωτογενείς ανάγκες διατροφής καί στέγασης, όταν 
θά έχει απλοποιηθεί η πάλη γιά τήν αυτοσυντήρηση ενά¬ 
ντια στις φυσικές δυνάμεις. Όταν πιά ο χρόνος τού αν¬ 
θρώπου δέν θά κατέχεται ολοκληρωτικά απ' τήν πιό άθλια 
πλευρά τής καθημερινής συντήρησης, τότε μόνο η ευφυΐα, 
η καλλαισθησία, τό εφευρετικό πνεύμα καί τό δαιμόνιο 
του θά μπορούν ν’ αναπτυχθούν ελεύθερα καί νά φθάσουν 
σέ· ακόμα μεγαλύτερα επιτεύγματα. 

Ο κομμουνισμός είναι η καλύτερη βάση τής ατομικής 

ανάπτυξης κι ελευθερίας — όχι εκείνου τού ατομικισμού 
που ωθεί τόν άνθρωπο στον πόλεμο τού καθένα εναντίον 
όλων, που είναι ο μόνος γνωστός μέχρι σήμερα αλλά εκεί¬ 
νου που αντιπροσωπεύει τήν πλήρη ανάπτυξη όλων των 
ικανοτήτων τού ανθρώπου, τήν ύψιστη ανάπτυξη κάθε 
ιδιαιτερότητάς του, τή μέγιστη γονιμότητα τού νού, τού 
αισθήματος καί τής θέλησης. 

Όντας λοιπόν τέτοιο τό ιδανικό μας, τί μάς νοιάζει 
άν δέν μπορεί νά υλοποιηθεί αμέσως; 

Τό πρώτο μας καθήκον είναι ν' ανακαλύψουμε, διαμέ¬ 
σου μιάς ανάλυσης τής κοινωνίας, τις χαρακτηριστικές της 
τάσεις σέ μιά δοσμένη στιγμή τής εξέλιξής της καί νά 
τις παρουσιάσουμε ξεκάθαρα. Ύστερα, νά ενεργήσουμε 
σύμφωνα μ' αυτές τις τάσεις στις σχέσεις μας μέ όλους ό¬ 
σους σκέφτονται σάν εμάς. Καί τέλος, από σήμερα κιόλας 
κι ιδιαίτερα στή διάρκεια τής επαναστατικής περιόδου, νά 
εργαστούμε γιά τήν καταστροφή τών θεσμών, καθώς επί¬ 
σης καί τών προλήψεων που εμποδίζουν τήν ανάπτυξη αυ¬ 
τών τών τάσεων. 

Αυτό είναι όλο που μπορούμε νά κάνουμε μέ ειρηνικές 
ή επαναστατικές μεθόδους’ καί ξέρουμε πως, βοηθώντας 
αυτές τις τάσεις νά εκδηλωθούν, συμβάλλουμε στήν πρόο¬ 
δο, ενώ οτιδήποτε τούς αντιστέκεται εμπόδιζα τήν πορεία 
τής προόδου. 

Μολοντούτο, μάς μιλάνε συχνά γιά ενδιάμεσα στάδια 
που πρέπει νά περάσουμε, καί μάς προτείνουν νά εργα¬ 
στούμε γιά νά φτάσουμε σ’ εκείνο που θεωρούν πρώτο 
στάδιο, καί μόνον τότε ν' ακολουθήσουμε ξανά τήν 
ευθεία λεωφόρο που οδηγεί σ' ότι αναγνωρίζουν πως εί¬ 
ναι ένα ακόμα υψηλότερο ιδανικό. 

Όποιος όμως σκέφτεται έτσι μού φαίνεται ότι παρα¬ 
νοεί τόν αληθινό χαρακτήρα τής ανθρώπινης προόδου καί 
χρησιμοποιεί μιά άστοχα επιλεγμένη στρατιωτική σύγκρι¬ 
ση. Η ανθρωπότητα δέν είναι μιά κινούμενη σφαίρα, ούτε 
μιά στρατιώτική φάλαγγα σέ πορεία. Είναι ένα σύνολο που 
εξελίσσεται σιγά-σιγά μέσα στό πλήθος τών εκατομμυρίων 
που τό αποτελούν. Κι άν θέλετε μιά σύγκριση, θά πρέπει 
μάλλον νά τήν αναζητήσετε στούς νόμους τής οργανικής 
εξέλιξης παρά στούς νόμους ενός κινούμενου ανόργανου 
σώματος. 

Η αλήθεια είναι πως κάθε φάση ανάπτυξης τής κοινω¬ 
νίας είναι μιά συνισταμένη όλων των δραστηριοτήτων κάθε 
νού που τήν αποτελεί: φέρει τή σφραγίδα όλων αυτών τών 
εκατομμυρίων θελήσεων. Συνακόλουθα, όποιο κι άν είναι 
τό στάδιο ανάπτυξης που μάς επιφυλάσσει ο 20ός αιώνας, 
αυτή η μελλοντική κοινωνία, θά φέρει τά σημάδια τής α¬ 
φύπνισης τών ελευθεριακών ιδεών που τώρα συντελείται. 
Κι ο βαθμός στον οποίο θά επηρεάσει αυτό τό κίνημα τούς 
θεσμούς τού 20ού αιώνα, θά εξαρτηθεί απ' τόν αριθμό τών 
πνευμάτων που θά έχουν απαλλαχθεί απ’ τις εξουσιαστι¬ 
κές προλήψεις, απ’ τήν ενεργητικότητα που θά επιδείξουν 
στήν επίθεση ενάντια στούς παλιούς θεσμούς, απ' τήν ε¬ 
ντύπωση που θά έχουν δημιουργήσει στή λαϊκή μάζα, απ’ 
τήν καθαρότητα μέ τήν οποία τό ιδανικό μιάς ελεύθερης 
κοινωνίας θά εντυπωθεί στό πνεύμα τών μαζών. Αλλά από 
σήμερα κιόλας μπορούμε νά πούμε ότι στή Γαλλία η αφύ¬ 
πνιση τών ελευθεριακών ιδεών έχει ήδη δώσει τήν ώθησή 
της στήν κοινωνία, κι ότι η επερχόμενη επανάσταση δέν θά 
είναι πιά η γιακωβίνικη επανάσταση, που θά ήταν άν είχε 
ξεσπάσει 20 χρόνια νωρίτερα. 

Κι επειδή οι ιδέες αυτές δέν είναι επινόηση ενός αν¬ 
θρώπου ή μιάς ομάδας, αλλά προϊόν τής όλης κίνησης τών 
ιδεών τής εποχής μας, μπορούμε νά είμαστε σίγουροι πως, 
όποιο κι άν είναι τό αποτέλεσμα τής επερχόμενης επανά¬ 
στασης, δέν θά είναι πιά ο συγκεντρωτικός καί δικτατορι- 
κός κομμουνισμός τής δεκαετίας τού '40, ούτε ο εξουσια¬ 
στικός κολλεκτιβισμός που πρόσφατα ακόμα μάς καλού- 
σαν νά υιοθετήσουμε, αλλά που τώρα μόνο χλιαρά τολ¬ 
μούν νά υπερασπίζονται. 

' Ετσι, τό "πρώτο στάδιο" — δέν υπάρχει αμφιβολία — 
δέν θά είναι πιά εκείνο που εννοούσαν μ’ αυτό τόν όρο 20 
μόλις χρόνια νωρίτερα. 

’Εχω ήδη υπογραμμίσει ότι, στό μέτρο τουλάχιστον 
που μπορούμε νά κρίνουμε απ’ τήν παρατήρηση, τό ζήτη¬ 
μα που έχει τώρα τή μεγαλύτερη βαρύτητα γιά ολόκληρη 
τή σοσιαλιστική τάση, είναι ο εναρμονισμός τού κοινωνι¬ 
κού του ιδανικού μέ τό ελευθεριακό κίνημα που κυοφορεί¬ 
ται στό πνεύμα τών μαζών. Καθώς επίσης, καί προπάντων, 
ν' αφυπνίσει μέσα τους τό πνεύμα τής λαϊκής πρωτοβου¬ 
λίας που απούσιαζε απ' τις προγενέστερες επαναστάσεις. 

Πράγματι, ο βράχος που πάνω του τσακίστηκαν όλες 
οι περασμένες επαναστάσεις ήταν η έλλειψη οργανωτικής 
πρωτοβουλίας τών λαϊκών μαζών. Ενώ ο λαός επέδειξε 
θαυμαστή ευφυΐα στήν επίθεση, τού έλειπε η πρωτοβουλία 
γιά τή δημιουργία τού νέου κοινωνικού οικοδομήματος. Α¬ 
ναγκαστικά λοιπόν τό εγκατέλειπε στις μορφωμένες τά¬ 
ξεις, τούς αστούς, που κι αυτοί είχαν τό κοινωνικό ιδανι¬ 
κό τους καί λίγο-πολύ ήξεραν τί ήθελαν νά ξεφυτρώσει 
απ' τήν αναταραχή πρός όφελος τους. 

Σέ μιά επανάσταση, τό γκρέμισμα δέν είναι παρά ένα 
μόνο μέρος τού προορισμού τού επαναστάτη. Η ανοικοδό¬ 
μηση είναι αναγκαία, καί θά γίνει είτε σύμφωνα μέ τις φόρ¬ 
μουλες τού παρελθόντος, που μαθαίνουμε απ' τά βι¬ 
βλία, καί που θά επιδιώξουν νά τις επιβάλλουν στό λαό' 
ή, διαφορετικά, σύμφωνα μέ τή λαϊκή ευφυΐα, που αυθόρ¬ 
μητα, σέ κάθε χωριουδάκι καί σέ κάθε αστικό κέντρο, θά 
καταπιαστεί νά δημιουργήσει τή σοσιαλιστική κοινω¬ 
νία. Αυτό όμως δέν μπορεί νά γίνει δίχως τήν ύπαρξη αν¬ 
θρώπων μέ πρωτοβουλία μέσα στούς κόλπους τών λαϊκών 
μαζών. 

Τώρα, αυτή τήν πρωτοβουλία τού εργάτη καί τού α¬ 
γρότη, όλα τά κόμματα — συμπεριλαμβανομένου καί τού 
εξουσιαστικού σοσιαλιστικού κόμματος — τήν έχουν κατα¬ 
πνίξει πάντα, συνειδητά ή όχι, μέ τήν κομματική πειθαρχία. 
Οι επιτροπές, τό κέντρο, κανονίζουν τά πάντα, ενώ τά τοπι¬ 
κά όργανα δέν έχουν παρά νά υπακούουν, γιά νά μήν δια- 
κυβευτεί η ενότητα τής οργάνωσης. Μιά ολόκληρη διδα¬ 
σκαλία, μέ λίγα λόγια, μιά ολόκληρη ψευδο-ιστορία, γραμ¬ 
μένη γιά νά εξυπηρετήσει αυτό τό σκοπό, μιά ολόκληρη 
ακατανόητη οικονομική ψευδο-επιστήμη έχουν αναπτυ¬ 
χθεί. 

'Ε, λοιπόν, αυτοί που θά εργαστούν γιά νά συντρίψουν 
αυτή τήν αναχρονιστική τακτική, που θά μπορέσουν ν' α¬ 
φυπνίσουν τό πνεύμα πρωτοβουλίας στό άτομα καί στις ο¬ 
μάδες, που θά κατορθώσουν νά δημιουργήσουν στις αμοι¬ 
βαίες τους σχέσεις μιά ενεργητικότητα καί μιά ζωή, που 
νά βασίζονται στις αρχές τής ελεύθερης κατανόησης, που 
θά καταλάβουν πως η ποικιλία, ακόμα, κι η σύ¬ 
γκρουση είναι ζωή κι ότι η ομοιομορ¬ 
φία είναι θάνατος, θά εργαστούν, όχι γιά τούς 

μελλοντικούς αιώνες, αλλά ακριβώς κι ιδίως γιά τήν επερ- 
χόμενη επανάσταση, γιά τήν εποχή μας. 

Δέν χρειάζεται νά φοβόμαστε "τούς κινδύνους καί τις 
καταχρήσεις τής ελευθερίας". Μόνο εκείνοι που δέν κά¬ 
νουν τίποτα, δέν κάνουν λάθη. Όσο γιά κείνους που δέν 
ξέρουν άλλο απ' τό νά υπακούνε, πέφτουν στά ίδια καί σέ 
περισσότερα λάθη από κείνους που αναζητάνε τό δικό 
τους δρόμο, προσπαθώντας νά δράσουν προς τήν κατεύ¬ 
θυνση που τούς υποδείχνει η ευφυΐα τους καί η κοινωνική 
τους μόρφωση. Τό ιδανικό τής ελευθερίας τού ατόμου κα¬ 
τανοημένο καί προπάντων εφαρμοσμένο λαθεμένα — σ' έ¬ 
να περιβάλλον όπου η έννοια τής αλληλεγγύης δέν έχει 
τονιστεί αρκετά απ’ τούς θεσμούς - μπορεί νά παρασύρει 
σίγουρα απομονωμένους ανθρώπους σέ πράξεις που είναι 
αποκρουστικές στά κοινωνικά αισθήματα τής ανθρωπότη¬ 
τας. Άς δεχθούμε πως αυτό μπορεί πράγματι νά συμβεί’ 
είναι ωστόσο αυτό λόγος γιά ν' απορρίψουμε τελείως τήν 
αρχή τής ελευθερίας; Είναι λόγος γιά νά δεχθούμε τή λο¬ 
γική αυτών τών αφεντών που, γιά νά εμποδίσουν τά "πα¬ 
ραστρατήματα" ενός απελευθερωμένου τύπου, επανακα- 
θιερώνουν τή λογοκρισία καί καρατομούνε τά προχωρημέ¬ 
να κόμματα 10 γιά νά διατηρήσουν τήν ομοιομορφία καί 
τήν πειθαρχία — κάτι που, στό κάτω-κάτω, ήταν, όπως εί¬ 
δαμε στά 1793, τό καλύτερο μέσο γιά νά εξασφαλιστεί ο 
θρίαμβος τής αντίδρασης; 

Τό μόνο που έχουμε νά κάνουμε όταν βλέπουμε νά δια- 
πράττονται αντικοινωνικές πράξεις στ' όνομα τής ελευθε¬ 
ρίας τού ατόμου, είναι ν' αποδοκιμάζουμε τήν αρχή "ο κα¬ 
θένας γιά τόν εαυτό του καί τό Κράτος γιά όλους" καί νά 
έχουμε τό θάρρος νά λέμε μεγαλόφωνα καί κατά πρόσωπο 
τ'ι σκεφτόμαστε γι' αυτές τις πράξεις. Αυτό μπορεί βέβαια 
νά οδηγήσει σέ σύγκρουση* αλλά η σύγκρουση είναι η ίδια 
η ζωή. Κι απ' τή σύγκρουση θά προκύψει μιά εκτίμηση αυ¬ 
τών τών πράξεων πολύ πιό σωστή από κείνες τις εκτιμή¬ 
σεις που θά μπορούσαν νά προκύψουν κάτω απ' τήν επί¬ 
δραση κατεστημένων ιδεών. 

Όταν τό ηθικό επίπεδο μιάς κοινωνίας ξεπέσει εκεί ό¬ 
που βρίσκεται σήμερα, μπορούμε νά είμαστε σίγουροι εκ 
τϋ*/ προτέρων πως η εξέγερση ενάντια σ' αυτή τήν κοινω¬ 
νία θά παίρνει κάποτε μορφές που θά μάς κάνουν νά φρί- 

ξουμε’ άς μήν καταδικάζουμε όμως προκαταβολικά γι' αυ¬ 
τό τήν εξέγερση. Βέβαια τά κεφάλια που περιφέρονται πά¬ 
νω σέ μύτες παλουκιών μάς προκαλούν αποτροπιασμό' οι 
αγχόνες όμως τού Παλιού Καθεστώτος καί τά σιδερένια 
κλουβιά, που μάς περίγραψε ο Βίκτωρ Ουγκώ, δέν ήταν 
μήπως η αιτία τής αιματηρής λιτανείας; Άς ελπίσουμε πως 
η σφαγή τών 35.000 παριζιόνων ατά 1871 κι ο βομβαρδι¬ 
σμός τού Παρισιού απ' τόν Θιέρσο θά έχουν περάσει πάνω 
απ' τά γαλλικό έθνος, δίχως ν’ αφήσουν μεγάλο κατακάθι 
θηριωδίας* άς ελπίσουμε πως τό αίσχος τού υψηλής πε¬ 
ριωπής υποκόσμου, τό ξεσκεπασμένο από τόσες πρόσφα¬ 
τες δίκες, δέν θά έχει ροκανίσει ακόμα τήν καρδιά τού 
λαού. Ναι, άς τό ελπίσουμε κι άς βοηθήσουμε σ’ αυτό! Άν 
όμως οι ελπίδες μας διαψευστούν, εσείς, οι νεαροί σοσια¬ 
λιστές, θά στρέψετε τήν πλάτη στον εξεγερμένο λαό επει¬ 
δή η θηριωδία τών σημερινών ισχυρών θά έχει αφήσει τά 
ίχνη της στό λαϊκό νού; Επειδή ο βάρβαρος που βρίσκεται 
ψηλά θά έχει σπείρει ολόγυρα τά πιτσιλίσματά του; 

Είναι φανερό πως άν γίνει μιά τόσο βαθιά επανάσταση 
στά μυαλά τών ανθρώπων, δέν είναι δυνατόν νά μείνει πε¬ 
ριορισμένη στόν τομέα τών ιδεών δίχως νά επεκταθεί στον 
τομέα τών πράξεων. Όπως πολύ σωστά είπε εκείνος ο νεα¬ 
ρός φιλόσοφος που τόσο πρόωρα έφυγε απ' τή ζωή — ο 
Μάρκ Γκυγιώ — σ’ ένα απ' τά ωραιότερα βιβλία που εκ δό¬ 
θηκαν τά τελευταία 30 χρόνια 11 , δέν υπάρχει άβυσσος με¬ 
ταξύ τής σκέψης καί τής δράσης, τουλάχιστον γιά κείνους 
που δέν ρέπουν πρός τή σύγχρονη σοφιστεία. Η πνευματι¬ 
κή σύλληψη είναι ήδη μιά απαρχή δράσης. 

Συνακόλουθα, οι νέες ιδέες έχουν προκαλέσει ένα πλή¬ 
θος εξεγερσιακών πράξεων σ’ όλες τις χώρες καί μέ κάθε 
δυνατή μορφή: πρώτα τήν ατομική εξέγερση ενάντια στό 
Κεφάλαιο καί τό Κράτος, ύστερα τή συλλογική εξέγερση 
- τις απεργίες καί τούς εργατικούς ξεσηκωμούς - που κι 
οι δυό προετοιμάζουν, τόσο στό πνεύμα όσο καί στή δράση 
τών ανθρώπων, τή γενική εξέγερση, δηλαδή, τήν επανά¬ 
σταση. Σ’ αυτό τόσο ο σοσιαλισμός όσο κι η αναρχία δέν 
ακολούθησαν παρά τήν εξέλιξη, που συνοδεύεται πάντα 
απ’ τις ι δ έ ε ς - δ υ ν ά μ ε ι ς όταν πλησιάζουν οι μεγά¬ 
λοι λαϊκοί ξεσηκωμοί. 

Νά γιατί θά ήταν λάθος ν' αποδώσουμε στήν αναρχία 



τό μονοπώλιο τών εξεγερσιακών πράξεων. Πράγματι, όταν 
παρατηρούμε διαδοχικά τις εξεγερσιακές πράξεις τού τε¬ 
λευταίου τέταρτου τού αιώνα, βλέπουμε πως προέρχονται 
απ' όλα τά κόμματα. 

Σέ ολόκληρη τήν Ευρώπη βλέπουμε ένα πλήθος εξε¬ 
γέρσεις τών εργατικών κι αγροτικών μαζών. Η απεργία, 
που ήταν παλιότερα "πόλεμος μέ σταυρωμένα τά χέρια", 
μετατρέπεται σήμερα πολύ εύκολα σέ ξεσηκωμό, καί παίρ¬ 
νει κάποτε — στις Ενωμένες Πολιτείες, τό Βέλγιο, τήν Ι¬ 
σπανία — τις διαστάσεις γεννκευμένης εξέγερσης. Καί στό 
νέο καί στόν παλιό κόσμο ανέρχονται σέ δεκάδες τ' σπερ- 
γιακά κινήματα που μεταβάλλονται σ' εξεγέρσεις. 

Εξάλλου, οι ατομικές πράξεις εξέγερσης παίρνουν κά¬ 
θε δυνατή μορφή, κι όλες οι προχωρημένες τάσεις συνει¬ 
σφέρουν σ' αυτές. Βλέπουμε μπροστά μας τή νεαρή επα- 
ναστάτρια Βέρα Ζάσουλιτς, ακραιφνή σοσιαλίστρια, νά πυ¬ 
ροβολεί έναν σατράπη τού Αλεξάνδρου Β’, τόν σοσιαλδη¬ 
μοκράτη Χαίντελ καί τόν δημοκρατικό Νόμπιλγκ νά επι¬ 
χειρούν νά σκοτώσουν τόν αυτοκράτορα τής Γερμανίας' 
τόν εργάτη βαρελά Οτέρο νά πυροβολεί τόν βασιλιά τής 
Ισπανίας καί τόν θρησκευόμενο ματσινικό Πασανάντε που 
πάει νά χτυπήσει τό βασιλιά τής Ιταλίας. Βλέπουμε τις δο¬ 
λοφονίες στήν ύπαιθρο τής Ιρλανδίας καί τις εκρήξεις στό 
Λονδίνο, οργανωμένες από εθνικιστές Ιρλανδούς που απε- 
χθάνονται τό σοσιαλισμό καί τήν αναρχία. Βλέπουμε μιά 
ολόκληρη γενιά τής ρώσικης νεολαίας - σοσιαλιστές, συ¬ 
νταγματικούς καί γιακωβίνους - νά κηρύσσουν πόλεμο 
μέχρι θανάτου ενάντια στόν Αλέξανδρο Β', καί νά πληρώ¬ 
νει τήν εξέγερση αυτή μέ 35 αγχόνες καί μέ καραβάνια ε¬ 
ξόριστων. Πολλές φονικές απόπειρες γίνονται ατούς κύ¬ 
κλους τών βέλγων, τών άγγλων καί τών αμερικάνων αν¬ 
θρακωρύχων. Καί μόνο στό τέλος τής μακριάς αυτής σει¬ 
ράς βλέπουμε νά εμφανίζονται οι αναρχικοί μέ τις εξεγερ- 
σιακές τους πράξεις σέ διάφορες χώρες τής Ευρώπης. 

Καί στήν ίδια αυτή περίοδο οι σφαγές, μαζικές ή σέ 
μικρότερη κλίμακα, που οργανώθηκαν απ’ τις κυβερνή¬ 
σεις συνεχίζουν απτόητες τήν πορεία τους. Κάτω απ' τά 
χειροκροτήματα τής γαλλικής μπουρζουαζίας, η Γαλλι¬ 
κή Εθνοσυνέλευση σφαγιάζει 35.000 παριζιάνους εργά¬ 
τες — τούς περισσότερους φυλακισμένους που είχαν πά- 

ρει μέρος στήν ηττημένη Κομμούνα. Οι "ντέτεκτιβ τού Πϊν- 
κερτον" - ο ιδιωτικός αυτός στρατός τών αμερικάνων με- 
γαλο-καπιταλιστών - σφαγιάζουν έντεχνα τούς απεργούς 
εργάτες. Οι παπάδες ωθούν έναν χαμηλής νοημοσύνης άν¬ 
θρωπο, νά πυροβολήσει τή Λουΐζ Μισέλ που — σάν αληθι¬ 
νή αναρχική — αναλαμβάνει τήν υπεράσπισή του και τόν 
σώζει απ’ τούς δικαστές. Εκτός Ευρώπης, σφάζουν τούς 
Ινδιάνους τού Καναδά, εξοντώνουν τούς Ματαβέλους, 
βομβαρδίζουν τήν Αλεξάνδρεια, κι οργανώνουν σφαγεία 
που τά ονομάζουν πολέμους, στή Μαδαγασκάρη κι αλλού. 
Καί τέλος, μοιράζουν κάθε χρόνο εκατοντάδες καί, κάπο¬ 
τε, χιλιάδες χρόνια φυλακή στούς εξεγερμένους εργάτες 
τών δυό κόσμων, καί καταδικάζουν στήν πιό μαύρη δυστυ¬ 
χία τις γυναίκες καί τά παιδιά τους, υποχρεώνοντάς τα μέ 
τέτοια καταδίκη νά πληρώνουν τά δήθεν εγκλήματα τών 
πατέρων τους. Μεταφέρουν τούς εξεγερμένους αυτούς 
στή Σιβηρία, στά νησιά τού Τρέμιτι, τής Λιπάρια καί τής 
Παντελλάρια, στό Μπιριμπί, στή Νουμέα καί στή Γουιάνα, 
καί κεί, στούς τόπρυς εξορίας, τουφεκίζουν τούς καταδί¬ 
κους που θά κάνουν καί τήν παραμικρή απειθαρχία, λές 
καί δέν ήταν αρκετή η εξορία... 

Τι τρομερό βιβλίο θάταν εκείνο που θάδινε τόν απολο¬ 
γισμό τών δεινών τής εργατικής τάξης καί τών φίλων της 
τά τελευταία 25 χρόνια! Τι πλήθος ανατριχιαστικές λεπτο¬ 
μέρειες, άγνωστες στό πλατύ κοινό, που θά σάς γίνονταν 
εφιάλτες άν επιχειρούσα τώρα νά σάς τις εξιστορήσω! Τι 
ντελίριο οργής θά προκαλούσε κάθε σελίδα ενός τέ¬ 
τοιου μαρτυρολογίου τών σύγχρονων προδρόμων τής με¬ 
γάλης κοινωνικής επανάστασης! Κι όμως, τό βιβλίο αυτό 
τό έχουμε ζήσει, ο καθένας μας έχει γνωρίσει απ' αυτό με¬ 
ρικές τουλάχιστον σελίδες όλο αίμα καί μαύρη δυστυχία. 

Κι απέναντι σ' αυτές τις αθλιότητες, σ' αυτές τις σφα¬ 
γές, σ’ αυτές τις Σιβηρίες, τις Γουιάνες, τις Νουμέες καί 
τά Μπιριμπί, έχουν λοιπόν τό θράσος νά κατηγορούν τόν 
εξεγερμένο εργάτη γιά έλλειψη σεβασμού απέναντι στήν 
ανθρώπινη ζωή! 

Αλλά τό όλο σύνολο τής τωρινής μας ζωής εξαφανίζει 
τό σεβασμό γιά τήν ανθρώπινη ζωή! Ο δικαστής που διατά¬ 
ζει νά σκοτώσουν καί τό τσιράκι του, ο δήμιος, που στραγ¬ 
γαλίζει καταμεσήμερα στή Μαδρίτη ή αποκεφαλίζει ξημε- 

ρώματα στό Παρίσι, μηρός στό σαρκαστικό χαμόγελο τών 
κοινωνικών έκφυλων” ο στρατηγός που σφάζει στό Μπασ- 
λέχ κι ο ανταποκριτής εφημερίδας που τό επάγγελμά του 
είναι νά εγκωμιάζει τούς δολοφόνους” τό αφεντικό, που 
δηλητηριάζει τούς εργάτες του μέ τό ψιμύθρι γιατί — ό¬ 
πως λέει — "θά κόστιζε τόσο περισσότερο άν τό αντικαθι¬ 
στούσε μέ τόν τσίγκο"” ο αυτοαποκαλούμενος "γεωγρά¬ 
φος" άγγλος, που σκοτώνει μιά γριά γιά νά μήν ξυπνήσει 
ένα εχθρικό χωριό μέ τις κλάψες της, κι ο γερμανός "γεω¬ 
γράφος" που διατάζει νά κρεμάσουν γιά απιστία τή μαύρη 
που είχε πάρει γιά παλλακίδα του” τό στρατοδικείο που ε¬ 
πιβάλλει μόνο 15 μέρες φυλάκιση γιά τήν αποδειγμένη δο¬ 
λοφονική σφαγή τού Μπιριμπί... όλα, όλα, όλα στήν τωρι¬ 
νή κοινωνία δείχνουν τήν απόλυτη περιφρόνηση τής αν¬ 
θρώπινης ζωής — τής σάρκας αυτής που κοστίζει τόσο λί¬ 
γο στήν αγορά! Κι εκείνοι που στραγγαλίζουν, που δολο¬ 
φονούν, που εξοντώνουν τήν ξεπεσμένη ανθρώπινη πραμά¬ 
τεια, αυτοί που κάνανε θρησκεία τό αξίωμα πως γιά τό δη¬ 
μόσιο συμφέρον πρέπει νά στραγγαλίζουμε, νά τουφεκί- 
ζουμε, νά σκοτώνουμε, αυτοί ακριβώς είναι που παραπο¬ 
νιούνται πως οι άλλοι δέ σέβονται αρκετά τή ζωή! 

Όχι, πολίτισσες καί πολίτες, όσο η κοινωνία θά εφαρ¬ 
μόζει τό νόμο τών αντίποινων, όσο η θρησκεία κι ο νόμος, 
ο στρατώνας καί τό δικαστήριο, η φυλακή καί τό βιομη¬ 
χανικό κάτεργο, ο τύπος καί τό σχολείο, θά συνεχίζουν νά 
διδάσκουν τήν έσχατη περιφρόνηση τής ζωής τού ατόμου 
- μή ζητάτε νά τή σεβαστούνε οι εξεγερμένοι ενάντια σ' 
αυτή τήν κοινωνία! Θά ήταν σά ν' απαιτείτε απ’ αυτούς σέ 
ηπιότητα καί μεγαλοψυχία ένα επίπεδο άπειρα ανώτερο 
απ' αυτό που έχει όλη η κοινωνία. 

Άν θέλετε, όπως εμείς, νά γίνεται σεβαστή όλη η ελευ¬ 
θερία τού ατόμου, καί, συνακόλουθα, η ζωή του, δέν μπο¬ 
ρείτε παρά νά καταλήξετε αναγκαστικά στήν αποκήρυξη 
τής διακυβέρνησης ανθρώπου από άνθρωπο, όποια μορφή 
κι άν έχει” θά υποχρεωθείτε νά δεχθείτε τις αρχές τής α¬ 
ναρχίας, που τόσο καιρό μετά βδελυγμίας απορρίπτατε. 
Θά πρέπει τότε ν' αναζητήσετε μαζί μας τις μορφές τής 
κοινωνίας εκείνης που μπορούν νά υλοποιήσουν καλύτερα 
αυτό τό ιδανικό καί νά τερματίσουν όλες αυτές τις βιαιότη¬ 
τες που προκαλούν τήν αγανάκτησή μας. 

τρο της Αγγλίας, τό λεγόμενο Οίγ. (Σ.τ.Μ.). 

6. Ιερεμίας Μπένθαμ (1748-1832). Άγγλος νομικός καί φιλελεύθερος φι¬ 
λόσοφος. (Σ.τ.Μ.). 

7. Εννοεί τό πραξικόπημα τού Νωτολέοντα Γ\ (Σ.τ.Μ.). 

8. Εννοεί τήν αιματηρή βδομάδα μετά τήν πτώση τής Παρισινής Κομμούνας 
τού 1871. (Σ.τ.Μ.). 

9. Υπαινίσσεται ίσως μιό μελέτη τού αναρχικού καί πρωτοπόρου γεωγρά¬ 
φου Ελυζέ Ρεκλύ, όπου δείχνεται μέ τρόπο αναλυτικό ότι οι στερήσεις κι οι 
έγνοιες είνοι ο θάνατος τής ελεύθερης σκέψης καί βούλησης τού ανθρώπου. 
(Σ.τ.Μ.). 

10. Ο όρος αυτός που ο Κροπότκιν χρησιμοποιεί συχνό στό κείμενό του, δέν 
υπονοεί τό κόμματα που γνωρίζουμε, αλλά τήν παράταξη, τήν τάση, τό ρεύμα 
(Σ.τ.Μ.). 

11. Ιω Π10Τ»Ι· ηπι οΜΙρΜίοη ηί ΜηεΤίοη (Η Ηθική δίχως υποχρέωση ούτε 
κύρωση) (Σ.τ.Μ.). 

Ο ΠΕΤΡΟΣ ΚΡΟΠΟΤΚΙΝ 
ΚΙ ΟΙ ΦΕΝΤΕΡΑΛΙΣΤΙΚΕΣ ΤΟΥ ΙΔΕΕΣ 


Μώ απ' τις χιό σημαντικός πλευρές τής πολιτικής σκέψης τού 
Κροπότκιν είναι η φεντεραλισηκή ιδέα πον εμφανίζεται σταθερά 
στά γραπτά του κι αποτελεί έναν απ' τούς πιό βασικούς παράγοντες 
τής αναρχικής του ιδεολογίας. Μολονότι ο φεντεραλισμός τού Κρο· 
πότκιν δέν είναι μιά συστηματική θεωρία καί δέν μπορεί να διαφορο¬ 
ποιηθεί πολύ καθαρά απ' τό φεντεραλισμό τού Π μουντόν ή τού 
Μπαχούνιν, παρουσιάζει, μολοντούτο, διάφορα χαρακτηριστικά 
που κάνουν τή μελέτη του ενδιαφέρουσα. 

Ωστόσο, γιά μιά τέτοια μελέτη είναι (Βίαραίτητο ένα βιογραφικό 
σημείωμα προκειμένου νά γίνει ξεκάθαρη σέ μάς η αφετηρία τής φε- 
ντεραλιστικής σκέψης τού Κροπότκιν σέ σχέση μέ τό περιβάλλον ό¬ 
που διαμορφώθηκε ία αναπτύχθηκε. Ο Τίλγκερ, γράφοντας γιά τον 
Κροπότκιν, πολύ σωστά σχολιάζει: "Είναι αδύνατο νά καταλάβουμε 
τό εσώτερο πνεύμα τού αναρχικού κινήματος, άν δέν τό εξετάσουμε 
ιστορικά σά μιά ριζοσπαστική καί βίαιη αντίδραση ενάντια στή βαθιά 
αλλαγή που επήλθε στή διάρκεια τού 19ου αιώνα μέ τήν εδροίωση 
τού κράτους." 

Ο Κροπότκιν, ο αναρχικός πρίγκιπας, προσφέρει τό καλύτερο 
παράδειγμα αυτού τού ισχυρισμού. 

Η ξεκάθαρη κι εκτεταμένη βιογραφία τού Κροπότκιν μάς προ¬ 
σφέρει τή δυνατότητα ν’ ακολουθήσουμε βήμα πρός βήμα τις διά¬ 
φορες φάσεις ανάπτυξης τής φεντεραλισακής του σκέψης. 

Σέ ηλικία 19 χρονών, όταν ήταν αξιωματικός τών κοζάκων, πή¬ 
γε στήν Τρανσβαϊκαλική, όπου έδειξε φλογερό ενδιαφέρον γιά τις 
μεγάλες μεταρρυθμίσεις που υποσχέθηκε η κυβέρνηση στά 1862 καί 
τις οποίες υλοποίησε η Ανώτερη Διοίκηση Σιβηρίας. Σά γραμματέας 
κυβερνητικών επιτροπών ήταν σ’ επαφή μέ τήν αφρόκρεμα τών δη¬ 
μοσίων υπαλλήλων κι άρχισε νά μελετάει τά διάφορα διοικητικά 
σχέδια τής τοπικής κυβέρνησης. Πολύ σύντομα όμως είδε ότι οι με¬ 
ταρρυθμίσεις που πρότειναν οι Περιφερειακοί Διοικητές καί τελού¬ 
σαν υπό τήν προστασία τού Γενικού Κυβερνήτη, ήταν υποταγμένες 

στις διαταγές καί τήν επιρροή τής κεντρικής κυβέρνησης. Η διοικη¬ 
τική ζωή αποκάλυπτε σ’ αυτόν καθημερινά παραλογισμούς τόσο στό 
σύστημα όσο καί στή μέθοδο. Βλέποντας τήν αδυνατότητα επιτυχίας 
οποιοσδήποτε μεταρρύθμισης, πήρε μέρος στά 1863 σέ μιάν αποστο¬ 
λή καταμήκος τού Αμούρ. 

Στή διάρκεια μιάς καταιγίδας, 40 μαούνες βούλιαξαν, μέ συνέ¬ 
πεια τήν απώλεια 2.000 τόννων αλεύρι. Αυτή η καταστροφή τού 
πρόσφερε μιά ευκαιρία νά γνωρίσει ακόμα καλύτερα τό γραφειοκρα¬ 
τικό σύστημα Οι αρχές αρνήθηκαν νά πιστέψουν τήν καταστροφή, 
ενώ οι δημόσιοι υπάλληλοι τής Πετρούπολης, που ήταν εξουσιοδο¬ 
τημένοι γιά τις υποθέσεις τής Σιβηρίας, έδειξαν πλήρη 
άγνοια σ' ότι αφορούσε τή συγκεκριμένη τους... ειδικότητα. Ένα 
ανώτερο στέλεχος τού είπε: ”Μά, αγαπητέ μου, πώς είναι δυνατό νά 
καταστραφούν στό Νέβα 40 μαούνες, δίχως νά βουτήξει κανείς μέ¬ 
σα γιά νά τις σώσει;". Όταν ο Κροπότκιν τού απάντησε ότι ο Αμούρ 
είναι 4 φορές σάν τό Νέβα, ο έκπληκτος υπάλληλος ρώτησε: ”Μό εί¬ 
ναι πραγματικά τόσο μεγάλος” — η απομακρύνθηκε, ενοχλημένος 
γιά νά συζητήσει κάποιες ανοησίες. 

Στή συνέχεια, ο Κροπότκιν πήγε στή Μαντζουρία π ιό δύσπιστος 
παρά ποτέ απέναντι στήν κεντρική κυβέρνηση, θά σκέφτηκε ίσως 
τούς γραφειοκράτες τής Πετρούπολης, όταν στά κινέζικα σύνορα 
ένας αξιωματούχος τής Ουράνιας Αυτοκρατορίας αρνήθηκε ν' ανα¬ 
γνωρίσει τό διαβατήριό του γιατί αποτελούνταν μόνο από μιά ταπει¬ 
νή σελίδα σφραγισμένου χαρτιού, ενώ έδειξε ύψιστο σεβασμό γιά 
ένα παλιό αντίτυπο τής πολυσέλιδης εφημερίδας τής Μόσχας, η ο¬ 
ποία τού επιδείχθηκε σό διαβατήριο. 

Σάν ακόλουθος τού Γενικού Κυβερνήτη Κοζάκικων υποθέσεων, 
ο Κροπότκιν έκανε μιάν εμπεριστατωμένη έρευνα γιά τις οικονομικές 
συνθήκες τών κοζάκων τού Ουσούρι. Μόλις επέστρεψε στήν Πε¬ 
τρούπολη, δέχθηκε συγχαρητήρια, προήχθηκε καί πήρε ειδικές α¬ 
νταμοιβές. Οι προτάσεις του όμως δέν εφαρμόστηκαν εξαιτίας τών 
αξιωματούχων, που έκλεβαν χρήματα καί συνέχιζαν νά καταπιέζουν 
τούς χωρικούς, αντί νά τούς εφοδιάζουν μέ ζώα καί, μέ πρόθυμη καί 
κατάλληλη συμπαράσταση, ν' απαλύνουν τ' αποτελέσματα τού λι¬ 
μού. Κι έτσι πήγε πρός κάθε κατεύθυνση, αρχίζοντας απ’ τά χειμερι¬ 
νά ανάκτορα τής Αγίας Πετρούπολης καί καταλήγοντας στό Ουσού¬ 
ρι καί τήν Κάμτσατκα. Η ανώτερη διοίκηση τής Σιβηρίας είχε εξαίρε¬ 
τες προθέσεις κι εγώ δέν μπορώ παρά νά επαναλάβω ότι, απ’ όποια 
πλευρά κι άν τήν εξέταζες, ήταν πολύ καλύτερη, πολύ πιό πεφωτι¬ 
σμένη κι ενδιαφερόταν πολύ περισσότερο γιά τήν ευημερία τού 

λαού, απ’ τή διοίκηση οποιοσδήποτε άλλης Ρώσικης επαρχίας. Δέν 
έπαυε όμως νά είναι μιά διοίκηση - ένα κλαδί τού δέντρου που είχε 
τις ρίζες του στην Πετρούπολη — κι αυτό ήταν αρκετό γιά νά παρα- 
λύσει κάθε εξαίρετη πρόθεσή της, αρκετό γιά νά τήν κάνει ν' αναμι- 
χθεΐ καί νά σκοτώσει κάθε απαρχή τοπικής ζωής καί προόδου. Οτι¬ 
δήποτε κι άν άρχιζαν νά κάνουν οι ντόπιοι γιά τό καλό τής υπαίθρου, 
η διοίκηση τό έβλεπε μέ δυσπιστία ία αμέσως αυτό παρέλυε από ένα 
πλήθος δυσκολιών που προέρχονταν, όχι τόσο απ’ τις κακές προθέ¬ 
σεις τής διοίκησης, αλλά απλά απ' τό γεγονός ότι αυτοί οι αξιωμα- 
τούχοι ανήκαν σ’ ένα πυραμιδοειδή, συγκεντρωτικό διοικητικό μη¬ 
χανισμό. Τό ίδιο ακριβώς τό γεγονός ότι ανήκαν σέ μιά κυβέρνηση, 
που τό κέντρο της ήταν μιά μακρινή πρωτεύουσα, τούς έκανε νά βλέ¬ 
πουν οτιδήποτε απ' τή σκοπιά τών κυβερνητικών υπαλλήλων, που 
πρώτα απ’ όλα σκέφτονται τί θά πούνε οι ανώτεροι τους καί πώς 
αυτό ή τό άλλο θά φανεί στό διοικητικό μηχανισμό. 

Παράλληλα μέ τή γνώση του πάνω στήν ανεπάρκεια τών κεντρι¬ 
κών διοικητικών σωμάτων, οι παρατηρήσεις του πάνω στήν ελεύ¬ 
θερη ένωση εκείνων που έχουν κοινά συμφέ- 
ρ ο ν τ α, που έκανε στή διάρκεια τών μεγάλων ταξιδιών του στή Σι¬ 
βηρία καί τή Μαντζουρία, συμβάλανε στή διαμόρφωση τής αναρχι¬ 
κής του προσωπικότητας. Έβλεπε καθαρά τό ρόλο που έπαιζαν οι 
ανώνυμες μάζες στό μεγάλα ιστορικά γεγονότα καί στήν ανάπτυξη 
τού πολιτισμού. Αυτή η συνειδητοποίηση, όπως θά δούμε αργότερα, 
επηρέασε ολόκληρη τήν κοινωνιολογική κριτική του κι υπήρξε θε¬ 
μελιακή γιά τή μέθοδό του ιστορικής έρευνας. 

'Οταν ο Κροπότκιν πήγε στήν Ελβετία, οι ελευθεριακές καί φε- 
ντεραλιστικές του τάσεις επηρεάστηκαν πολύ απ’ τήν επαφή του μέ 
τήν ομοσπονδία τής Γιούραπου, στά 1872, είχε αναπτύξει αξιόλογες 
αυτόνομες κι αντιεξουσιαστικές τάσεις, θά πρέπει νά παρατηρήσου¬ 
με ότι η ανάπτυξη αυτών τών τάσεων οφειλόταν σέ μεγάλο βαθμό 
στήν- υπερσυγκεντρωτική, γιά νά μήν πούμε τυραννική, κυριαρχία 
τής Διεθνούς. 

Είναι απαραίτητο νά προσθέσουμε ότι οι αγωνιστές τής Ομα- 
απονδίας τής Γιούρα ήταν διαποτισμένοι απ' τόν αναρχισμό τού 
Μπακούνιν, που ήταν βασικά φενεραλιστικός. Ο Κροπότκιν, όπως 
αναφέρει ο ίδιος, δέν ήταν ποτέ σέ άμεση επαφή μέ τόν Μπακούνιν. 

Όταν γύρισε στή Ρωσία, ήρθε σ’ επαφή μέ τις ομάδες τών αρι¬ 
στερών διανοούμενων καί συνειδητοποίησε ξανά τό ανώφελο τών α¬ 
ποπειρών που έκαναν εκείνοι που προσπαθούσαν ν' αναγεννήσουν 
τήν ύπαιθρο, διαμέσου τών ζ έ μ σ τ β ο. Ένα τέτοιο έργο θεωρού- 



νταν ύποπτο σεπαρατισμού ή ότι προσπαθούσε νά δημιουργήσει ένα 
κράτος εν κράτει καί διώκονταν σέ τέτοιο σημείο, ώστε οποιαδήπο¬ 
τε απόπειρα βελτίωσης τής επαρχιακής διοίκησης σ' ότι αφορά τις 
υπηρεσίες υγιεινής ή τά σχολεία, κατέληγε σέ μιά θλιβερή αποτυ¬ 
χία κι έφερε μαζί της τήν καταστροφή ολόκληρων ομάδων μελών 
εκλεγμένων στά ζ έ μ σ τ β ο. 

Παρόλες τις απογοητεύσεις που συνοδεύανε τή διοικητική του 
εμπειρία, προτού φύγει απ' τή Ρωσία ο Κροπότκιν ενεργοποιήθηκε 
γιά μια ακόμα φορά. Έχοντας κληρονομήσει τήν πατρική περιουσία 
στό Τάμποφ, πήγε νά ζήσει εκεί ία αφιέρωσε όλη του τήν ενεργητι¬ 
κότητα στό τοπικό ζέμστβο. Αλλά αναγκάστηκε γιά μιά ακόμα φορά 
νά συνειδητοποιήσει τήν αδννατότητα δημιουργίας σχολείων, συνε¬ 
ταιρισμών ή πρότυπων εργοστασίων, δίχως νά δημιουργηθούν νέα 
φύματα τής κεντρικής κυβέρνησης. 

Απ' τ' άρθρα, που ο Κροπότκιν δημοσίεψε μεταξύ 1879 καί 
1882 στή ΚβνοΗβ τής Γενεύης, φαίνεται καθαρά ότι τό διοικητικό 
σύστημα τής Δύσης, δεν έκανε άλλο απ' τό νά τού προμηθεύει νέο 
υλικό γιά τις κριτικές του ενάντια στό Κράτος, καί νά επιβεβαιώνει 
τις φεντεραλιστικές κι ελευθεριακές του ιδέες. 'Οπσυ υπήρχε συ¬ 
γκεντρωτισμός, έβρισκε μιάν ισχυρή γραφειοκρατία. 

"Δημιουργεί ένα στρατό γραφειοκρατών, που κάθονται σάν α¬ 
ράχνες στούς ιστούς τους, που δεν έχουν δει ποτέ τόν κόσμο παρά 
διαμέσου τών θολών τζαμιών τών παράθυρων τών γραφείων τους 
καί τόν ξέρουν μόνο απ’ τούς φακέλους καί τις παράλογες φόρμου¬ 
λες τους — μιά μαύρη συμμορία, που δέν έχει άλλη θρησκεία έξω 
απ' τό χρήμα, κι άλλη σκέψη έξω απ' τό νά προσκολληθεί σέ αποιο- 
δήποτε κόμμα, μαύρο, κόκκινο ή άσπρο, στό μέτρο που αυτό εγγυά- 
ται τή μεγαλύτερη δυνατή αμοιβή γιά τή λιγότερη δυνατή εργασία." 
Π. Κροπότκιν, Λόγια ενός Εξεγερμένου. 

Ο συγκεντρωτισμός, που έχει σάν αποτέλεσμα μιάν υπερβολική 
γραφειοκρατία, φάνηκε στόν Κροπότκιν σάν ένα απ' τά χαρακτηρι¬ 
στικά τού αντιπροσωπευτικού συστήματος. Είδε στό κοινοβουλευτι¬ 
κό καθεστώς τό θρίαμβο τής ανικανότητας καί περίγραψε μέ γλαφυ¬ 
ρή ειρωνεία τις διοικητικές καί νομοθετικές δραστηριότητες τού 
βουλευτή, που δέν τόν καλούνε τώρα νά κρίνει καί ν' ασχοληθεί μέ 
θέματα γιά τά οποία είναι απόλυτα κατάλληλος, αλλά τού ζητάνε νά 
ψηφίσει γιά μιά σειρά ζητημάτων, ατέλειωτης ποικιλίας, που προκύ¬ 
πτουν απ' αυτές τις γιγάντιες μηχανές που είναι τά συγκεντρωτικά 
Κράτη. 

"θά πρέπει νά ψηφίσει φόρους γιά τά σκυλιά καί τή μεταρρύθ- 

μίση τής πανεπιστημιακής εκπαίδευσης, δίχως ποτέ νά έχει πατήσει 
τό πόδι του σέ πανεπιστήμιο ή νά γνωρίσει ποτέ ένα επαρχιακό σκυ¬ 
λί. θά πρέπει νά δώσει τή γνώμη του γιά τά πλεονεκτήματα τού του¬ 
φεκιού Γκράς καί γιά τήν τοποθεσία τών κρατικών στάβλων, θά 
πρέπει νά ψηφίσει γιά τή φυλλοξήρα στις καπνοφυτείες, τήν στοι¬ 
χειώδη εκπαίδευση καί τήν αστεακή υγιεινή, στήν Κοτσίν Κίνα καί 
τή Γουιάνα, γιά τις καμινάδες καί τό Ομπσερβατουάρ τού Παρισιού. 
Δέν έχει δει ποτέ στρατιώτες παρά μόνο σέ γυμνάσια, αλλά θά δια¬ 
τάξει στρατιωτικά σώματα μήν έχοντας συναντήσει ποτέ έναν άρα¬ 
βα, θά φτιάξει καί θά ξαναφτιάξει τό Μουσουλμανικό κώδικα στήν 
Αλγερία, θά ψηφίσει γιά τό στρογγυλό πηλήκιο μέ λοφίο ή γιά τό 
κλασικό πηλήκιο ανάλογα μέ τά γούστα τής γυναίκας του. θά προ¬ 
στατέψει τή ζάχαρη καί θά θυσιάσει τό ζαχαροκάλαμο, θά κατα¬ 
στρέψει τό κρασί, έχοντας τήν εντύπωση ότι τό προστατεύει, θά ψη¬ 
φίσει υπέρ τής αναδάσωσης ενάντια στήν κτηνοτροφία καί θά προ¬ 
στατέψει τήν κτηνοτροφία ενάντια στό δάσος, θά πρέπει νά δείξει 
τήν ικανότητά του στον τραπεζικό τομέα, θά θυσιάσει ένα κανάλι 
ή ένα σιδηρόδρομο, δίχως νά ξέρει σέ ποιό μέρος τής Γαλλίας βρί¬ 
σκονται. θά προσθέσει νέα άρθρα στόν νομικό κώδικα, δίχως ποτέ 
νά τόν συμβουλευτεί. Ένας γνήσιος Πρωτέας, παντογνώστης καί 
παντοδύναμος, σήμερα στρατιώτης κι αύριο τραπεζίτης καί μετά 
ακαδημαϊκός, οδοκαθαριστής, γιατρός, αστρονόμος, φαρμακοβιο¬ 
μήχανος, βυρσοδέψης ή συμβολαιογράφος, σύμφωνα μέ τήν ημε¬ 
ρήσια διάταξη τού Κοινοβούλιου, ποτέ δέ διστάζει ούτε λεπτό. Συ¬ 
νηθισμένος, υπό τήν ιδιότητά του σό δικηγόρος, δημοσιογράφος 
ή δημόσιος ομιλητής, νά μιλάει γιά πράγματα που δέν ξέρει τίποτα, 
ψηφίζει γιά όλα αυτά καθώς καί γι' άλλα ζητήματα μέ μόνο αυτή 
τή διαφορά, ότι ενώ στις εφημερίδες απλώς διασκέδαζε τούς ανα¬ 
γνώστες τον καί στό δικαστήριο η φωνή του απλώς ξυπνούσε τούς 
κοιμισμένους δικαστές, στό Κοινοβούλιο θά κάνει νόμους γιά 30 
ή 40 εκατομμύρια κατοίκους.” Π. Κροπότκιν, Λόγια ενός Ε· 
ξεγερμένου. 

Αλλά οι δυτικές χώρες, μαζί μέ τις γελοίες διοικήσεις τών συ¬ 
γκεντρωτικών κοινοβουλευτικών καθεστώτων, τού αποκάλυψαν 
τήν τεράστια δύναμη, π ιό απέραντη καί πιό πολύπλοκη, που παρα¬ 
τήρησε στό Ρώσικο μ ί ρ : εκείνη τών ελεύθερων ενώσεων που "ε- 
πεκτείνονται καί καλύπτουν κάθε κλάδο τής ανθρώπινης δραστηριό¬ 
τητας” καί που τόν έκαναν νά διακηρύξει ότι "τό μέλλον βρίσκεται 
στά χέρια τών ελεύθερων ενώσεων κι όχι τών συγκεντρωτικών κυ¬ 
βερνήσεων". Ιδιαίτερα τά χρόνια που πέρασε στήν Αγγλία, μιά χώ- 

ρα όπου η ανεξαρτησία τών ανθρώπων κι η τεράστια ανάπτυξη τής 
ελεύθερης πρωτοβουλίας δέν ήταν δυνατόν νά μήν εντυπωσιάσουν 
τόν ξένο που ερχόταν από Σλάβικες ή Λατινικές χώρες, έκαναν τόν 
Κροπότκιν νά προσδώσει μεγάλη, κάποτε ακόμα κι υπερβολική, ση¬ 
μασία στις ενώσεις. 

Απ’ αυτή τήν άμεση γνώση τού Δυτικού κόσμου, ο Κροπότκιν 
πρόσθεσε μιά νέα τάση στις μελέτες του. "Οντας γεωγράφος στή 
Ρωσία έγινε ένας μανιώδης ιστορικός στή Βρετανία. Επιθυμούσε νά 
κατανοήσει τό Κράτος κι ήξερε ότι γιά νά τό κάνει αυτό "μόνον ένας 
τρόπος υπάρχει, εκείνος τής μελέτης του στήν ιστορική του ανάπτυ¬ 
ξη”. Ανακάλυψε μ' ενθουσιασμό ότι η γενική τάση τής επιστήμης 
είναι εκείνη "τής μελέτης τής φύσης όχι απ’ τά μεγάλα της σύνολα 
καί τά γενικά συμπεράσματα, αλλά μάλλον απ' τά επιμέρους φαινό¬ 
μενα, τά ξεχωριστά στοιχεία”. Η ιστορία επίσης παύει νά είναι η ι¬ 
στορία τών δυναστειών καί γίνεται η ιστορία τών λαών. Τόσο τό κα¬ 
λύτερο γιά τήν ιστορική μέθοδο αλλά καί γιά τή φεντεραλιστική α¬ 
νάληψη, γιατί θά γίνει φανερό ότι οι μεγάλες προοδευτικές αλλαγές 
δέν συντελέστηκαν στά δικαστήρια καί τά κοινοβούλια, αλλά στήν 
πόλη καί τήν ύπαιθρο. Αφιερώνοντας τόν εαυτό του στις ιστορικές 
μελέτες είδε στόν υπερβολικό συγκεντρωτισμό τής Ρωμαϊκής Αυτο¬ 
κρατορίας τήν αιτία τής κατάρρευσής της καί στήν εποχή τών Κομ¬ 
μουνών, τήν αναγέννηση τού δυτικού κόσμου. "Στή χειραφέτηση 
τών Κομμουνών καί στούς ξεσηκωμούς τι'ον ανθρώπων καί τών Κομ¬ 
μουνών ενάντια στό Κράτος, βρίσκουμε τις πιό όμορφες σελίδες τής 
ιστορίας. Όταν κοιτάζουμε στό παρελθόν, δέ στρέφουμε τά μάτια 
μας στόν Λουδοβίκο 11ο ή τόν Λουδοβίκο 15ο ή τήν Αικατερίνη 
τή Β’, αλλά μάλλον στις Κομμούνες ή τις Δημοκρατίες τού Αμάλφι 
καί τής Φλωρεντίας, τής Τουλούζης καί τής Λαόν, τής Λιέγης ή 
τού Κουρτραί, τού Αμβούργου καί τής Νυρεμβέργης, τού Πσκώφ 
καί τού Νοβγκορόντ.”* 

Προσπαθώντας ν' αντλήσει παραδείγματα απ' τή μεσαιωνική 
κοινωνία, ο Κροπότκιν έκανε διάφορα λάθη στις ερμηνείες του, που 
οφείλονταν περισσότερο απ' οτιδήποτε άλλο στό γεγονός ότι τά 
κείμενα που συμβουλευόταν (όπως τά γραπτά τού Σισμόντι) δέν ή¬ 
ταν τόσο προχωρημένα, όσο οι σημερινές ιστορικές μελέτες. Ωστό¬ 
σο, δέ χρειάζεται νά σκεφθούμε όπως μερικοί επιπόλαιοι άνθρωποι, 
ότι ο Κροπότκιν έβλεπε τήν εποχή τών Κομμουνών σάν ένα είδος 


* Βλ. Π. Κροπότκιν "Τό Κράτος κι ο Ιστορικός του Ρόλος", εκδ. "ΕΛΕΥΘΕ¬ 
ΡΟΣ ΤΥΠΟΣ" 1985 -Στ.Μ. 

χρυσής εποχής. ”θά πούνε, δέ χωρεϊ καμιά αμφιβολία, ότι ξέχασα 
τις συγκρούσεις καί τούς εσωτερικούς αγώνες μέ τούς οποίους είναι 
γεμάτη η ζωή τών κομμουνών, τις σκληρές μάχες ενάντια στούς ευ- 
γενείς, τις εξεγέρσεις τών "νεαρών τεχνών" ενάντια στις "παλιές τέ¬ 
χνες, τήν αιματοχυσία καί τ’ αντίποινα που συνέβαιναν πάντα στή 
διάρκεια αυτών τών αγώνων... 'Οχι δέν ξεχνώ τίποτα. Αλλά σάν τόν 
Λεό καί τόν Μπόθα — τούς δυό ιστορικούς τής Ν. Ιταλίας — σάν 
τούς Σισμόντι, Φεράρι, Τζίνο Καπόνι καί τόσους άλλους, υποστη¬ 
ρίξω ότι αυτοί καθεαυτοί οι αγώνες ήταν η απόδειξη τής ελευθερίας 
τής ζωής στις ελεύθερες πόλεις." (βλ. Η Κατάχτηση τού 
Ψωμιο ύ”). Αυτοί οι εσωτερικοί αγώνες, σύμφωνα μέ τόν Κρο- 
πότκιν, επιτρέψανε τήν επέμβαση τού βασιλιά καί τήν τάση τών Κομ¬ 
μουνών νά κλειστούν μέσα στά τείχη τους (Λόγια ενόςΕξε- 
γε ρμέ νου). 

Ένας άλλος ιστορικός τομέας που εξερεύνησε ο Κροπότκιν ή¬ 
ταν η Γαλλική Επανάσταση. Αντιτάχθηκε στην μπουρζουαζία τού 
1789 που ”τό ιδανικό της ήταν νά καταργήσει όλες τις τοπικές δυ¬ 
νάμεις που εκείνη τήν εποχή αποτελούσαν τόσο πολλές αυτόνομες 
μονάδες μέσα στό κράτος. Σκόπευαν νά συγκεντρώσουν όλη τήν κυ¬ 
βερνητική εξουσία στά χέρια μιάς κεντρικής εκτελεστικής αρχής, 
που θά ελεγχόταν αυστηρά απ' τό Κοινοβούλιο καί που επίσης θά 
τήν υπάκουαν αυστηρά μέσα στό κράτος, καί που θά συνδυάζει όλες 
τις αρμοδιότητες — φόρους, νόμους, δικαστήρια, αστυνομία, στρατό, 
σχολεία, πολιτικούς ελέγχους, γενική διεύθυνση τού εμπορίου καί 
τής βιομηχανίας — τά πάντα (Η Μεγάλη Γαλλική Επανά- 
σ τ α σ η* ** ). Κατηγόρησε τούς Γιρονδίνους γιά τήν απόπειρα νά δια- 
λύσουν τις κομμούνες κι εξήγησε ότι ο φεντεραλισμός τους δέν ή¬ 
ταν παρά ένα αντιπολιτευτικό σύνθημα κι ότι έδειξαν μέ τις πράξεις 
τους πως ήταν υπέρ τού συγκεντρωτισμού όσο κι οι Ορεινοί. 

Σύμφωνα μέ τόν Κροπότκιν, οι κομμούνες ήταν η ψυχή τής 
Γαλλικής Επανάστασης καί πρόσφερε εκτεταμένα παραδείγματα 
τού κομμσυναλιστικού* * κινήματος, επιδιώκοντας νά δείξουν ότι 
μιά απ' τις πρωταρχικές αιτίες τού εκφυλισμού τών πόλεων, ήταν 
η κατάργηση τών εν ολομέλεια συνελεύσεων τών πολιτών, που έ- 


* Τό κορυφαίο αυτό έργο τού Κροπότκιν έχει μεταφραστεί καί θά κυκλοφο¬ 
ρήσει σέ 3 τόμους από τίς εκδ. "ΕΛΕΥΘΕΡΟΣ ΤΥΠΟΣ" οτήν περίοδο 1985-86 
(Σ.τ.Μ.Ι. 

** Τό κοινοτιστικό κίνημα, τό κίνημα υπέρ τής δημιουργίας ελεύθερων κοινο¬ 
τήτων (Σ.τ.Μ.Ι. 

λβγχε τή Δικαιοσύνη καί τή Διοίκηση. 

Η εποχή τών Κομμουνών καί τής Γαλλικής Επανάστασης ήταν 
γιά τόν Κροπότκιν, όπως καί γιά τόν Σαλβεμίνι, οι δυό ιστορικοί το* 
μείς όπου βρήκε τήν επιβεβαίωση τών δικών του φεντεραλιστικών 
ιδεών καί τά στοιχεία τής ανάπτυξης τής ελευθεριακής του αντίλη¬ 
ψης γιά τή ζωή καί τήν πολιτική. Αλλά παράμεναν πάντα ζωντανές 
σ’ αυτόν α μνήμες τών παρατηρήσεων του πάνω στό Ρωσικό μ ί ρ 
καί τις ελεύθερες ενώσεις ανάμεσα στους πρωτόγονους λαούς κι αυ¬ 
τές τού επιβεβαίωναν τό φεντεραλισμό του, που μερικές φορές τόν 
κάνει νά ξεστρατίζει σέ μιά λαϊκή απλοϊκότητα, όπως στήν Κατά¬ 
χτηση τού Ψωμιού. 

Όταν ο Κροπότκιν μελέτησε τις διάφορες σοσιαλιστικές θεω¬ 
ρίες, υιοθέτησε μιαν αρνητική στάση απέναντι στους Σαίν-Σιμονιστές 
καί τούς λεγάμενους Ουτοπικούς, ιδιαίτερα τόν Καμπέ, γιατί στήρι¬ 
ξαν τά συστήματα τους σέ μιά διοικητική ιεραρχία: αντίθετα, έδειξε 
μεγάλο ενθουσιασμό γιά τις κομμουναλιστικές θεωρίες τού Φουριέ 
(βλ. Η Σύγχρονη Επιστήμη καί ο Αναρχισμό ς*). 
Ανατάχθηκε στήν κρατική κολλεκτιβοποίηση, γιατί μολονότι τροπο¬ 
ποίησε αποφασιστικό τό καπιταλιστικό καθεστώς "δέν καταργεί τό 
σύστημα τής μισθωτής εργασίας, γιατί "τό Κρότος, δηλαδή, η αντι¬ 
προσωπευτική κυβέρνηση, εθνική ή κοινοτική, παίρνει τή θέση τού 
αφεντικού”, έτσι ώστε οι αντιπρόσωποι κι οι γραφειοκράτες του ν' 
σιορροφάνε καί νά καθιστούν αναγκαία τήν υπεραξία (βλ. Η Κα¬ 
τάχτηση τού Ψωμιού καί Η Σύγχρονη Επιστή¬ 
μη και ο Αναρχισμός). Επίσης αληθινό γιά τό σοσιαλιστικό 
Κράτος είναι τό ακόλουθο σχόλιο: "Πόση εργασία παρέχουμε στό 
Κράτος;” Κανένας οικονομολόγος δέν προσπάθησε ποτέ νά υπολο¬ 
γίσει τόν αριθμό τών ημερών εργασίας που ο εργάτης, στό χωράφι 
ή στό εργοστάσιο, προσφέρει κάθε χρόνο στό είδωλο τών Βαβυλώ¬ 
νιων. Μάταια θά ψάξει κανείς στά βιβλία τής πολιτικής οικονομίας 
γιά νά καταλήξει σ' έναν κατά προσέγγιση υπολογισμό τού μέρους 
εκείνου που ο άνθρωπος, ο παραγωγός όλου τού πλούτου, δίνει απ' 
τήν εργασία του στό Κράτος. 

Ενας απλός υπολογισμός βασισμένος στόν Κρατικό προϋπολο¬ 
γισμό, ενός έθνους, τών επαρχιών καί τών κομμουνών (που συνει¬ 
σφέρουν στά έξοδα τού Κράτους), δέν θά είχε καμιά σημασία γιατί 
θά έπρεπε κανείς νά υπολογίσει όχι τί πηγαίνει κάθε χρόνο στό χρη- 


* Περιέχεται στό βιβλίο τού Κροπότκιν "Πρός τούς Νέους", εχδ. "ΕΛΕΥΘΕ¬ 
ΡΟΣ ΤΥΠΟΣ" (Σ.Τ.Μ.). 

ματοκιβώτιο τον θησαυροφυλακίου, αλλά τί αντιπροσωπεύει σέ 
πραγματική αξία γιά τόν φορολογούμενο κάθε σελλίνι που πλη¬ 
ρώνεται στό θησαυροφυλάκιο. Τό μόνο που μπορούμε νά πούμε εί¬ 
ναι ότι η ποσότητα εργασίας που παρέχεται απ' τόν παραγωγό στό 
Κράτος πρέπει νά είναι τεράστια. Πρέπει νά φθάνει, καί γιά ορισμέ¬ 
νες τάξεις ξεπερνάει, ής 3 μέρες εργασίας τή βδομάδα που ο δουλο¬ 
πάροικος παρείχε συνήθως στον κύριό του" (Η Σύγχρονη Ε¬ 
πιστήμη καί ο Αναρχισμός). Ακόμα καί τό Σοσιαλιστικό 
Κρότος θά προσπαθούσε ν' αυξήσει τις απολαβές του, γιατί "κάθε 
κόμμα που βρίσκεται στήν εξουσία είναι υποχρεωμένο νά δημιουρ¬ 
γεί νέες θέσεις εργασίας γιά τούς υποστηρικτές του” κι όχι μόνο θά 
επιβάρυνε τήν οικονομική ζωή τής χώρας μέ διοικητικές δαπάνες, 
αλλά καί θά δημιουργούσε επίσης μιά ολιγαρχία ανίκανων. Αντίθε¬ 
τα, αυτό που χρειάζεται, είναι τό συλλογικό πνεύμα τών 
μαζών που θά δρά σέ συγκεκριμένες υποθέ¬ 
σεις. 

Τό συλλογικό πνεύμα είναι ένας γενικός όρος, που 
στήν Κατάχτηση τού Ψωμιού έγινε "ο λαός”, "η κομμού¬ 
να”, "κοινωνία” κλπ. που διευθύνει τή δικαιοσύνη, οργανώνει τά 
πάντα κι επιλΰνει τά πιό πολύπλοκα προβλήματα. Είναι ένα είδος 
θεότητας που ο Σαβέριο Μερλίνο περίγραψε μέ δικαιολογημένη ει¬ 
ρωνεία ότι παίζει τό ρόλο που έπαιζε ο χορός στήν Ελληνική τραγω¬ 
δία καί που οι πιό βαθυστόχαστοι αναρχικοί θεωρητικοί υπέχουν πο¬ 
λύ απ' τό νά λατρεύουν. Άν όμως ο φεντεραλισμός τού Κροπότκιν 
στερείται ακρίβειας ία εκφράζει υπερβολική πίστη στις πολιτικές ι¬ 
κανότητες τού λαού, είναι μολοντούτο σημαντικός εξαιτίας τής πλα¬ 
τιάς του οπτικής. Καμιά ομοσπονδία δέν μπορεί νά είναι συνε¬ 
πής άν δέν είναι ενιαία. Καί μπορεί νά είναι τέτοια μόνον άν είναι σο¬ 
σιαλιστική κι επαναστατική. 

Η ενιαία φύση τών φεντεραλιστικών ιδεών τού Κροπότκιν οπο- 
δεικνύεται από πολλά αποσπάσματα στά κείμενά του. Οι ακόλουθες 
διακηρύξεις είναι οι πιό σαφείς: "Η Ομοσπονδία κι η Αυ¬ 
τονομία δέν είναι αρκετές. Δέν είναι παρά λέξεις που καλύπτουν 
τήν εξουσία τού συγκεντρωτικού κράτους.” "Σήμερα, τό Κρότος έ¬ 
χει καταφέρει νά ελέγχει κάθε πλευρά τής ζωής μας. Απ' τήν κού¬ 
νια ώς τον τάφο μάς κρατάει στήν αρπάγη του. Κάποτε, κάτω απ' τό 
προσωπείο τού συγκεντρωτικού κράτους, κάποτε σάν επαρχιακή ή 
καντονιακή κυβέρνηση, κάποτε σάν Κρότος-Κομμούνα, ακολουθεί 
κάθε μας βήμα, εμφανίζεται στή γωνιά τού δρόμου, κρατώντας καί 
βασανΐζοντάς μας.” Η ελεύθερη κομμούνα είναι, σύμφω- 

να μέ τόν Κροπότκιν, η "πολιτική μορφή που πρέπει νά πάρει η κοι¬ 
νωνική επανάσταση”. Εγκωμιάζει τήν Παρισινή Κομμούνα γιατί η 
κοινοτική της αυτονομία ήταν ένα μέσο κι η κοινωνική επανάσταση 
ο σκοπός. Η Κομμούνα τού 20ού αιώνα "θα είναι όχι μόνο 
κομμουναλιστική αλλά καί κομμουνιστική! όντας 
επαναστατική στήν πολιτική, θά είναι τέτοια καί στό πεδίο τής παρα¬ 
γωγής καί τής ανταλλαγής. Είτε η Κομμούνα θά είναι απόλυτα "ε¬ 
λεύθερη νά δώσει στον εαυτό της τούς θεσμούς που επιθυμεί καί νά 
κάνει όλες τις μεταρρυθμίσεις που θεωρεί απαραίτητες" ή θά παρα- 
μείνει οοιλά ένα παρακλάδι τού κράτους, εμποδιζόμενη σ’ όλες της 
τις ενέργειες, πάντα στά πρόθυρα τού νά έρθει σέ σύγκρουση μέ τό 
κράτος καί νά ηττηθεί οπωσδήποτε στήν πάλη του μ' αυτό." Γιά τόν 
Κροπότκιν, λοιπόν, οι ελεύθερες κομμούνες ήταν τά αναγκαία κανά¬ 
λια διαμέσου τών οποίων η επανάσταση θά μπορούσε νά φθόσει στή 
μεγίστη ανάπτυξή της. 

Ο φεντεραλισμός του αποβλέπει στήν "πλήρη ανεξαρτησία τών 
κομμουνών, στήν ομοσπονδία τών ελεύθερων κομμουνών καί τήν 
κοινωνική επανάσταση στις κομμούνες, δηλαδή, στή δημιουργία ε¬ 
νωμένων παραγωγικών ομάδων στή θέση τής κρατικής οργάνωσης. 

Ο Κροπότκιν είπε στούς αγρότες: "Κάποτε η γή ανήκε στις Κομ¬ 
μούνες, αποτελούνταν από κείνους που καλλιεργούσαν τή γή μέ τά 
ίδια τους τά χέρια, αλλά εξαιτιάς τής απάτης, τών πιέσεων καί τής 
βίας, τά κοινοτικά εδάφη έγιναν ατομική ιδιοκτησία. Συνακόλουθα, 
οι αγρότες πρέπει νά οργανωθούν σέ κομμούνες καί νά ξαναπάρουν 
πίσω τή γή τους γιά νά τή βάλουν στή διάθεση εκείνων που είναι 
πρόθυμοι νά τήν δουλέψουν.” Καί ξανά. "Χρειάζεστε ένα δρόμο; Τό¬ 
τε οι κάτοικοι τών γειτονικών κομμουνών θά κλείσουν μιά συμφω¬ 
νία μεταξύ τους καί θά κάνουν ένα δρόμο καλύτερο απ' ότι θά έκανε 
ο Υπουργός Δημοσίων Έργων. Χρειάζεστε σιδηροδρομική γραμμή; 
Οι ενδιαφερόμενες κομμούνες μιάς ολόκληρης περιοχής θά κάνουν 
μιά σιδηροδρομική γραμμή καλύτερη απ' τούς εργολάβους που συσ¬ 
σωρεύουν εκατομμύρια κακοφτιαγμένες σιδηροδρομικές γραμμές, 
θά χρειαστείτε σχολεία; Μπορείτε νά τά φτιάξετε οι ίδιοι όπως αυ¬ 
τοί οι Παριζιάνοι τζέντλεμαν καί νά τά κάνετε καλύτερα απ' αυτούς. 
Τό Κρότος δέν έχει καμιά σχέση μ' όλα αυτά' σχολεία, δρόμοι, κα¬ 
νάλια, μπορούν νά οικοδομηθούν καλύτερα από σάς καίμέ μικρότε¬ 
ρα έξοδα.” Αυτά τά αποσπάσματα απ’ τά Λόγια ενός Εξε- 
γερμένου, κάνουν ξεκάθαρο ότι σ' εκείνα τά σημεία τής Κ α- 
τάκτησης τού Ψωμιού, όπου λέει ότι η κομμούνα θά μοι¬ 
ράζει τ' αγαθά, θά κατανέμει τά ξύλα, θά ρυθμίζει τά βοσκοτόπια, 

θά χωρίζει τή γή κλπ., δεν εννοεί τήν Κομμούνα σάν "παρακλάδι τού 
Κράτους", αλλά σάν μιά ελεύθερη ένωση τών ενδιαφερομένων με¬ 
λών, που μπορεί νά είναι είτε ένας συνεταιρισμός ή ένα επαγγελμα¬ 
τικό σώμα ή απλό, μιά προσωρινή ένωση διάφορων ανθρώπων, που 
τούς ενώνει μιά κοινή ανάγκη. 

Ο Κροπότκιν, μολονότι συνειδητοποιεί τή σοβαρότητα τους, 
δέν ασχολείται μέ τούς κινδύνους που είναι εγγενείς στήν αυτονο¬ 
μία τών μικρών ομάδων. Υπάρχει ένα χαρακτηριστικό απόσπασμα 
πάνω σ' αυτό τό θέμα: "Ακόμα καί στήν εποχή μας, τοπικιστικό αι¬ 
σθήματα μπορεί νά γεννήσουν υπερβολική ζήλια ανάμεσα σέ δυό 
γειτονικές κομμούνες, νά εμποδίσουν τήν άμεση συμμαχία τους α¬ 
κόμα καί νά προκαλέσουν αδελφοκτόνους αγώνες. Αλλά ακόμα κι 
άν αυτές οι ζήλιες μπορούν νά εμποδίσουν αποτελεσματικά τήν ά¬ 
μεση ομοσπονδοποίηση ανάμεσα σέ δυό γειτονικές κομμούνες, η ο¬ 
μοσπονδία τούτη θά σταθεροποιηθεί διαμέσου τών μεγάλων κέν¬ 
τρων. Σήμερα, δυό πολύ μικρές γειτονικές περιφέρειες δέν έχουν 
τίποτα που νά τις ενώνει άμεσα' οι ελάχιστες σχέσεις π συ έχουν με¬ 
ταξύ τους, είναι πιό πιθανό νά χρησιμέψουν, γιά νά προκαλέσουν 
σύγκρουση παρά γιά νά συσφίξουν τούς δεσμούς αλληλεγγύης. Κι 
οι δυό τους όμως έχουν ήδη ένα κοινό κέντρο μέ τό οποίο βρίσκο¬ 
νται σέ συνεχή επαφή καί δίχως τό οποίο δέν θά μπορούσαν νά υ¬ 
πάρξουν* παρά τις τοπικιστικές ζήλιες, θά οδηγηθούν στήν ένωση 
απ' τή μεγάλη πόλη, όπου εφοδιάζονται μέ προμήθειες κι όπου φέρ¬ 
νουν τά προϊόντα τους' η κάθε μιά τους πρέπει νά συμμετέχει στήν 
ίδια ομοσπονδία, πρσκειμένου νά διατηρήσει ής δικές της σχέσεις 
μ’ αυτό τό κέντρο συντονισμού καί νά ενωθεί μ' αυτό." 

Εδώ, ξανά, έχουμε μιά απλοποίηση τού φεντεραλιστικού προ¬ 
βλήματος. Γιά νά κρίνει όμως κανείς τόν Κροπότκιν δίκαια, θά πρέ¬ 
πει νά πάρει υπόψη ό,τι έχει γράψει ή ό,η δέν ήταν σέ θέση νά γρά¬ 
ψει. Κάποιες βιαστικές δηλώσεις, κάποια κενά, κάποια υπεραπλο- 
ποίηση πολύπλοκων προβλημάτων, δέν οφείλονται μόνο στον τρό¬ 
πο σκέψης του, αλλά καί στήν υλική αδυνατότητα ανάπτυξης τής 
άποψής του. Ο Κροπότκιν σχεδόν πάντα έγραφε γιά εφημερίδες που 
διαβάζονταν από εργάτες. Όντας βαθιά δημοκρατικός, εγκατέλειπε 
πάντοτε εθελοντικά ης θεωρητικολογίες, γράφοντας απλά καί σύ¬ 
ντομα. Ο Μαλατέστα που ήταν κι αυτός ένας αυθεντικός θεωρητικός 
κι ένας καλλιεργημένος άνθρωπος, έκανε τό ίδιο. Ακόμα κι οι μπρο¬ 
σούρες του δέν αντιπροσωπεύουν τήν όλη έκφραση τών ιδεών του, 
μιά πλήρη έκθεση τών ερευνών του. Ο ίδιος εξηγεί τό λόγο στ' "Α¬ 
πομνημονεύματά” του: "'Επρεπε νά επεξεργαστώ ένα ολότελα νέο 

τρόπο γι' αυτές τις μπροσούρες. Εξομολογούμαι ότι συχνά κοίταζα 
μέ φθόνο εκείνους τούς συγγραφείς που είχαν στή διάθεσή τους 
όσες σελίδες ήθελαν γιά τήν ανάπτυξη τών ιδεών τους καί κείνους 
που μπορούσαν νά χρησιμοποιήσουν τή δικαιολογία τον Ταλλευράν- 
δου, "Δέν είχα καιρό νά είμαι σύντομος”. Όταν έπρεπε νά συνοψίσω 
τό έργο αρκετών μηνών, λσγουχάρη, πάνω στήν καταγωγή τού νό¬ 
μου, γιά μιά μπροσούρα 1 πέννας, χρειάστηκα αρκετό χρόνο γιά νά 
τό κάνω." 

Ο Κροπότκιν αντιμετώπισε αυτές τις υλικές δυσκολίες μόνο γύ¬ 
ρω στά 1884, ενώ μετά, γιά 30 σχεδόν χρόνια, μπόρεσε νά γράψει 
αξιόλογα βιβλία. Σ’ αυτή όμως τή δεύτερη περίοδο ήταν περισσό¬ 
τερο ένας θεωρητικός παρά ένας αγκιτάτορας κι οι σκέψεις του ή¬ 
ταν αιορροφημένες απ’ τις ιστορικές έρευνες καί τις επιστημονικές 
μελέτες, έτσι τό κείμενο ”Τά λόγια ενός Εξεγερμένου”, παραμένει 
τό καλύτερο αναρχικό του έργο ως πρός τή ζωντάνια έκφρασης 
καί τήν ιδεολογική συνοχή. 

Μερικοί νόμισαν ότι έβλεπαν στή στάση τού Κροπότκιν στά 
1914 μιά αναλογία μ’ εκείνη τού Μπακούνιν στά 1871* ο Μπακοΰ- 
νιν ήταν υπέρ τής επαναστατικής άμυνας τής Γαλλίας, μετά τήν ανα¬ 
τροπή τής μοναρχίας απ' τήν επανάσταση τού Παρισιού κι ανατασ¬ 
σόταν επίσης στή δημοκρατική κυβέρνηση τού Παρισιού καί παρό¬ 
τρυνε σέ εξέγερση εναντίον της, γιά ν' ανατάξει στό Γερμανικό 
στρατό τήν επανάσταση τού λαού. 

Μέ τή φιλοπόλεμη στάση του ο Κροπότκιν διαχωρίστηκε απ' 
τόν αναρχισμό, προχωρώντας επιπλέον τόσο μακριά ώστε νά υπο¬ 
γράψει Τό Μανιφέστο τών 16 στά 1916, ένα έγγραφο 
που σημαδεύει τήν κυριαρχία τής ασννοχής ατούς φιλοπόλεμους 
αναρχικούς* επίσης υποστήριξε τόν Κερένσκι στή Ρωσία πάνω στό 
ζήτημα τής συνέχισης τού πολέμου. 

Ο Κροπότκιν είδε τό φεντεραλισακό πρόβλημα σάν τεχνικό καί 
διακηρύσσει στό τελευταίο βιβλίο του, "Η Σύγχρονη Επιστήμη και 
ο Αναρχισμός”, ότι ο άνθρωπος θά υποχρεωθεί ν' ανακαλύψει νέες 
μορφές οργάνωσης γιά άς κοινωνικές λειτουργίες που εκπληρώνει 
τό Κράτος διαμέσου τής γραφειοκρατίας κι ότι "όσο δέ γίνεται αυ¬ 
τό, δέ θά γίνει τίποτα.” 

Αλλά στή ζωή του, εν μέρει επαναστατική κι εν μέρει αυστηρά 
επιστημονική, δέν μπόρεσε ν’ αναπτύξει συστηματικά τή φεντερα- 
λιστική του αντίληψη κι η δική τον αντίληψη γιά τόν αναρχισμό, ό¬ 
που τό ζωτικό πνεύμα τού λαού συνιστώ τήν ουσία τής εξέλιξης, α- 
νατίθοντον στήν ανάπτυξη τών φεντεραλιστικών τον ιδεών γιά τό 

μέλλον. 

Ποια ήταν η στάση τον Κροπότκιν απέναντι στάν ευρωπαϊκό 
πόλεμο καί τή Ρώσικη Επανάσταση; Πιστεύω ότι έχει ενδιαφέρον νά 
εξεταστεί, γιατί η φεντεραλιστική του σκέψη συνέβαλε στή διαμόρ¬ 
φωση τής στάσης του. Στά "Απομνημονεύματά" του ο Κροπότκιν 
έγραφε: "Η σύγκρουση μεταξύ Μαρξιστών καί Μπακουνικών δέν ή¬ 
ταν ένα θέμα προσωπικό. Ήταν η αναπόφευκτη σύγκρουση ανάμε¬ 
σα στήν αρχή τού φεντεραλισμού καί τήν αρχή τού συγκεντρωτι¬ 
κού, ανάμεσα στις ελεύθερες κομμούνες καί τή διακυβέρνηση απ’ 
τό Κρότος, ανάμεσα στήν ελεύθερη δράση καί πς λαϊκές μάζες που 
προχωρούν πρός τή χειραφέτησή τους καί τή νομική ολοκλήρωση 
τού νπάρχοντος καπιταλισμού — μιά σύγκρουση ανάμεσα στό λα¬ 
τινικό πνεύμα καί τό γερμανικό πνεύμα.” Μέ τό ξέσπασμα τού πο¬ 
λέμου, ο Κροπότκιν θεωρούσε τή Γαλλία θεματοφύλακα τού λατι¬ 
νικού πνεύματος, δηλαδή, τής επανάστασης καί τή Γερμανία, θρίαμ¬ 
βο τής Κρατικής λατρείας, δηλαδή, τής αντίδρασης. Η στάση του 
ήταν εκείνη τών "υπερασπιστών τής δημοκρατίας". Στήν αρχή, τά¬ 
χθηκε μέ τό μέρος τών σωβινιστών τής Αντάντ κι έπεσε σάν τόν Γκι- 
γιώμ* στήν υπερβολή. 

Στή μονόπλευρη όμως τοποθέτησή του μπορούμε νά δούμε τήν 
απόλυτη βεβαιότητα τού φεντεραλιστικού του πιστεύω. Αντιτίθο- 
ντ&ν στή Γερμανία γιατί έβλεπε σ’ αυτήν ένα κίνδυνο γιά τήν αυτο¬ 
νομία τών ανθρώπων καί τήν αρχή τής αποκέντρωσης. Στό γράμμα 
του πρός τό Σουηδό καθηγητή Τζ. Στέφεν (Ρηβάοιη, Οκτώβρης 
1914) διακήρυσσε: ”Γιά τά Κράτη τής Ανατολικής Ευρώπης κι ι¬ 
διαίτερα γιά τή Ρωσία, η Γερμανία ήταν ο κύριος υποστηρικτής 
καί προστάτης τής αντίδρασης. Ο Πρώσσικος μιλιταρισμός, ο ψεύ¬ 
τικος θεσμός τής λαϊκής εκπροσώπησης που πρόσφερε τό Γερμανι¬ 
κό Ράιχσταγκ, τά φέουδαλικά προνόμια τών ξεχωριστών τμημάτων 
τής Γερμανικής Αυτοκρατορίας κι η κακομεταχείριση τών υποταγ¬ 
μένων εθνοτήτων στήν Αλσατία κι ιδιαίτερα στήν Πρωσσική Πολω¬ 
νία, όπου κακομεταχειρίζονταν τούς Πολωνούς όπως στή Ρωσία 
— δίχως νά διαμαρτύρονται τά προωθημένα πολιτικό κόμματα — αυ¬ 
τοί οι καρποί τού Γερμανικού ιμπεριαλισμού ήταν τά διδάγματα που 
η σύγχρονη Γερμανία, η Γερμανία τού Βίσμαρκ, δίδαξε στούς γείτο¬ 
νες της καί, πάνω απ’ όλα, στό Ρώσικο δεσποτισμό. θά είχε μήπως 
αυτός ο δεσποτισμός διατηρηθεί τόσο πολύ στή Ρωσία καί θά είχε 
ποτέ τολμήσει νά κακομεταχειριστεί τήν Πολωνία καί τή Φινλανδία 


* Συγγραφέας τής ατυχούς μπροσούρας, ο Παγγερμανιστής Κάρλ Μάρξ. 

όπως ή έχανε, άν δέν μπορούσε ν' αναπαράγει τό παράδειγμα τής 
"καλλιεργημένης Γερμανίας” κι άν δέν ήταν σίγουρος γιά τήν προ¬ 
στασία τής Γερμανίας” 

Καί προβλέποντας τήν κριτική: Ξεχνάτε τό Ρώσικο δε σκοτισμό; 
έγραψε: 

"Κανένας δέν μπορεί νά φανταστεί ότι μετά τόν τωρινό πόλεμο, 
όπου όλα τά Ρώσικα κόμματα έχουν ξεσηκωθεί ομόθυμα ενάντια 
στον κοινό εχθρό, θά ξαναγυρίσει γιά μιάν ακόμα φορά στόν παλιό 
δεσποτισμό’ αυτό είναι υλικά αδύνατο. Εκείνοι που έχουν κάνει μια 
σοβαρή μελέτη τού επαναστατικού κινήματος στή Ρωσία στά 1905, 
γνωρίζουν ποιές ήταν οι κυρίαρχες ιδέες στή διάρκεια τής πρώτης 
καί τής δεύτερης Δούμας, όπου οι εκλογές έγιναν κάτω οπό συγκρι¬ 
τικά ελεύθερες συνθήκες. Γνωρίζουν οπωσδήποτε ότι η εθνική κυ¬ 
ριαρχία, γιά όλα τά τμήματα που απαρτίζουν τήν Αυτοκρατορία, ή¬ 
ταν η θεμελιακή πολιτική όλων τών φιλελεύθερων καί ριζοσπαστι¬ 
κών κομμάτων. Αλλά υπάρχει κάτι παραπάνω απ' αυτό. Η Φινλανδία 
πέτυχε τήν επανάστασή της μέ τή μορφή μιάς δημοκρατικής αυτονο¬ 
μίας κι η Δούμα τήν επικύρωσε. 

Επιπλέον, εκείνοι που γνωρίζουν τή Ρωσία καί τις σύγχρονες τά¬ 
σεις πού κυριαρχούν εκεί, καταλαβαίνουν οπωσδήποτε ότι ο παλιός 
δεσποτισμός δε θά επανεγκαθιδρυθεί ποτέ μέ τήν πρό τού 1905 μορ¬ 
φή κι ότι τό Ρώσικο Σύνταγμα δέ θά μπορέσει νά πάρει ποτέ μιαν ι¬ 
μπεριαλιστική μορφή καί ν' αποκτήσει τό πνεύμα που έχει ο Κοινο¬ 
βουλευτισμός στή Γερμανία. Κατά τή γνώμη μας καί καθώς ξέρουμε 
τή Ρωσία, είμαστε πεπεισμένοι ότι δέ θά γίνει ποτέ επιθετική καί πο¬ 
λεμοχαρής σαν τή Γερμανία. Αυτό δέν τό δείχνει μόνο ολόκληρη η 
Ρώσικη ιστορία, αλλά κι ο τρόπος που συγκροτείται η Ρώσιχη ομο¬ 
σπονδία αποκλείει τήν ανάπτυξη τού μίλι χαριστικού πνεύματος ατό 
πολύ κοντινό μέλλον.” 

Γιά τόν Κροπότκιν, η Ρωσία ήταν η χώρα τού μ ί ρ, η χώρα που 
τού είχε προσφέρει ένα πλατύ πεδίο παρατήρησης τών ενεργειών 
καί τών δυνατοτήτων πρωτοβουλίας από μέρους τού λαού. 

Ο Ευρωπαϊκός Πόλεμος τόν παρέσυρε μακριά απ' τήν πολιτική 
του οικογένεια, τό αναρχικό κίνημα. Ωστόσο, η Οκτωβριανή Επανά¬ 
σταση στή Ρωσία, τόν έκανε νά επιστρέφει γιά μιά ακόμα φορά. 

Ο Κροπότκιν, ακόμα καί στά πρώιμα γραπτά του, πάλεψε ενά¬ 
ντια στην αυταπάτη ότι οι μυστικές επαναστατικές εταιρίες θά ήταν 
ικανές, μόλις καταστρεφόταν η Τσαρική τυραννία, ν' αντικαταστή¬ 
σουν τήν ηττημένη γραφειοκρατική μηχανή μέ μιά νέα διοίκηση, α- 
ποτελούμενη από τίμιους κι αδιάλλακτους επαναστάτες* "άλλοι — οι 



προσεκτικοί που δουλεύουν για ν’ «ηοκτήσουν φήμη, ενώ οι επανα¬ 
στάτες δουλεύουν στό σκοτάδι ή χάνονται στη Σιβηρία* άλλοι — οι 
μηχανορράφοι, οι δημαγωγοί, οι δικηγόροι, οι άνθρωποι τών γραμ¬ 
μάτων, που χύνουν περιστασιακά ένα δάκρυ που στεγνώνει γρήγορα 
πάνω στον τάφο τών ηρώων καί παριστάνουν τούς φίλους τού 
λαού - αυτοί είναι οι άνθρωποι που θά καταλάβουν τις κενές κυβερ¬ 
νητικές θέσεις καί θά φωνάξουν "Πίσω!" στούς ανώνυμους που έ¬ 
καναν τήν επανάσταση.” Η προφητεία τού Κροπότκιν επαληθεύτηκε 
περίτρανα στή Ρωσία κι ο σύντροφός μας βρέθηκε στην αντιπολί¬ 
τευση, μ*ά αντιπολίτευση που θά είχε σημαντική απήχηση άν η ανε¬ 
πιφύλακτη υποστήριξή του στόν πόλεμο δέν είχε καταστρέφει τό 
πολιτικό του κύρος. 

Σέ μιά συνέντευξη μέ τον Αουγκουστίν Σούχυ, που δημοσιεύτη¬ 
κε στην Ετλβηηίηίι Βείτώοης τής Βιέννης, ο Κροπότκιν είπε: "θά 
πρέπει νά έχουμε κοινοτικά συμβούλια. Αυτά θά πρέπει νά εργάζο¬ 
νται ανεξάρτητα, θά πρέπει, λογουχάρη, νά φροντίζουν ώστε, σέ 
περίπτωση μιάς φτωχής σοδειάς, ο πληθυσμός νά μή στερηθεί τά 
αναγκαία γιά τή ζωή. Η συγκεντρωτική κυβέρνηση είναι, σ’ αυτή 
τήν περίπτωση, μιά εξαιρετικά δυσκίνητη μηχανή,* ενώ απ’ τήν άλλη 
μεριά, μιά ομοσπονδία συμβουλίων θά δημιουργούσε ένα ζωτικό 
κέντρο." Στή συνέντευξή του μέ τόν Αρμάντο Μπόργκι, ο Κροπότκιν 
έδωσε μεγάλη έμφαση στό ρόλο τών συνδικάτων σάν πυρήνων τής 
αυτόνομης κι αντιεξουσιαστικής κοινωνικής επανάστασης. Σέ μερικά 
απ’ τά τελευταία του γράμματα (23 Δεκέμβρη 1920) που απευθύνο¬ 
νταν στόν Ολλανδό αναρχικό Ντέ Ρέγκερ, που δημοσιεύτηκαν στόν 
νΗ]« δοςίεΐϊεΐ, ο Κροπότκιν έγραφε: "Η Κοινωνική Επανάσταση στή 
Ρωσία έχει πάρει δυστυχώς ένα συγκεντρωτικό κι εξουσιαστικό χα¬ 
ρακτήρα." 

Οι οοιόφεις τού Κροπότκιν γιά τή Ρώσικη Επανάσταση εκφράζο¬ 
νται στό μήνυμά του πρός τούς εργάτες τής Δυτικής Ευρώπης,** 
που παρέδωσε στή δεσποινίδα Ρόνφιλντ στις 10 Ιούνη 1920, όταν ε¬ 
κείνη κι άλλοι αντιπρόσωποι τού Εργατικού Κόμματος πήγαν νά τόν 
χαιρετίσουν στό ησυχαστήριό του στό Ντμιτρυφ. Αυτό τό μήνυμα 


1 Ο Κροπότκιν έκφραξε τήν εχθρότητά του γιά τήν καταπιεστική οικονομία 
τής μπολσεβίκικης κυβέρνησης σέ μιά συνέντευξη μέ τόν ανταποκριτή τής 
ΙΜΙν Ν«μ, Γ. Μήκιν. Βλ. επίσης τις ενδιαφέρουσες συνεντεύξεις μέ τόν Αλέ¬ 
ξανδρο Μπέρκμαν στή 1-ϋ>·Π»ΐΓ· τής 22 Φλεβάρη 1922. 

** Περιέχεται στό βιβλίο τού Κροπότκιν "Πρός τούς Νέους", εκδ. "ΕΛΕΥΘΕ¬ 
ΡΟΣ ΤΥΠΟΣ" 1976 (Σ.τ.Μ.). 

είναι ένα σημαντικό ντοκουμέντο τής ιστορίας τής Ρώσικης Επανά- 


Ο Κραπότκιν τόνισε ότ» άν παραδεχθούμε ότι η απόπειρα εγκα¬ 
θίδρυσης μιας νέας κοινωνίας διαμέσου τής Δικτατορίας τού Προλε¬ 
ταριάτου είναι καταδικασμένη σέ αποτυχία, δέν μπορούμε, μολο¬ 
ντούτο, ν’ αρνηθούμε ότι η επανάσταση καθιέρωσε νέες αντιλήψεις 
στή Ρώσικη ζωή πάνω στήν κοινωνική λειτουργία καί τά δικαιώμα¬ 
τα τού εργάτη καθώς επίσης καί τά δικαιώματα τού κάθε πολίτη κι 
έκφρασε τήν ιδέα του μέ μιά ξεκάθαρη κι αδιάλλακτη κριτική τού 
Μπολσεβικισμού σάν κομματικής δικτατορίας καί συγκεντρωτικής 
κυβέρνησης. 

Τό πρώτο γενικό πρόβλημα αφορά τις διάφορες εθνότητες που 
απαρτίζουν τή Ρωσία. Πάνω σ' αυτό τό ζήτημα ο Κραπότκιν γράφει: 

”Μιά επανασύναψη σχέσεων ανάμεσα στα Αμερικάνικα καί τά 
Ευρωπαϊκά έθνη καί τή Ρωσία, δέν θά έπρεπε νά σημαίνει μιά παρα¬ 
δοχή τής ανωτερότητας τού Ρώσικου έθνους πάνω στά έθνη που 
συγκρότησαν τήν Αυτοκρατορία τού Ρώσου Τσάρου. 

Η αυτοκρατορική Ρωσία είναι νεκρή καί δέ θ’ αναβιώσει ποτέ. 
Τό μέλλον τών διάφορων επαρχιών που αποτελούσαν τήν Αυτοκρα¬ 
τορία, βρίσκεται σέ μιά μεγάλη ομοσπονδία. Οι φυσικές επικράτειες 
τών διάφορων τμημάτων αυτής τής ομοσπονδίας δέν είναι μέ κανένα 
τρόπο διαφοροποιημένες από κείνες που γνωρίζουμε απ’ τήν ιστο¬ 
ρία τής Ρωσίας, απ’ τήν εθνογραφία καί τήν οικονομική της ζωή. Κά¬ 
θε απόπειρα σύνδεσης τών συστατικών μερών τής Ρώσικης Αυτο¬ 
κρατορίας, όπως τής Φινλανδίας, τών επαρχιών τής Βαλτικής, τής 
Λιθουανίας, τής Ουκρανίας, τής Γεωργίας, τής Αρμενίας, τής Σιβη¬ 
ρίας κι άλλων, κάτω από μιά κεντρική εξουσία, είναι καταδικασμένη 
σέ σίγουρη αποτυχία. Τό μέλλον αυτού που αποτελούσε τή Ρώσικη 
Αυτοκρατορία βρίσκεται σέ μιά ομοσπονδία ανεξάρτητων μονάδων. 

Συνακόλουθα, θά ήταν υπέρ τών συμφερόντων όλων τών δυτι¬ 
κών εθνών νά διακηρύξουν πρώτα απ’ όλα τήν αναγνώριση τού δι¬ 
καιώματος κάθε τμήματος τής πρώην Ρώσικης Αυτοκρατορίας νά 
αυτο-κυβερνιέται.” 

Αλλά ο φεντεραλισμός τού Κροπότκιν υπερβαίνει τά όρια αυτής 
τής πρότασης γιά εθνογραφική αυτονομία. Τονίζει τήν αναγκαιότη¬ 
τα προσδοκίας, σ’ ένα όχι μακρινό μέλλον, "μιάς εποχής όπου κάθε 
μέρος τής ομοσπονδίας θά είναι κι αυτό μιά ομοσπονδία, μιά ελεύθε¬ 
ρη ομοσπονδία αγροτικών κομμουνών ια ελεύθερων πόλεων καί πι¬ 
στεύω επίσης ότι η Δυτική Ευρώπη θά κινηθεί κι εκείνη πρός αυτή 
τήν κατεύθυνση." 

Κι ύστερα ακολουθεί μιά σκιαγράφηση τής επαναστατικής τα¬ 
κτικής τών αυτόνομων φεντεραλιστών καί μιά κριτική τής λατρείας 
τού συγκεντρωτικού κρότους απ' τούς μπολσεβίκους: ”Η Ρώσικη 
Επανάσταση — η συνέχιση τών δυό μεγάλων επαναστάσεων, τής Αγ¬ 
γλικής καί τής Γαλλικής — αγωνίζεται νά νπερβεί τό σημείο όπου 
σταμάτησε η Γαλλική Επανάσταση, όταν έφτασε στην ιδέα τής 
πραγματικής ισότητας, δηλαδή, τής οικονομικής ισότη¬ 
τας. 

Δυστυχώς, αυτή η απόπειρα έγινε στή Ρωσία κάτω «Γ τήν υ¬ 
περσυγκεντρωτική δικτατορία τού Μπολσεβίκικου Κόμματος. Η ίδια 
απόπειρα είχε γίνει απ' τόν Μπαμπέφ καί τούς οπαδούς του' μιά συ¬ 
γκεντρωτική καί Γιακωβίνικη απόπειρα οικοδόμησης μιάς κομμουνι¬ 
στικής δημοκρατίας, πάνω σέ υπερσυγκεντρωτικά κρατικό θεμέλια, 
κάτω απ’ τούς αυστηρούς νόμους ενός κόμματος, αποδείχνεται μιά 
κολοσσιαία αποτυχία. Το Ρώσικο πείραμα μάς διδάσκει πως δ έ ν 
πρέπει νά επιβληθεί ο κομμουνισμός, ακόμα καί 
σ' ένα λαό που έχει κουραστεί απ' τό παλιό καθεστώς κι είναι ανίκα¬ 
νος νά προβάλλει ενεργητική αντίσταση στό πείραμα τών νέων κυ¬ 
ρίαρχων. Η ιδέα τών σοβιέτ ή τών εργατικών κι αγροτικών συμβου¬ 
λίων, η οποία προαναγγέλθηκε ήδη στή διάρκεια τού επαναστατικού 
πειράματος τού 1905 κι επιτεύχθηκε πλήρως τό Φλεβάρη τού 1917, 
ήταν μιά θαυμάσια ιδέα. Τό ίδιο ακριβώς τό γεγονός ότι αυτά τά 
συμβούλια πρέπει νά ελέγχουν τήν πολιτική κι οικονομική ζωή τής 
χώρας, υποθέτει ότι πρέπει ν’ αποτελούνται απ' όλους όσους παίρ¬ 
νουν προσωπικά μέρος στήν παραγωγή τού εθνικού πλούτου. 

Αλλά στό μέτρο που μιά χώρα υποτάσσεται στή δικτατορία ε¬ 
νός κόμματος, τά συμβούλια τών εργατών κι αγροτών χάνουν κατά¬ 
φωρα κάθε περιεχόμενο. Ο ρόλος τους περιορίζεται στήν παθητικο¬ 
ί ητα, που στό παρελθόν αντιπροσωπευόταν απ' τή Συνέλευση τών 
Τάξεων* ή τά παρλιαμέντα, που συγκαλούνταν απ' τό μονάρχη κι 
ήταν υποχρεωμένα νά συμβαδίζουν μ’ ένα παντοδύνατο Βασιλικό 
Συμβούλιο. 

Τό εργατικό συμβούλιο δέν μπορεί νά είναι ένα ελεύθερο κι α¬ 
ποτελεσματικό συμβουλευτικό σώμα όταν στερείται τήν ελευθερία 
τού τύπου, μιά κατάσταση που υπήρχε στή Ρωσία τά τελευταία 2 
χρόνια, μέ τή δικαιολογία ότι υπάρχει μιά εμπόλεμη κατάσταση. Κι 
όταν διενεργούνται εκλογές κάτω απ’ τή δεαποηκή πίεση ενός κόμ¬ 
ματος, τά εργατικά συμβούλια χάνουν τήν αντιπροσωπευτική τους 


* Τής ποοεπαναστατικής Γαλλίας (Σ.ι.Μ.). 

δύναμη. Επιπλέον γίνονται απόπειρες δικαιολόγησης αυτής τής κα¬ 
τάστασης πραγμάτων, λέγοντας ότι γιά νά καταπολεμηθεί τό παλιό 
καθεστώς ο δικτατοραιός νόμος είναι αναγκαίος. Αποτελεί όμως ένα 
οπισθοδρομικό βήμα όταν αφορά τήν οικοδόμηση μιάς νέας κοινω¬ 
νίας πάνω σέ μιά νέα οικονομική βάση. Είναι σά νά καταδικάζεις σέ 
θάνατο τήν ανοικοδόμηση. 

Οι μέθοδοι που χρησιμοποιούνται γιά τήν ανατροπή, καί τήν α¬ 
νάληψη, μιάς ήδη αδύναμης Κυβέρνησης, είναι γνωστές απ' τήν αρ¬ 
χαία καί τή σύγχρονη ιστορία. 'Οταν όμως απαιτείται μιά ανοικοδό¬ 
μηση στή βάση νέων αντιλήψεων γιά τή ζωή, ιδιαίτερα ως πρός τήν 
παραγωγή καί τήν ανταλλαγή τών αγαθών, δίχως νά υπάρχει κάποιο 
προηγούμενο υπόδειγμα σάν οδηγός, όταν κάθε πρόβλημα πρέπει 
νά επιλυθεί σύντομα, τότε μιά παντοδύναμη κι υπερσυγκεντρωτική 
κυβέρνηση που ασχολείται μέ τήν παραμικρή λεπτομέρεια, θά είναι 
απόλυτα ανίκανη νά τό κάνει αυτό διαμέσου τών υπαλλήλων της. 
'Οσο πολυάριθμοι κι άν είναι, θά γίνουν ένα εμπόδιο. Τό αποτέλε¬ 
σμα είναι μιά τεράστια γραφειοκρατική μηχανή, που συγκρινόμενο 
μαζί της ωχριά τό Γαλλικό σύστημα, τό οποίο απαιτεί τήν παρέμβα 
ση 40 υπαλλήλων γιά νά πουληθεί ένα δέντρο που σωριάστηκε σ' έ¬ 
να δρόμο από μιά καταιγίδα. Κοέ σείς, εργάτες τής Δ. Ευρώπης, μπο¬ 
ρείτε καί πρέπει ν' αποφύγετε νά γίνει αυτό μέ όλα τά μέσα που δια¬ 
θέτετε, μιά που όλους σας πρέπει νά σάς οπασχολεί η επιτυχία τής 
κοινωνικής επανάστασης. 

Τό τεράστιο έργο ανοικοδόμησης, που χρειάζεται σέ μιά κοινω¬ 
νική επανάσταση, δέν μπορεί νά επιτευχθεί από μιά κεντρική κυβέρ¬ 
νηση, ακόμα κι άν είχε σάν οδηγό σ' αυτό τό έργο κάτι πιό ουσιαστι¬ 
κό από μερικές σοσιαλιστικές κι αναρχικές μπροσούρες. 

Εκείνο που χρειάζεται είναι τό ότι η μάζα τών τοπικών δυνά¬ 
μεων πρέπει νά έχει τή θέληση, τήν ευφυΐα καί τή θέληση γιά συ¬ 
νεργασία, που μόνον αυτή μπορεί νά ξεπεράσει τις δυσκολίες που 
προκύπτουν απ' τά διάφορα τοπικά προβλήματα. 

Τό νά παραγκωνίζεις τή συνεργασία καί νά εμπιστεύεσαι, αντί¬ 
θετα, τή μεγαλοφυία τών κομματικών δικτατόρων, είναι συνώνυμο 
μέ τό νά καταστρέφεις τις ανεξάρτητες ομάδες, όπως τά συνδικάτα 
που ονομάζονται επαγγελματικές ενώσεις στή Ρωοία, καί τούς τοπι¬ 
κούς καταναλωτικούς συνεταιρισμούς καί νά τούς μεταμορφώσεις 
σέ γραφειοκρατικά όργανα τού κόμματος, όπως συμβαίνει σήμερα. 
Αυτός δέν είναι ο τρόπος γιά νά επιτευχθεί η επανάσταση, αλλά ο 
τρόπος γιά νά γίνει αδύνατη η επίτευξή της. Γι' αυτό τό λόγο, θεω¬ 
ρώ καθήκον μου νά σάς συμβουλέψω νά μήν υιοθετήσετε ποτέ μιά 

τέτοια γραμμή δράσης.” 

Αυτές είναι οι απόψεις τού Κροπότκιν γιά τή Ρωσική Επανά¬ 
σταση κι η βάση όλης τής προπαγάνδας του. Κι αυτές είναι οι ιδέες 
που εμψυχώσανε κι εξακολουθούν νά εμπνέουν τήν αναρχική αντι¬ 
πολίτευση στή Ρωσία. 

Ο γηραιός Κροπότκιν, άρρωστος κι άπορος, πέθανε στή διάρ¬ 
κεια μιάς περιόδου αδράνειας, μετά απ’ τήν απόπειρα του νά δη¬ 
μιουργήσει ένα ψεντεραλιστικό κίνημα, δίχως όμως νά μπορέσει 
νά πετύχει τίποτα εξαιτίας τής έλλειψης ελευθερίας καί τής κατα¬ 
στροφής όλου τού πολιτικού του κύρους, που ήταν αιοτέλεσμα 
τής ανεπιφύλακτης υποστήριξής του στον Παγκόσμιο Πόλεμο. Αλ¬ 
λά τό φεντεραλιστικό πρόβλημα, τόσο στον τομέα τών εθνοτήτων 
όσο καί στον τομέα τής πολιτικής κι οικονομικής οργάνωσης, είναι 
τό ζωτικό πρόβλημα τής Ρωσίας. 'Οταν η εμπειρία κι η αντίθεση θ’ 
απομακρύνουν οριστικά τούς Ρώσους κομμουνιστές «κ' τά δογματι¬ 
κά τους σχέδια κι η ένωση τών Ρώσικων οργανώσεων κάνει τό πρώ¬ 
το βήμα στό δρόμο τής νέας επανάστασης, η προσωπικότητα τού Πέ¬ 
τρου Κροπότκιν θ’ αρθεί στό ύψος που τής ταιριάζει κι η σκέψη του 
θά εμπνέει τή νέα ανοικοδόμηση. Στό φεντεραλισμό τού Κροπότκιν 
υπάρχει ένας υπερβολικός οπτιμισμός, υπάρχουν απλουστεύσεις κι 
αντιφάσεις, υπάρχει όμως καί μιά μεγάλη αλήθεια: ότι η ελευθερία 
είναι ένας όρος ζωής κι ανάπτυξης γιά όλους τούς ανθρώπους* ότι 
μόνον εκεί που ένας λαός κυβερνάει τόν εαυτό του καί γιά τόν εαυ¬ 
τό του, είναι ασφαλής απ' τή μάστιγα τής τυραννίας καί σίγουρος 
γιά τήν πρόοδό του. 

Καμίλλο Μπερνέρι 

ΑΝΑΡΧΙΑ 

Στό κείμενο αυτό ο Κροπότκιν απαντάει στό ερώτημα άν ο αναρ¬ 
χισμός έχει μιά φιλοσοφία καί τί είναι αυτή η φιλοσοφία. Βρί¬ 
σκοντας αναλογίες μέ τις φυσικές επιστήμες, δείχνει ότι η πρόο¬ 
δος συντελείται μέ βίαιες αλλαγές στήν ισορροπία που δήμιου ρ- 
γείται σέ κάθε περίοδο, τις οποίες ακολουθεί μιά νέα αρμονία 
που προκύπτει απ’ τήν αντίδραση τών επιμέρους μερών. Ωστό¬ 
σο, αυτή η φυσική ανάπτυξη εμποδίζεται από ισχυρές μειονό¬ 
τητες που τήν κρατάνε δέσμια τών συμφερόντων. Έτσι θεωρεί 
ότι τό πρακτικό καθήκον τού αναρχισμού είναι η ενθάρρυνση 
τών τάσεων που ευνοούν τήν αποκατάσταση τής φυσικής δια¬ 
δικασίας, δηλαδή, η διάδοση τών αναρχικών ιδεών ώστε ν’ αφυ¬ 
πνιστεί η πρωτοβουλία τών ανθρώπων καί νά πραγματοποιή¬ 
σουν τήν κοινωνική επανάσταση, που θά καταστρέφει τις άρχου- 
σες μειονότητες, εγκαθιδρύοντας τό βασίλειο τής ελευθερίας. 


